title: রাণী ভবানী

text: অধিকন্ত্ত, অনাড়ম্বর ব্যক্তিগত জীবনযাপন করার সাথে সাথে রাণী ভবাণীর উদারতা এবং সমাজহিতৈষী মনোভাব তাঁকে সাধারণ জনগনের মাঝে জনপ্রিয় করে। তিনি বাংলায় শত শত মন্দির, অতিথিশালা এবং রাস্তা নির্মাণ করেন। তিনি প্রজাদের পানীয় জলের কষ্ট দূর করার জন্য অনেকগুলি পুকুরও খনন করেন। তিনি শিক্ষা বিস্তারেও আগ্রহী ছিলেন এবং অনেক শিক্ষা প্রতিষ্ঠানে উদারভাবে দান করেন। ১৭৫৩ সালে কাশী অর্থাৎ বেনারসে ভবানীশ্বর শিব ও দুর্গাবাড়ী, দুর্গাকুণ্ড, কুরুক্ষেত্রতলা নামক জলাশয় স্থাপন করেন তিনি। হাওড়া থেকে কাশী পর্যন্ত রাস্তা নির্মান করেছিলেন যা রানী ভবানী রোড বা বেনারস রোড নামে খ্যাত ছিল। বর্তমানে এটি বোম্বে রোডের অংশ।


title: রাণী ভবানী

text: বগুড়া জেলার শেরপুরে অবস্থিত পীঠস্থান ভবানীপুরের মন্দিরসমূহের উন্নয়নে রাণী ভবাণী অনেক অবদান রাখেন। রাণী ভবাণীর নাটোর রাজবাড়ী বাংলাদেশে একটি দর্শনীয় স্থান। দত্তক পুত্র রামকৃষ্ণর হাতে রাজ্যভার দিয়ে তিনি মুর্শিদাবাদ চলে আসেন ও বড়নগরে কন্যাসহ বাস করতে থাকেন। ওয়ারেন হেস্টিংস পরবর্তী কালে জোরপূর্বক তার তার রংপুরের জমিদারি কেড়ে নেন। মুর্শিদাবাদ জেলায় ভাগীরথী নদী তীরবর্তী বড়নগরে তার নির্মিত ১০০ টি শিবমন্দির ছিল। কালের প্রবাহে অল্প কয়েকটি মন্দির টিকে আছে। মন্দিরগাত্রের টেরাকোটা শৈলী আজও দর্শনার্থীকে আকৃষ্ট করে।


title: রাণী ভবানী

text: রাণী ভবানী ১৮০২ সালের ৫ই সেপ্টেম্বর ৭৯ বছর বয়সে পরলোকগমন করেন।


অভয়চরণারবিন্দ ভক্তিবেদান্ত স্বামী প্রভুপাদ (ইংরেজি: Abhay Charanaravinda Bhaktivedanta Swami Prabhupada, সংস্কৃত: , IAST: "") (১ সেপ্টেম্বর, ১৮৯৬  – ১৪ নভেম্বর, ১৯৭৭) ছিলেন একজন গৌড়ীয় বৈষ্ণব ধর্মগুরু এবং ইসকন বা হরেকৃষ্ণ আন্দোলনের প্রতিষ্ঠাতা-আচার্য। তিনি নিজে ভক্তিসিদ্ধান্ত সরস্বতীর শিষ্য ছিলেন। হিন্দুধর্মের গৌড়ীয় বৈষ্ণব মতবাদটি সমগ্র বিশ্বে ছড়িয়ে দেওয়াই ছিল তাঁর জীবনের উদ্দেশ্য।


title: অভয়চরণারবিন্দ ভক্তিবেদান্ত স্বামী প্রভুপাদ

text: তিনি কলকাতায় জন্মগ্রহণ করেছিলেন। তাঁর পূর্বাশ্রমের নাম ছিল অভয়চরণ দে। তিনি স্কটিশ চার্চ কলেজের ছাত্র ছিলেন।< তিনি বিবাহিত ছিলেন এবং তাঁর সন্তানাদিও ছিল। ১৯৫৯ সালে তিনি সন্ন্যাস গ্রহণ করার পর বৈষ্ণব শাস্ত্রের ভাষ্য রচনায় মনোনিবেশ করেন। এরপর ১৯৬০-এর দশকে পরিব্রাজক সন্ন্যাসী হিসাবে আমেরিকায় যাত্রা করে তিনি তাঁর আধ্যাত্মিক মতাদর্শ প্রচার করতে থাকেন। মার্কিন যুক্তরাষ্ট্র, ইউরোপ, ভারত ও অন্যান্য জায়গায় ভ্রমণ করে তিনি অসংখ্য শিষ্যসংগ্রহে সফল হন। ১৯৭৭ সালে এই মহামানব লোকান্তরিত হন।


text: অভয়চরণ ১৮৯৬ সালের ১ সেপ্টেবর জন্মগ্রহণ করেন; সে দিন ছিল জন্মাষ্টমী, যা বৈষ্ণব সমাজে অন্যতম বিশেষ দিন। পরমেশ্বর ভগবান শ্রী কৃষ্ণের চরণে আত্মসমর্পণ করে তিনি ছিলেন নির্ভীক। তার পিতা গৌর মোহন দে এবং মাতা শ্রীমতি রজনী দে উভয় ছিলেন কৃষ্ণ ভক্ত। বাঙ্গালী মায়েদের মত রজনী দেবী প্রসবকালে তার পিতার বাড়িতে ছিলেন, এবং মাত্র কিছু দিন পর অভয় তার পিতার বাড়িতে যান। তার পিতার বাড়ি ছিল কলকাতার ১৫১ হারিসন রোড। সেখানে তিনি বড় হন এবং শিক্ষালাভ করেন।


text: তিনি কলকাতার স্কটিশ চার্চ কলেজে লেখাপড়া করেন। তৎকালীন সময় তা ছিল সুখ্যাতি সম্পন্ন। সেখানে বহু ভক্ত পরিবারের সন্তানরা অধ্যায়ন করত। কলেজটি উত্তর কলকাতায় ছিল যা অভয়ের বাড়ির থেকে বেশি দূরে ছিল না। সেই সময় তিনি ইংরেজীর পাশাপাশি সংস্কৃতভাষা নিয়ে অধ্যায়ন করেন।


text:
১৯৫০ সালে বাণপ্রস্থ অবলম্বনের পূর্বে তিনি ছিলেন এক ছোটো ফার্মাকিউটিক্যাল ব্যবসার মালিক। তিনি বিবাহিত ছিলেন এবং তাঁর সন্তানাদিও ছিল। ১৯৫৯ সালে তিনি সন্ন্যাস গ্রহণ করেন। এরপর বৈষ্ণব শাস্ত্রের ভাষ্য রচনায় মনোনিবেশ করেন।
জীবনের পরবর্তী পর্বে তিনি পরিব্রাজক বৈষ্ণব সন্ন্যাসী হয়ে ওঠেন। গৌর বাণী প্রচারে তিনি জলদূত জাহাজে করে আমেরিকা যাত্রা করেন। ১৯৬৬ সালে প্রতিষ্ঠা করেন ইসকন। এছাড়া ১৯৬৯ সালের ১৪ ডিসেম্বরে তিনি শ্রী শ্রী রাধা-লন্ডনেশ্বর শ্রী-বিগ্রহ প্রতিষ্ঠা করেন। এই সংস্থায় নেতৃত্বদানের মাধ্যমে তিনি ভারতে এবং বিশেষ করে পাশ্চাত্যে গৌড়ীয় বৈষ্ণব তত্ত্ব প্রচার করতে শুরু করেন। ইসকনের প্রতিষ্ঠাতা হিসেবে তিনি "হয়ে ওঠেন পাশ্চাত্য বিকল্প সংস্কৃতির এক অন্যতম প্রধান ব্যক্তিত্ব। সহস্রাধিক আমেরিকান যুবক যুবতীকে তিনি বৈষ্ণবধর্মে দীক্ষিত করেন"। অ্যান্টি-কাল্ট গোষ্ঠীগুলি তাঁকে আক্রমণ করলেও, জে. স্টিলসন জুডা, হারভে কক্স, ল্যারি শিন ও টমাস হপকিন্স প্রমুখ ধর্মীয় বিশেষজ্ঞ তাঁকে স্বাগত জানান, তাঁর অনুবাদমূলক রচনাগুলির প্রশংসা করেন এবং প্রচারমাধ্যমের অপপ্রচারের হাত থেকে তাঁর গোষ্ঠীকে রক্ষা করেন। তাঁর কর্মের স্বীকৃতি স্বরূপ অন্যান্য গৌড়ীয় বৈষ্ণব সম্প্রদায়গুলিও তাঁকে সম্মান জানান।
মার্কিন যুক্তরাষ্ট্র, ইউরোপ, ভারত ও অন্যত্র তিনি শিষ্যসংগ্রহে সফল হন। এই কারণে সমাজতাত্ত্বিক ম্যাক্স ওয়েবার তাঁকে "ক্যারিশম্যাটিক নেতা" বলে উল্লেখ করেন।


text: তাঁর প্রতিষ্ঠিত ইসকনের মূল ভিত্তি ছিল হিন্দু কৃষ্ণধর্মের একটি বিশেষ রূপ। "ভাগবত পুরাণ" এই সম্প্রদায়ের কেন্দ্রীয় ধর্মগ্রন্থ। ১৯৭৭ সালে প্রভুপাদের মৃত্যুর পরও ইসকনের প্রসার অব্যাহত থাকে এবং এই সম্প্রদায় ভারতে সম্মান অর্জন করে। যদিও নেতৃত্বের ব্যাপারে তাঁর শিষ্যদের মধ্যে ছোটোখাটো মতবিরোধ ছিল।


text: নব্য-বৈদান্তিক আপেক্ষিকতাবাদী দার্শনিকেরা প্রভুপাদের অবৈষ্ণব বিশেষিত মায়াবাদী মতবাদগুলি সম্পর্কে বিরূপ মন্তব্যের সমালোচনা করে থাকেন। এটি মূলত নব্য-বৈদান্তিক মতবাদের ভক্তিবাদ-বিরোধী আদর্শ ও রক্ষণশীল বৈদান্তিক ব্যবস্থার সঙ্গে বৈষ্ণবদের বিরোধের ফলশ্রুতি।


title: জন হর্টন কনওয়ে

text: জন হর্টন কনওয়ে (জন্ম: ২৬শে ডিসেম্বর, ১৯৩৭) একজন ব্রিটিশ গনিতবিদ। সসীম গ্রুপ, সংখ্যা তত্ত্ব, knot theory, কম্বিনেটোরিয়াল গেম থিওরি এবং কোডিং থিওরিতে কাজের জন্য তিনি প্রসিদ্ধ। বিনোদন মূলক গণিতের বিভিন্ন শাখায়ও তাঁর প্রভূত অবদান রয়েছে, এর মধ্যে উল্লেখযোগ্য হল জীবনের খেলা নামক সেলুলার অটোমাটন আবিষ্কার।


title: বাণেশ্বর বিদ্যালঙ্কার

text: বাণেশ্বর বিদ্যালঙ্কার অষ্টাদশ শতকের একজন বিখ্যাত পণ্ডিত, কাব্য এবং নাট্যকার ।


title: বাণেশ্বর বিদ্যালঙ্কার

text: বাণেশ্বর বিদ্যালঙ্কার হুগলী জেলার গুপ্তিপাড়ার বাসিন্দা ছিলেন । তাঁর পিতার নাম রামদেব তর্কবাগীশ । তিনি ছিলেন গুপ্তিপাড়ার প্রসিদ্ধ শুভাকরের বংশধর ।


title: বাণেশ্বর বিদ্যালঙ্কার

text: বাণেশ্বর বিদ্যালঙ্কার নদীয়ার রাজা কৃষ্ণচন্দ্রের সভাপণ্ডিত ছিলেন । কোন কারনবশত কৃষ্ণচন্দ্র তাঁর উপর রেগে গেলে তিনি বর্ধমানরাজ চিত্রসেনের আশ্রয়ে যান । তিনি বর্ধমানরাজের আদেশে ১৭৪৪ খ্রিস্টাব্দে গদ্যেপদ্যে "চিত্রচম্পূ" গ্রন্থ রচনা করেন । এই বইটিতে বর্গীর হাঙ্গামার বহু বিবরণ পাওয়া যায় । চিত্রসেনের মৃত্যুর পর তিনি আবার কৃষ্ণচন্দ্রের রাজসভায় যান এবং এর কিছুদিন পরে তিনি নদীয়া ত্যাগ করে কলকাতায় রাজা নবকৃষ্ণের আশ্রয়ে থাকেন । ওয়ারেন হেস্টিংস যে ১১ জন পণ্ডিতের সাহায্যে "বিবাদার্ণবসেতু" নামে বিরাট ধর্মশাস্ত্রসংগ্রহ রচনা করান তিনি তাঁদের অন্যতম । এই বইটি ব্রিটিশ আমলে হিন্দু আইনের আদিগ্রন্থ এবং দীর্ঘকাল সুপ্রীম কোর্টের একমাত্র আইনগ্রন্থ ছিল ।


title: বাণেশ্বর বিদ্যালঙ্কার

text: ১৭৪৫ খ্রিস্টাব্দে "চন্দ্রাভিষেক" নামে তিনি একটি নাটক রচনা করেন । তাঁর রচনা বলে প্রসিদ্ধ কিছু উদ্ভট সংস্কৃত কবিতার সন্ধান পাওয়া যায় ।


title: হেসবার্গার

text: হেসবার্গার (ফিনীয় ভাষায়: Hesburger) ফিনল্যান্ডের তুর্কু শহর ভিত্তিক একটি ফাস্ট ফুড চেইন। বর্তমানে এটি ফিনল্যান্ডের বৃহত্তম হ্যামবার্গার রেস্তোরাঁ; মার্কিন কোম্পানি ম্যাকডোনাল্ড্‌সের অবস্থান ২য়। ১৯৯২ সালে এটির মাত্র ১২টি শাখা ছিল। এর পরের দশকে হেসবার্গার ফিনল্যান্ডের ৬০টি শহরে প্রায় ২০০টি শাখায় প্রসার লাভ করেছে। আন্তর্জাতিক বাজারেও হেসবার্গার নাম লিখিয়েছে। এস্তোনিয়া, জার্মানি, লাতভিয়া ও লিথুয়ানিয়াতে এর শাখা আছে। সিরিয়াতে স্বল্প সময়ের জন্য একটি শাখা খোলা হলেও অলাভজনক বলে বন্ধ হয়ে যায়।


title: হেসবার্গার

text: ফিনল্যান্ডের তুর্কু শহরে একটি হেসবার্গার হোটেলও আছে।


title: আহা!

text: আহা! ২০০৭ সালে মুক্তিপ্রাপ্ত বাংলাদেশী চলচ্চিত্র। ছবিটির চিত্রনাট্য রচয়িতা, গীতিকার ও পরিচালক এনামুল করিম নির্ঝর। এটি তার প্রথম পরিচালিত ছবি। বাংলালিংক নিবেদিত এই ছবিটি প্রযোজনা করেছে ইমপ্রেস টেলিফিল্ম লিঃ। ছবিটিতে বিভিন্ন চরিত্রে অভিনয় করেছেন হুমায়ুন ফরীদি, তারিক আনাম খান, ফজলুর রহমান বাবু, শহিদুল আলম সাচ্চু, সাথী ইয়াসমিন, ফেরদৌস (অতিথি শিল্পী), প্রজ্ঞা লাবনী, খালেদ খান, গাজী রাকায়েতসহ আরও অনেকে। 'আহা!' ছবিটি পরিচালনা করে শ্রেষ্ঠত্বের স্বীকৃতি স্বরুপ পরিচালক এনামুল করিম নির্ঝর জাতীয় চলচ্চিত্র পুরস্কার এ শ্রেষ্ঠ পরিচালক ২০০৭ লাভ করেন। এবং এটা সহ ছবিটি মোট চারটি বিভাগে পুরস্কার লাভ করে।


title: আহা!

text: প্রায় একশ বছরের পুরনো বাপ-দাদার বাড়িতে বাস করেন অর্ন্তমূখী "মল্লিক সাহেব" (তারিক আনাম খান)। পুরনো ঢাকার ঘনবসতিপূর্ণ এলাকায় তার বাড়ির আশেপাশে রিয়েল এস্টেট কোম্পানী ছ'তলা, সাততলা বিল্ডিং বানায়। "মল্লিক সাহেব"কে তারা নানা প্রলোভনে এই বাড়ি ভেঙ্গে এপার্টমেন্ট কমপ্লেক্স বানাতে বলে। তিনি দ্বিধা-দুশ্চিন্তায় সিদ্ধান্ত নিতে পারেন না। এমন সময়ে হঠাৎ তার একমাত্র মেয়ে "রুবা" আমেরিকায় স্বামীর হাতে নির্যাতিত হয়ে ছয় বছরের শিশু সন্তানকে নিয়ে বাবার বাড়িতে ফেরত চলে আসে। দেশে ফিরে "রুবা" এঘর ওঘর ঘুরে বেড়ায়। স্মৃতিমাখা জানালায় চোখ রেখে আকাশ দেখার চেষ্টা করে। চোখে পড়ে নতুন গজিয়ে ওঠা বিল্ডিং আর সারি সারি বারান্দা। বর্ষায় একদিন জানালার সামনে দাঁড়িয়ে হঠাৎ পাশের বারান্দায় আবিস্কার করে এক লাল বস্ত্রখন্ড। আসলে সেটা কি? পরপর সাতদিন সাত রঙের আন্ডারওয়্যার ঝুলতে দেখে তার যেমন কৌতূহল বাড়ে, তেমনি মনের জমিতে অদ্ভুত এক কৌতুক তৈরী হয়। আগন্তুক "সোলেমান"-এর (ফজলুর রহমান বাবু) আবির্ভাব ঘটে, সে খুনের অনুশোচনায় "মল্লিক সাহেব"-এর কাছে আশ্রয় চায় শুদ্ধ হবার আশায়। দারোয়ান হিসেবে কাজ পাবার পর সে নানা কারনে এলাকার ছেলেদের সাথে বিবাদে জড়িয়ে পড়ে। আর এদিকে জীবের সুন্দরতম অনুভূতির ছোঁয়া পেয়েও হঠাৎ একদিন বাবার কাছে ধরা পড়ে যায় "রুবা"। শেষ পর্যন্ত একটা খুন প্রশ্নবোধক চিহ্ন হয়ে থমকে দাঁড়ায়।


title: আহা!

text: আহা! ছবির সঙ্গীত পরিচালনা করেছেন রেজাউল দেবজ্যোতি মিশ্র। সঙ্গীত রচনা করেছেন ছবির পরিচালক এনামুল করিম নির্ঝর।


title: এনামুল করিম নির্ঝর

text:
এনামুল করিম নির্ঝর বাংলাদেশী চলচ্চিত্র পরিচালক। তিনি বেশ কিছু প্রামাণ্য চিত্র নির্মাণ করার পর ২০০৭ সালে প্রথম পূর্ণদৈর্ঘ্য চলচ্চিত্র আহা! নির্মাণ করেছেন। তার এই ছবিটি চারটি বিভাগে জাতীয় চলচ্চিত্র পুরস্কার লাভ করেছে। চলচ্চিত্রটি মিউনিখ আন্তর্জাতিক চলচ্চিত্র উৎসবেও প্রদর্শিত হয়েছে। কর্মজীবনে তিনি একজন স্থপতি ও ব্যবসায়ী। নির্ঝরের প্রথম পক্ষে এক পুত্রসন্তান আছে। তার নাম রৌদ্র সাকিব করিম। তিনি একাধারে স্থপতি, চলচ্চিত্রকার, আলোকচিত্রী, গীতিকার, সুরকার ও লেখক। তার কথা ও সুরে ১০১টি গানের সংকলন নিয়ে প্রথম অ্যালবাম ‘এক নির্ঝরের গান: ০০১’ ইতোমধ্যে শ্রোতাপ্রিয় হয়েছে। অ্যালবামটিতে নতুন ও পুরনো মিলিয়ে ৪৩ জন শিল্পী গানগুলোতে কণ্ঠ দিয়েছেন।
আহা! ছবিটি পরিচালনা করে শ্রেষ্ঠত্বের স্বীকৃতি স্বরুপ পরিচালক এনামুল করিম নির্ঝর ২০০৭ সালে শ্রেষ্ঠ পরিচালক হিসেবে জাতীয় চলচ্চিত্র পুরস্কার লাভ করেন।
এছাড়াও স্থাপত্যকলার জন্যে এনামুল করিম নির্ঝর পেয়েছেন জাতীয় ও আন্তর্জাতিক পুরস্কার। পুরস্কৃত হয়েছেন আলোকচিত্রের জন্যেও।


title: নিরন্তর

text: নিরন্তর আবু সাইয়ীদ পরিচালিত ২০০৬ সালের বাংলাদেশী নাট্য চলচ্চিত্র। জনপ্রিয় বাংলাদেশী লেখক হুমায়ূন আহমেদ রচিত "জনম জনম" উপন্যাস অবলম্বনে ছবিটির চিত্রনাট্য ও সংলাপ লিখেছেন আবু সাইয়ীদ। এতে অভিনয় করেছেন শাবনূর, ইলিয়াস কাঞ্চন, আমিরুল হক চৌধুরী, ডলি জহুর, লিটু আনাম, শহীদুল আলম সাচ্চু প্রমুখ।


title: নিরন্তর

text: আবু সাইয়ীদ চলচ্চিত্রটির জন্য কেরালা আন্তর্জাতিক চলচ্চিত্র উৎসবে বিশেষ জুরি পুরস্কার এবং গোয়ায় অনুষ্ঠিত ভারত আন্তর্জাতিক চলচ্চিত্র উৎসবে ফিপ্রেসি ও গোল্ডেন ক্রো পীজেন্ট পুরস্কার লাভ করেন। ২০০৭ সালে সেরা বিদেশী ভাষার চলচ্চিত্র হিসেবে একাডেমি পুরস্কারের জন্য বাংলাদেশ থেকে এই ছবিটি নিবেদন করা হয়েছিল।


title: নিরন্তর

text:
ঢাকার নিম্ন-মধ্যবিত্ত পরিবারের মেয়ে তিথি। বাবা অসুস্থতার কারণে অন্ধ হয়ে গেছেন। ভাই হিরু বেকার। সে দ্রুত বড়লোক হওয়ার স্বপ্নে অনেক টাকা হারিয়েছে। তিথিকেই তাই পুরো সংসার চালাতে হয়। উপায়ন্তর না দেখে সে বেশ্যাবৃত্তিকে পেশা হিসেবে বেঁচে নেয়। নাসিমের ধনী ব্যবসায়ীদের সাথে যোগসূত্র থাকায় সে তাকে খদ্দের জোগাড় করে দেয়। এতে তারও কিছু কামাই হয়। এভাবে তিথির সংসারে উন্নতি আসে। তিথি হিরুর চাকরীর জন্য তার খদ্দেরদের কাছে সাহায্য চায়। দবীর উদ্দিন নামে একজন তাকে সাহায্য করার আশ্বাস দেন। তিথির কাছ থেকে মূলধন পেয়ে হিরুও ভালো কিছু করার অনুপ্রেরণা পায়। সে তার নিজের ব্যবসায় দাড় করায় এবং অ্যানাকে বিয়ে করে। কিন্তু তিথি চাইলেও তার পেশা ছাড়তে পারে না। তিথিরা তাদের পেশা ছাড়তে পারে না এবং জনম জনম ধরে তাই হয়ে আসছে।
২০১৫ সালের ৪ সেপ্টেম্বর "নিরন্তর" চলচ্চিত্রের ডিভিডির মোড়ক উন্মোচন করা হয়।


title: নিরন্তর

text: "নিরন্তর" চলচ্চিত্রের সঙ্গীত পরিচালনা করেছেন এস আই টুটুল। গীত রচনা করেছেন কবির বকুল। গানে কণ্ঠ দিয়েছেন সাথী ইসলাম ও দিনাত জাহান মুন্নী।


title: নিরন্তর

text: সিনে ম্যাগাজিনের বার্ট রিয়েতভিঙ্ক চলচ্চিত্রটিকে ৫-এ ৩ দিয়েছেন।


title: স্বপ্নডানায়

text: স্বপ্নডানায় ২০০৭ সালে মুক্তিপ্রাপ্ত বাংলাদেশী চলচ্চিত্র। পরিচালনা করেছেন গোলাম রাব্বানী বিপ্লব। ২০০৮ সালে সেরা বিদেশী ভাষার চলচ্চিত্র হিসেবে একাডেমি পুরস্কারের জন্য বাংলাদেশ থেকে এই ছবিটি নিবেদন করা হয়েছিল।


title: স্বপ্নডানায়

text: লোকে তাকে বলে ফজলু কবিরাজ। আসলে সে হাটে হাটে মলম বিক্রি করে। তার সহযোগী দশ বছরের ছেলে রতন। একদিন হাট শেষে রতনের জন্য প্যান্ট কিনতে ফজলু পুরানো কাপড়ের দোকানে যায়। প্যান্ট কেনার পর তার পকেটে কিছু বিদেশী নোট পায়। এই নোটের দেশী মূল্যমান কত হবে, চিন্তায় পড়ে সে, স্বপ্ন দেখে তার পরিবার। টাকার মালিক হবার স্বপ্নে তার জীবনযাত্রা বদলে যায়, কাছের মানুষদের সাথে সম্পর্কের অবনতি হয়।


title: স্বপ্নডানায়

text: "স্বপ্নডানায়" চলচ্চিত্রের সঙ্গীত পরিচালনা করেছেন বাপ্পা মজুমদার ও ছবির নির্মাতা গোলাম রাব্বানী বিপ্লব।


title: গোলাম রাব্বানী বিপ্লব

text: গোলাম রাব্বানী বিপ্লব বাংলাদেশী চলচ্চিত্র পরিচালক। তার করা প্রথম পূর্ণদৈর্ঘ্য ছবি স্বপ্নডানায়।


title: ইয়োজেফ ফন স্টার্নবের্গ

text: ইয়োজেফ ফন স্টার্নবের্গ () (২৯শে মে, ১৮৯৪ - ২২শে ডিসেম্বর, ১৯৬৯) ছিলেন অস্ট্রীয়-মার্কিন চলচ্চিত্র পরিচালক। প্রথম দিককার auteur চলচ্চিত্র নির্মাতাদের মধ্যে তিনি অন্যতম। পরিচালনা ছাড়াও নিজের ছবির অনেক কাজ করতেন, যেমন: চিত্রগ্রহণ, রচনা এবং সম্পাদনা। পরবর্তী যুগের পরিচালকদের স্টার্নবের্গের ছবির বিশেষ প্রভাব পরীলক্ষিত হয়। সবচেয়ে বেশি প্রভাব লক্ষ করা যায় নয়ার চলচ্চিত্র আন্দোলনে। mise-en-scene, আলোকসজ্জা এবং মৃদু লেন্সের ব্যবহারে তিনি ছিলেন অদ্বিতীয়। বিখ্যাত অভিনেত্রী Marlene Dietrich কে নিয়ে যে ছবিগুলো করেছেন সেগুলো আন্তর্জাতিকভাবে বিপুল জনপ্রিয়তা পেয়েছে।


title: অটো প্রেমিঙার

text: অটো লুডভিগ প্রেমিঙার () (৫ই ডিসেম্বর, ১৯০৬ - ২৩শে এপ্রিল, ১৯৮৬) ছিলেন অস্ট্রীয় চলচ্চিত্র পরিচালক। তিনি ক্যারিয়ারের একপ র্যায়ে অস্ট্রিয়া থেকে হলিউডে চলে আসেন এবং এখানে প্রায় ৩৫টি পূর্ণদৈর্ঘ্য ছবি নির্মাণ করেন। তার সিনেমা ক্যারিয়ার ছিল প্রায় ৫ দশকের। "লরা" -র (১৯৪৪) মত খুব স্টাইলিশ নয়ার ছবি নির্মাণের জন্যই সবচেয়ে জনপ্রিয় হয়েছেন। ১৯৫০ ও ৬০-এর দশকে বেশ কিছু বিখ্যাত উপন্যাস ও মঞ্চ নাটককে চলচ্চিত্রায়িত করেন। এগুলোর মধ্যে তৎকালীন অ্যামেরিকায় ট্যাবু হিসেবে বিবেচিত কিছু বিষয় স্থান পেয়েছিল। প্রেমিঙারের এ ধরনের ট্যাবু চিত্রায়নের কারণেই সেন্সরের সীমানা হ্রাস পায়। তার ছবিতে যে ট্যাবুগুলো স্থান পেয়েছিল তা হল মাদকাসক্তি ("দ্য ম্যান উইথ দ্য গোল্ডেন আর্ম", ১৯৫৫), ধর্ষণ ("অ্যানাটমি অফ আ মার্ডার", ১৯৫৯) এবং সমকামিতা ("অ্যাডভাইস অ্যান্ড কনসেন্ট", ১৯৬২)। তিনি দুইবার সেরা পরিচালক হিসেবে একাডেমি পুরস্কার মনোনয়ন লাভ করেছিলেন।


title: অলিয়েক্সান্দর দভজেন্‌কো

text: অলিয়েক্সান্দ্র পেত্রভিচ দোভজেন্‌কো (ইউক্রেনীয় ভাষায়: Олександр Петрович Довженко "আল্‌য়েক্সান্দ্র্ পেত্রভ়িচ্ দোভ়্‌ঝ়েন্‌কো") (১০ই সেপ্টেম্বর, ১৮৯৪ - ২৫শে নভেম্বর, ১৯৫৬) বর্তমান ইউক্রেনে জন্মগ্রহণকারী সোভিয়েত চলচ্চিত্র পরিচালক, প্রযোজক ও লেখক। সের্গেই আইজেনস্টাইন ও ভসেভোলোদ পুদোভকিনের (Vsevolod Pudovkin) সাথে তাঁকেও তৎকালীন সোভিয়েত চলচ্চিত্রের অন্যতম সেরা পরিচালক হিসেবে গণ্য করা হয়। তাঁর ছবিতে ইউক্রেনের সাধারণ মানুষের জীবনের সুন্দর চিত্রায়ন লক্ষ করা যায়।


title: ট্যাক্সি ড্রাইভার

text: ট্যাক্সি ড্রাইভার (ইংরেজি ভাষায়: Taxi Driver) ১৯৭৬ মার্টিন স্কোরসেজি পরিচালিত নাট্য চলচ্চিত্র। ১৯৭৬ সালে মুক্তিপ্রাপ্ত এই ছবির প্রধান চরিত্রে অভিনয় করেছেন রবার্ট ডি নিরো। ভিয়েতনাম যুদ্ধের আগে আগে নিউ ইয়র্কের পরিবেশ ছিল ছবির পটভূমি। এই পটভূমিতে এক ট্যাক্সিক্যাব চালকের অদ্ভুত জীবন নিয়ে ছবির কাহিনী গড়ে উঠেছে। ১৯৭২ সালে জর্জ ওয়ালেস-কে হত্যার প্রচেষ্টা থেকে অনুপ্রাণিত হয়ে স্কোরসেজি এই সিনেমা নির্মাণ করেছেন। "আর্থার ব্রমার" ওয়ালেসকে হত্যার চেষ্টা করেছিল। ব্রেমারের অনুকরণেই ট্যাক্সি ড্রাইভার চরিত্রটি গড়ে উঠেছে।


title: ট্যাক্সি ড্রাইভার

text: অনেকেই এই সিনেমাকে মার্টিন স্কোরসেজির করা সেরা ছবি বলে আখ্যায়িত করেন। অনেকে আবার একে রবার্ট ডি নিরো সেরা ছবিও বলে থাকেন।


title: আন্নিয়ান

text: আন্নিয়ান () একটি বড় বাজেটের বাণিজ্যিক ভাবে সফল তামিল মনস্তাত্বিক থ্রিলার চলচ্চিত্র। এটি হচ্ছে প্রথম ভারতীয় চলচ্চিত্র যেটি ফরাসি ভাষায় ডাব করা হয় এবং সারা পৃথিবী জুড়ে ফরাসি ভাষাভাষী দেশগুলিতে মুক্তি দেওয়া হয়। কলম্বিয়া ট্রাইস্টার ফরাসি ডাবিংয়ের সত্ত্ব অধিগ্রহণ করে।


title: আন্নিয়ান

text: এই চলচ্চিত্রটি ২০০৫ খ্রিস্টাব্দের ১০ জুন তারিখে মুক্তিলাভ করেছিল এবং খুবই সফল ভাবে তামিলনাড়ু এবং অন্ধ্র প্রদেশে ২৪০ দিন এবং কেরালাতে ১৫০ দিন চলেছিল। এই ছবির বাজেট ছিল ২৬৩,৮০০,০০০ টাকা । এটি ছিল ২০০৫ সালের সবথেকে বেশি বাজেটের তামিল চলচ্চিত্র।


title: আন্নিয়ান

text: এই ছবিটিতে বিশিষ্ট সিনেমার তারকারা যেমন বিক্রম, প্রকাশ রাজ, সাদা এবং বিবেক অভিনয় করেছিলেন । চলচ্চিত্রটি পরিচালনা করেন এস. শঙ্কর । ছবিটিতে সঙ্গীত পরিচালনা করেন হরিষ জয়রাজ । চলচ্চিত্রটি তেলেগু ভাষায় "অপরাচিটিদু" এবং হিন্দিতে "অপরিচিত" নামে মুক্তি পেয়েছিল ।


title: আন্নিয়ান

text: আন্নিয়ান ৮টি দক্ষিণ ভারতীয় ফিল্মফেয়ার পুরস্কার জয় করেছিল।


title: বাইচুং ভুটিয়া

text: বাইচুং ভুটিয়া (জন্ম: ১৫ ডিসেম্বর ১৯৭৬) একজন ভারতীয় ফুটবল খেলোয়াড় । বর্তমানে তিনি ভারতীয় ফুটবল দলের অধিনায়ক এবং তিনি ইস্টবেঙ্গল ক্লাবে খেলছেন ।


title: বাইচুং ভুটিয়া

text: বাইচুং ভুটিয়ার জন্ম হয় ভারতের সিকিম রাজ্যের টিনকিটামে । তাঁর পড়াশোনা আরম্ভ হয় পূর্ব সিকিমের পাকিয়ঙের (Pakyoung) সেন্ট জেভিয়ার্স বিদ্যালয়ে । তিনি এরপর স্পোর্টস অথরিট অফ ইন্ডিয়ার স্কলারশিপ পান এবং গ্যাংটকের তাসি নামগ্যাল (Tashi Namgyal) অ্যাকাডেমিতে ভর্তি হন । তিনি সিকিমে অনেকগুলি বিদ্যালয় এবং স্থানীয় ক্লাবের হয়ে খেলেন । ১৯৯২ সালের সুব্রত কাপে তাঁর খেলা তাঁকে বড় ক্রীড়া প্রতিষ্ঠানগুলির নজরে আনে ।


title: বাইচুং ভুটিয়া

text:
১৯৯৩ সালে ষোলো বছর বয়েসে তিনি বিদ্যালয় ত্যাগ করেন এবং পেশাদারী ভাবে ইস্টবেঙ্গল ক্লাবে যোগ দেন । ১৯৯৫ সালে তিনি ফাগোয়ারার জেসিটি মিলসে যোগ দেন । এই ক্লাবটি সে বছর জাতীয় ফুটবল লিগ জেতে । বাইচুং সেই বছরে জাতীয় লিগের সর্বোচ্চ গোলদাতা হন এবং নেহরু কাপে খেলার জন্য নির্বাচিত হন । তিনি '১৯৯৬ ইন্ডিয়ান প্লেয়ার অফ দ্য ইয়ার' নির্বাচিত হন । এবং তার পর থেকে আরো বহু পুরস্কার তিনি জয় করেছেন ।
2002 LG CUP
2005 SAFF CUP
2007 ONGC CUP
2008 AFC CHALLENGER CUP


title: বাইচুং ভুটিয়া

text: বাইচুং ২০০৪ সালের ২৭ ডিসেম্বর তাঁর দীর্ঘদিনের বান্ধবী মাধুরী টিপনিসকে বিয়ে করেন ।


title: পিটার ম্যাথিউজ (ভাষাবিজ্ঞানী)

text: পিটার হিউগো ম্যাথিউজ () (জন্ম ১৯৩৪) একজন ব্রিটিশ ভাষাবিজ্ঞানী। বর্তমানে তিনি সেন্ট জন্‌স কলেজ, ক্যামব্রিজ-এর একজন ফেলো। ১৯৮০ থেকে ২০০০ সাল পর্যন্ত তিনি ক্যামব্রিজ বিশ্ববিদ্যালয়ের ভাষাবিজ্ঞান বিভাগের অধ্যাপক ও প্রধান হিসেবে কর্মরত ছিলেন।


title: পিটার ম্যাথিউজ (ভাষাবিজ্ঞানী)

text: ম্যাথিউজ রূপপমূলতত্ত্বের উপর লেখার জন্য ভাষাবিজ্ঞানী মহলে সুপরিচিত। তিনি এ বিষয়ের উপর দুইটি বই প্রকাশ করেছেন।


title: মিকেলাঞ্জেলো আন্তোনিওনি

text: মিকেলাঞ্জেলো আন্তোনিওনি () (২৯শে সেপ্টেম্বর, ১৯১২ - ৩০শে জুলাই, ২০০৭) আধুনিকতাবাদী ইতালীয় চলচ্চিত্র পরিচালক। তাকে নৈসর্গিক চলচ্চিত্রের ইতিহাসে অন্যতম প্রভাবশালী ব্যক্তি হিসেবে গণ্য করা হয়।


title: রোবার্তো রোসেলিনি

text: রোবার্তো রোসেলিনি () (৮ই মে, ১৯০৬ - ৩রা জুন, ১৯৭৭) ইতালীয় চলচ্চিত্র পরিচালক। তিনি ইতালির নব্য বাস্তবতাবাদী চলচ্চিত্র আন্দোলনের অন্যতম ব্যক্তিত্ব। তার অনেকগুলো ছবিই এই আন্দোলনকে বেগবান করেছে। এর মধ্যে সবচেয়ে উল্লেখযোগ্য "Roma città aperta"।


title: রোবার্তো রোসেলিনি

text: ১৯৫৭ সালে ভারতের তৎকালীন সরকার প্রধান জওহরলাল নেহেরু তাকে ভারতে আসার আমন্ত্রণ জানান। উদ্দেশ্য ছিল নামক প্রামাণ্য চিত্র নির্মাণ এবং সদ্য বিকশমান ভারতীয় চলচ্চিত্র জগতে প্রাণ সঞ্চার। ইনগ্রিড বারিমানের সাথে বৈবাহিক বন্ধনে আবদ্ধ থাকা সত্ত্বেও এ সময় রোসেলিনি এক ভারতীয় লেখিকার প্রেমে পড়ে যান। "সোনালি দাস গুপ্তা" নামক এই চিত্রনাট্য রচয়িতা প্রামাণ্য চিত্রটির জন্য কিছু সরঞ্জাম জোগাড় করে দেয়ার কাজ করছিলেন।


title: রোবার্তো রোসেলিনি

text: ১৯৫০ সালে এ ধরণের দ্বৈত সম্পর্ক বেশ কট্টরভাবে দেখা হতো। হলিউড ও ভারতে এ নিয়ে বিশাল স্ক্যান্ডালের সৃষ্টি হয়। অগত্যা নেহেরু তাকে ভারত ত্যাগ করতে বলতে বাধ্য হন। ১৯৫৭ সালে রোসেলিনি সোনালিকে বিয়ে করেন এবং Gil Rossellini-কে পালক ছেলে হিসেবে গ্রহণ করেন। এই দম্পতির একটি মেয়ে হয়েছিল যার নাম রাফায়েলা রোসেলিনি।


title: বোর্শ

text: বোর্শ (ইংরেজি বানান: Borscht বা Borshch) পূর্ব ইউরোপের ঐতিহ্যবাহী ভেজিটেব্‌ল স্যুপ। এটি প্রথাগতভাবে beetroot দিয়ে তৈরি করা হয়। এজন্যই এর রং হয় গাঢ় লাল। beet ছাড়াও অবশ্য বোর্শ বানানো যায়। সে ধরণের বোর্শের মধ্যে আছে টমেটো পেস্ট-ভিত্তিক কমলা বোর্শ ও সবুজ বোর্শ।


title: প্রাইড অ্যান্ড প্রেজুডিস (২০০৫-এর চলচ্চিত্র)

text: প্রাইড অ্যান্ড প্রেজুডিস (ইংরেজি ভাষায়: Pride and Prejudice) বিখ্যাত ইংরেজ সাহিত্যিক জেন অস্টেনের একই নামের উপন্যাস থেকে করা ব্রিটিশ রোমান্টিক চলচ্চিত্র। ২০০৫ সালে মুক্তিপ্রাপ্ত এই ছবির পরিচালক জো রাইট। এক অসচ্ছল ইংরেজ পরিবারের পাঁচ মেয়ের কাহিনী নিয়ে এই চলচ্চিত্রটি আবর্তিত। এতে মূল চরিত্রে (এলিজাবেথ বেনেট) রূপদান করেছেন কিরা নাইটলি এবং তার বিপরীতে মি. ডারসি চরিত্রে অভিনয় করেছেন ম্যাথিউ ম্যাকফ্যাডিয়েন। ওয়ার্কিং টাইটেল ও স্টুডিওক্যানালের প্রযোজনায় ছবিটি যুক্তরাজ্য ও আয়ারল্যান্ডে মুক্তি পায় ২০০৫ সালের ১৬ সেপ্টেম্বরে ও যুক্তরাষ্ট্রে মুক্তি পায় একই বছরের ১১ নভেম্বরে। চারটি ক্ষেত্রে ছবিটি অস্কার মনোনয়ন লাভ করেছিল। ক্ষেত্রগুলো হল: সেরা অভিনেত্রী, সেরা শিল্প নির্দেশনা, সেরা পোশাক সজ্জা ও সেরা মৌলিক সঙ্গীত।


text: মুক্তির পর ছবিটি সমালোচকদের কাছ থেকে ইতিবাচক সাড়া পেয়েছে। সারা বিশ্বে ছবিটি আয় করেছে ১২১ মিলিয়ন ডলার। ৭৮তম একাডেমি এ্যাওয়ার্ডে ছবিটি ৪টি বিভাগে মনোনয়ন পায়, যার মধ্যে একটি ছিল কিরা নাইটলির পাওয়া শ্রেষ্ঠ অভিনেত্রী বিভাগে।


text: ১৮ শতকের শেষ দিকে গ্রামীণ ইংল্যান্ডের অসচ্ছল বেনেট পরিবারের পাঁচ মেয়ে- জেন, এলিজাবেথ, মেরি, কিটি ও লিডিয়া। মি. বেনেটের মৃত্যুর পর আত্মীয় মি. কলিন্সের কাছে পারিবারিক সম্পত্তি চলে যাবে বিধায় মিসেস বেনেট সদা ব্যস্ত মি. বেনেট জীবিত থাকতে তার মেয়েদের ধনী যুবকদের সাথে বিয়ে দিতে। এমন সময় কাছের সমৃদ্ধ এস্টেট নেথারফিল্ডে ভাড়াটে হয়ে আসেন ধনী অবিবাহিত যুবক মি. বিংলি এবং তার অহঙ্কারী বোন ক্যারোলাইন বিংলি। তাদের সম্মানে আয়োজিত পার্টিতে বেনেট মেয়েদের সাথে বিংলির পরিচয় হয়। প্রথম দেখাতেই জেনের প্রতি আকৃষ্ট হন বিংলি। তবে বিংলির সাথে আসা তার বন্ধু মি. ডারসির প্রতি তাৎক্ষণিকভাবে রুষ্ট হয় তারা, বিশেষ করে এলিজাবেথ। ডারসি তরুণ জমিদার এবং বেশ অহংকারী স্বভাবের। তার এই নাকউঁচু স্বভাবের জন্যই এলিজাবেথের মনে তার প্রতি বিরূপ ধারণার সৃষ্টি হয় যখন এলিজাবেথ অনিচ্ছাকৃতভাবে শুনে ফেলে তাকে নিয়ে করা ডারসির রূঢ় মন্তব্য। পার্টির পরদিন জেনের কাছে নেথারফিল্ডে বেড়াতে যাওয়ার আমন্ত্রণ আসে। বিংলির সাথে জেনের সম্পর্ক গভীর করার কথা ভেবে মিসেস বেনেট জেনকে বৃষ্টি হওয়া সত্ত্বেও ঘোড়ার পিঠে করে পাঠান। তার পরিকল্পনা সফল হয় যখন জেন জ্বর আসায় কয়েকদিন নেথারফিল্ডে থাকতে বাধ্য হয়। বোনকে দেখতে এলিজাবেথও নেথারফিল্ডে যায়। চপল এবং বাকপটু স্বভাবের প্রখর বুদ্ধিমতী এলিজাবেথের সাথে সেখানে ডারসির দেখা হয় এবং ডারসি এলিজাবেথের চরিত্র সম্বন্ধে আস্তে আস্তে জানতে শুরু করে।


text: নেথারফিল্ড থেকে বাড়ি ফেরার পর বেনেটদের বাড়িতে বেড়াতে আসে মি. কলিন্স। হাস্যকর ও চটুল স্বভাবের জন্য সে বেনেট মেয়েদের কাছে হাসির পাত্র। কলিন্স কেবলমাত্র তার অভিভাবিকা ধনী ডাচেস লেডি ক্যাথারিনের ব্যাপারে কথা বলতে অভ্যস্ত। অন্যদিকে নেথারফিল্ডে আরেকটি বল নাচের পার্টির আয়োজন করা হয় যার জন্য কেনাকাটা করতে গিয়ে মেয়েদের দেখা হয় তরুণ সুদর্শন সৈনিক মি. উইকহ্যামের সাথে। হাসিখুশি ও মিশুক চরিত্রের জন্য তাকে পছন্দ করে বেনেট মেয়েরা। উইকহ্যামের সাথে কথা বলে এলিজাবেথ জানতে পারে যে, উইকহ্যাম ডারসির পরলোকগত পিতার খানসামার ছেলে। ডারসির পিতা উইকহ্যামকে সম্পত্তির ভাগ দেওয়ায় ডারসির সাথে তার সম্পর্কের অবনতি হয়েছে এবং ডারসি তাকে সম্পত্তি থেকে বঞ্চিত করেছে। একথা শুনে ডারসির প্রতি এলিজাবেথের ঘৃণা আরো বেড়ে যায়। ফলশ্রুতিতে নেথারফিল্ডের পার্টিতে ডারসির সাথে নাচার সময় এলিজাবেথের সাথে তার তিক্ত বাদানুবাদ হয়।


text:
পরদিন সকালে কলিন্স এলিজাবেথকে বিয়ের প্রস্তাব দেয় ও সঙ্গত কারণে এলিজাবেথ তা প্রত্যাখ্যান করে। অপদার্থ কলিন্সের প্রস্তাবে এই সিদ্ধান্ত নেওয়ায় মিসেস বেনেট তার প্রতি ক্ষিপ্ত হন, কারণ তিনি মনে করেছিলেন যে কলিন্সের সাথে বিয়ে হলে এলিজাবেথ তাদের বর্তমান সম্পত্তিটি পাবে। পরে এলিজাবেথ জানতে পারে যে, তার ঘনিষ্ঠ বান্ধবী শার্লট লুকাস কলিন্সকে বিয়ে করেছে। অপরদিকে ক্যারোলাইনের কাছ থেকে জেনের চিঠি আসে যে, বিংলি নেথারফিল্ড ছেড়ে চলে যাচ্ছে এবং বিংলির স্ত্রী হিসেবে ডারসির বোন জর্জিয়ানা অধিক উপযুক্ত। জেনের বিয়ে ভাঙার কারণ হিসেবে এলিজাবেথ বুঝতে পারে যে, তাদের অসচ্ছলতার কারণে এবং আরো ধনী ডারসির সাথে নিজের বিয়ে সহজ করতে ক্যারোলাইন এ কাজ করেছে। মন ভাল করতে (এবং 'অনিচ্ছাকৃতভাবে' বিংলির সাথে দেখা হতে) জেন খালা-খালুর কাছে লন্ডনে বেড়াতে যায় এবং শার্লটের আমন্ত্রণে রোসিংসে বেড়াতে যায় এলিজাবেথ। সেখানে লেডি ক্যাথারিনের সাথে দেখা করে তারা। রোসিংস পার্কে (লেডি ক্যাথারিনের বাড়ি) ডারসি এবং তার বন্ধু কর্নেল ফিজউইলিয়ামের সাথে দেখা হয় এলিজাবেথের। লেডি ক্যাথারিন এলিজাবেথ এবং তার পরিবারকে অপমান করে নানা কথা বলেন যার চমৎকার সব উত্তর দেয় এলিজাবেথ। এলিজাবেথের প্রখর বুদ্ধিমত্তার পরিচয় পেয়ে ধীরে ধীরে মুগ্ধ হতে থাকে লেডি ক্যাথারিনের ভাগ্নে ডারসি। পরদিন গির্জায় ফিজউইলিয়ামের সাথে কথা বলে এলিজাবেথ জানতে পারে যে ডারসি তার এক ঘনিষ্ঠ বন্ধুকে (বিংলি) ভুল বিয়ে থেকে বাঁচিয়েছে। এলিজাবেথ বুঝতে পারে যে ক্যারোলাইন নয়, জেনের বিয়ে ভেঙেছে ডারসি।
গির্জা থেকে বেরিয়ে প্রচন্ড বৃষ্টি থেকে বাঁচতে এক দালানের নিচে দাঁড়ায় এলিজাবেথ। ডারসি তাকে অনুসরণ করে এবং আচমকা এলিজাবেথের প্রতি তার ভালবাসা প্রকাশ করে ও তাকে বিয়ের প্রস্তাব দেয়। জেন এবং উইকহ্যামের বিষয় নিয়ে এর উত্তরে তাদের মধ্যে প্রচন্ড কথা কাটাকাটি হয় এবং এলিজাবেথ তাকে জানায় যে সে কখনই ডারসিকে বিয়ে করবে না। ডারসি সে সময় এবং পরে এলিজাবেথের কাছে লেখা এক চিঠিতে জানায় যে, তার কাছে মনে হয়েছে যে বিংলির প্রতি জেনের অনুভূতি ততটা প্রবল ছিল না (প্রকৃতপক্ষে জেন ছিল লাজুক), তাই বন্ধুকে ভালবাসাহীন বিয়ে থেকে বাঁচাতে ডারসি বিয়ে ভেঙেছে। আর উইকহ্যাম আসলে স্বার্থপর এবং অর্থলোভী যে তার সম্পত্তি জুয়ার পেছনে উড়িয়েছে। সব জেনে এলিজাবেথের মনে তীব্র অপরাধবোধের সৃষ্টি হয়।
বাড়ি ফিরে এলিজাবেথ দেখে যে খালা-খালুর সাথে জেন লন্ডন থেকে ফিরে এসেছে এবং লিডিয়া সৈনিকদের সাথে ব্রাইটনে বেড়াতে যাওয়ার আমন্ত্রণ পেয়েছে। খালা-খালুর সাথে এলিজাবেথ পরদিন পেমবারলি হাউসে ঘুরতে যায় ও জানতে পারে যে সেটি ডারসির বাড়ি। ডারসি বাড়িতে নেই ভেবে সে বাড়িটি ঘুরে দেখে এবং বাড়ির ভৃত্যদের কাছে ডারসির চরিত্র ও আচরণের প্রশংসা শোনে। ডারসির বোনের পিয়ানোবাদন শুনতে গিয়ে হঠাৎ ডারসির সাথে তার দেখা হয়। ডারসির আমন্ত্রণে পরদিন পেমবারলি হাউসে জর্জিয়ানার সাথে এলিজাবেথ সাক্ষাত করে। মিষ্টি স্বভাবের জর্জিয়ানার সাথে এলিজাবেথের সদ্ভাব হয়। সরাইখানায় ফিরে জেনের চিঠিতে এলিজাবেথ খবর পায় যে লিডিয়া উইকহ্যামের সাথে পালিয়ে গেছে। বেনেট পরিবারের সম্মান বাঁচাতে তার খালু, তার পিতা এবং ডারসি তাদের সন্ধানে লন্ডন যায় এবং খালুর খরচে লিডিয়া ও উইকহ্যামের বিয়ে হয়। বাড়িতে বেড়াতে এসে লিডিয়া ভুলে ফাঁস করে দেয় যে আসলে সব খরচ ও আয়োজন ডারসির, যে ব্যাপারটি গোপন রাখতে চেয়েছিল।


text: পরদিন বাজারে বেনেটরা জানতে পারে যে, বিংলি নেথারফিল্ডে আসছে। বিংলি ও ডারসি তাদের বাড়িতে এসে তাদের সাথে দেখা করে এবং ক্ষমা চেয়ে বিংলি জেনকে বিয়ের প্রস্তাব দেয়। সেদিন রাতে হঠাৎ লেডি ক্যাথারিন ডারসি ও এলিজাবেথের বাগদানের গুজব শুনে লংবার্ণে তাদের বাড়িতে আসে এবং এলিজাবেথকে প্রচন্ড কঠোর ভাষায় অপমান করেন যাতে সে ডারসিকে বিয়ে না করে। রাতে ঘুমাতে না পেরে পরদিন সূর্যোদয়ের আগে এলিজাবেথ হাঁটতে যায় এবং সেখানে ডারসির সাথে তার দেখা হয়। ডারসি তাকে দ্বিতীয়বারের মত প্রস্তাব দেয়। এতদিনে ডারসির মহানুভব চরিত্রের পরিচয় পেয়ে এলিজাবেথের মন পরিবর্তিত হয়েছে, তাই সে প্রস্তাব গ্রহণ করে।


text: ছবির যুক্তরােজ্যর পরিসমাপ্তি হয় এলিজাবেথ ও তার পিতার কথোপকথনের মাধ্যমে। আর যুক্তরাষ্ট্রীয় সমাপ্তিতে নবদম্পতিকে পেমবারলি হাউসের বাইরে একটি অতিরিক্ত দৃশ্যে দেখা যায়।সমালোচকরা মূলত প্রশংসা করেছেন। রিভিউ সংগ্রাহক ওয়েবসাইট রটেন টম্যাটোস-এ এর রেটিং ৮৫% অর্থাৎ অনলাইনে শতকরা ৮৫ জন সমালোচকই ইতিবাচক সমালোচনা করেছেন। মেটাক্রিটিক-এ ৩৭টি রিভিউয়ের উপর ভিত্তি করে এর রেটিং নির্ধারণ করা হয়েছে ৮২%।


title: জো রাইট

text: জো রাইট (ইংরেজি ভাষায়: Joe Wright) (জন্ম: ১৯৭২) দুই বার বাফটা অ্যাওয়ার্ড ও এক বার গোল্ডেন গ্লোব অ্যাওয়ার্ড বিজয়ী ইংরেজ চলচ্চিত্র পরিচালক। তার নির্মিত চলচ্চিত্রসমূহ হল ২০০৫ সালের প্রণয়ধর্মী নাট্য চলচ্চিত্র "প্রাইড অ্যান্ড প্রেজুডিস", ২০০৭ সালের প্রণয়ধর্মী যুদ্ধভিত্তিক নাট্য চলচ্চিত্র "অ্যাটোনমেন্ট", ২০১১ সালের মারপিঠধর্মী থ্রিলার "হান্না", ২০১২ সালে আন্না কারেনিনার উপযোগকরণ "আন্না কারেনিনা", পিটার প্যানের গল্প অবলম্বনে "প্যান", এবং ২০১৭ সালের রাজনৈতিক নাট্যধর্মী চলচ্চিত্র "ডার্কেস্ট আওয়ার"।


title: গোল্ডেন গ্লোব পুরস্কার

text: গোল্ডেন গ্লোব পুরস্কার (ইংরেজি ভাষা: Golden Globe Awards) দেশী-বিদেশী চলচ্চিত্র ও টেলিভিশন প্রোগ্রামের জন্য প্রদান করা হয়। এই মার্কিন পুরস্কারটি প্রতি বছর আনুষ্ঠানিক ডিনারের মাধ্যমে প্রদান করা হয়। সেই ১৯৪৪ সাল থেকে "হলিউড ফরেন প্রেস অ্যাসোসিয়েশন" পুরস্কারটির আয়োজন করে আসছে। এটা হলিউডের জন্য ফান্ড সংগ্রাহক হিসেবে কাজ করে।


title: গোল্ডেন গ্লোব পুরস্কার

text: আমেরিকায় একাডেমি পুরস্কার ও গ্র্যামি পুরস্কারের পরই সবচেয়ে বেশি দেখা হয় গোল্ডেন গ্লোব পুরস্কার প্রদান অনুষ্ঠান। ব্রিটেনের বাফটা অ্যাওয়ার্ডকে এই পুরস্কারের সমমানের হিসেবে গণ্য করা হয়।


title: গোল্ডেন গ্লোব পুরস্কার

text: প্রতি বছরের শুরুর দিকেই এই পুরস্কার প্রদান করা হয়। জয়-পরাজয় নির্ধারণ করে হলিউডে বসবাসকারী ৮৬ জন পার্ট-টাইম সাংবাদিকের সিদ্ধান্তে। বিদেশী মিডিয়াও একে অধিভুক্ত করে থাকে। একাডেমি পুরস্কারের জন্য গ্রহণযোগ্য সময় জানুয়ারির ১ তারিখ থেকেই শুরু হয়, কিন্তু গোল্ডেন গ্লোবের জন্য তা ১লা অক্টোবর। অস্কার, গ্র্যামি বা এমি পুরস্কারের নিয়মিত হোস্ট থাকে যে সম্প্রচারের শুরুতেই অনুষ্ঠানের সাথে সবাইকে পরিচয় করিয়ে দেয়। কিন্তু গোল্ডেন গ্লোবে এ ধরণের কোন হোস্ট নেই।


title: গোল্ডেন গ্লোব পুরস্কার

text: মেরিল স্ট্রিপ সর্বাধিক ৭ বার গোল্ডেন গ্লোব পুরস্কার পেয়েছেন। সবচেয়ে বেশি ২২ বার মনোনয়ন পেয়েছেন যৌথভাবে জ্যাক লেমন ও মেরিল স্ট্রিপ।


title: গোল্ডেন গ্লোব পুরস্কার

text: ১৯৪৩ সালে একদল লেখক হলিউড ফরেন প্রেস অ্যাসোসিয়েশন গঠন করে এবং চলচ্চিত্রে অবদানের জন্য "গোল্ডেন গ্লোব পুরস্কার" প্রদানের সিদ্বান্ত নেয়। ১ম গোল্ডেন গ্লোব পুরস্কার ১৯৪৩ সালের চলচ্চিত্রে অবদানের জন্য প্রদান করা হয়। প্রথম গোল্ডেন গ্লোব অনুষ্ঠান অনুষ্ঠিত হয় ১৯৪৪ সালের জানুয়ারি মাসে টোয়েন্টিয়েথ সেঞ্চুরি ফক্স স্টুডিওতে। পরের অনুষ্ঠানগুলো দ্য বেভার্লি হিলস হোটেল ও দ্য হলিউড রুজভেল্ট হোটেল-এ অনুষ্ঠিত হয়


title: গোল্ডেন গ্লোব পুরস্কার

text: ১৯৫০ সালে হলিউড ফরেন প্রেস অ্যাসোসিয়েশন বিনোদন শিল্পে অসাধারণ অবদানের স্বীকৃতিস্বরূপ একটি বিশেষ সম্মাননা পুরস্কার প্রদানের সিদ্বান্ত নেয়। আন্তর্জাতিক অঙ্গনে পরিচিত বিনোদন শিল্পের ব্যক্তিকে এই পুরস্কার দেওয়ার সিদ্বান্ত নেয়া হয় এবং প্রথম পুরস্কার লাভ করেন পরিচালক ও প্রযোজক সেসিস বি ডিমিল। পরে তার নামানুসারেই এই পুরস্কারের নাম রাখা হয় গোল্ডেন গ্লোব সেসিল বি ডিমিল পুরস্কার।


title: গোল্ডেন গ্লোব পুরস্কার

text: ১৯৬৩ সালে মিস গোল্ডেন গ্লোব উদ্ভাবিত হয়। প্রথম বছরে দুই জন মিস গোল্ডেন গ্লোবের নাম প্রকাশ করা হয়, একজন চলচ্চিত্রের এবং একজন টেলিভিশনের। প্রথমবার বিজয়ী দুই জন মিস গোল্ডেন গ্লোব হলেন ইভা সিক্স ("অপারেশন বিকিনি" ও "বীচ পার্টি" চলচ্চিত্রের জন্য) এবং ডোনা ডগলাস ("দ্য বেভার্লি হিলবিলিস" টেলিভিশনের নাটকের জন্য)।


title: গোল্ডেন গ্লোব পুরস্কার

text: ২০০৯ সালে গোল্ডেন গ্লোব পুরস্কারের প্রতিমূর্তির আকৃতি পরিবর্তন করা হয়। তবে এটাই প্রথম নয়, এর আগেও কয়েকবার এটা পরিবর্তিত হয়েছে। দ্য নিউ ইয়র্ক ফার্ম সোসাইটি পুরস্কার এক বছরের জন্য হলিউড ফরেন প্রেস অ্যাসোসিয়েশনের সাথে একত্রিত হয়ে এই প্রতিমূর্তি তৈরি করে। এতে এক ধরনের দুর্লভ মার্বেল যোগ করা হয় এবং প্রতিমূর্তির গুণ ও সোনার উপাদান বৃদ্ধি করা হয়। প্রতিমূর্তিটি দ্য বেভার্লি হিল্টনে অনুষ্ঠানের আগে এক প্রেস কনফারেন্সে প্রদর্শিত হয়।


title: গোল্ডেন গ্লোব পুরস্কার (সেরা পরিচালক - চলচ্চিত্র)

text: সেরা চলচ্চিত্র পরিচালকের জন্য গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক পুরস্কার, যা বছরের সেরা চলচ্চিত্র পরিচালককে প্রদান করা হয়। ১৯৪৪ সাল থেকে এই চলচ্চিত্র পুরস্কার প্রদান করা হয়ে আসছে।


text: এলিয়া কাজান এই পুরস্কারের সর্বোচ্চ গ্রাহক। তিনি তার চারটি মনোনয়নের চারটি পুরস্কার জিতেছেন। বিলি ওয়াইল্ডার, ডেভিড লিন, মিলশ ফরমান, মার্টিন স্কোরসেজি, ক্লিন্ট ইস্টউড, ও অলিভার স্টোন তিনবার করে এই পুরস্কার লাভ করেছেন। স্টিভেন স্পিলবার্গ সর্বোচ্চ ১১ বার এই পুরস্কারের মনোনয়ন লাভ করেছেন এবং দুইবার এই পুরস্কার লাভ করেন। বারবারা স্ট্রাইস্যান্ড এই পুরস্কার বিজয়ী একমাত্র নারী পরিচালক। "রোমা" (২০১৮)-এর জন্য পুরস্কার বিজয়ী আলফোনসো কুয়ারোন এই বিভাগে সবচেয়ে সাম্প্রতিক পুরস্কার বিজয়ী।


title: ভি এইচ ডি এল

text: ভিএইচডিএল বা ভিএইচসিক হার্ডওয়্যার ডেসক্রিপশন ল্যাংগুয়েজ, ডিজিটাল সার্কিট সাধারণত এফপিজিএ এবং এইসিক(AISC) ডিজাইন-এন্ট্রি ল্যাংগুয়েজ (মডেলিং টুল) হিসেবে ব্যবহৃত হয়। এটি একটি হার্ডওয়্যার ডেসক্রিপসন ল্যাংগুয়েজ, কোনো প্রোগ্রামিং ল্যাংগুয়েজ নয়। অর্থাৎ এটি একটি সিস্টেমের বিভিন্ন অংশের বিবরণ প্রকাশের কাজে ব্যবহৃত হয়, কোনো কর্মসূচি(প্রোগ্রাম)-র বিবরণের জন্য নয়।


title: ভি এইচ ডি এল

text: আরটিএল কোডিং অর্থাৎ হার্ডওয়্যার ডিজাইনের জন্য একটি সিনথেসিস/ডিজাইন টুল প্রয়োজন। আজকাল অনেক ভিএইচডিএল সিমুলেটর বিনামূল্যে পাওয়া যায়, তবে এদের কার্যকারিতা বানিজ্যিক সংস্করণের চেয়ে কম হলেও এগুলো শিক্ষার জন্য যথেষ্ঠ। কোড লিখার জন্য অন্য প্রোগ্রামিং ল্যাংগুয়েজ জানা সহায়ক ভূমিকা রাখে কিন্তু তা জরুরী নয়।


title: ভি এইচ ডি এল

text: এফপিজিএ সিনথেসিস টুলও বিনামূল্যে পাওয়া যেতে পারে যা একজন শিক্ষার্থীর জন্য প্রস্তুতকৃত বতনীসমূহ দেখার আকর্ষণীয় সুযোগ করে দেয়। এর মাধ্যমে বিভিন্ন কোডিং স্টাইলের কার্যকারিতা নিরূপণ সম্ভব। স্কিমেটিক ভিউয়ারের মাধ্যমে সংশ্লেষিত ডিজাইন দেখা সম্ভব।


title: ভি এইচ ডি এল

text: কিছু ডিজাইন প্যাকেজের মাধ্যমে কোড না লিখেও অন্যভাবেও ডিজাইন করা সম্ভব যথা ব্লক ডায়াগ্রাম বা স্টেট ডায়াগ্রামের মাধ্যমে। আর এর মাধ্যমে জটিল স্টেট মেশিনের জন্য কোড টেম্পলেট তৈরি করা যেতে পারে।


title: ভি এইচ ডি এল

text: প্রায় সব ডিজাইন টুলই ভেরিলগ ও ভিএইচডিএল সমর্থন করে এবং একই সাথে টার্গেট হার্ডওয়্যার হিসেবে এফপিজিএ বা সিপিএলডি ব্যবহার সম্ভব। নিচের সারণী প্রয়োজনীয ডিজাইন টুল/প্যাকেজ নির্বাচনে সহায়তা করতে পারে।


title: জ্যাকোবিন ক্লাব

text: জ্যাকোবিন ক্লাব ছিল ফরাসি বিপ্লবের সময়ে সবচে' বড় ও ক্ষমতাধর রাজনৈতিক সংঘ। এর শুরুটা হয় ১৭৮৯ সালে ফ্রান্সের ভার্সাই শহরে, "ক্লাব বেনথর্ন" নামে। জনপ্রিয়তার তুঙ্গে ওঠার পর গোটা ফ্রান্স জুড়ে এর অসংখ্য শাখা সৃষ্টি হয়। ধারণা করা হয় তখন এর সভ্য সংখ্যা বেড়ে দাঁড়ায় ৪২০,০০০-তে। রোবস্পিয়ারের পতনের পর ক্লাবটি বন্ধ হয়ে যায়।


title: জ্যাকোবিন ক্লাব

text:
শুরুতে উদারমনা হলেও ত্রাসের রাজত্ব ([Reign of Terror]) কায়েম করা ও সেপ্টেম্বার ম্যাসাকার [September Massacres] বিষয়ে গুরুত্ব না দেওয়ায় জন্যে এরা কঠিনভাবে সমালোচিত হয়। আজও "Jacobin" ও "Jacobinism" শব্দদুটিকে নেতিবাচকভাবে বামপন্থী রাজনীতির
সাথে সংশ্লিষ্ট করা হয়।


title: জ্যাকোবিন ক্লাব

text: প্রতিষ্ঠা হয় ১৭৮৯ সালে। শুরুতে এর সভ্য ছিলেন কেবল ব্রিটানীর ডেপুটিরা। পরে ফ্রান্সের অন্যান্য প্রদেশ থেকেও ডেপুটিরা যোগ দেন। প্রথম দিককার নেতৃস্থানীয় সভ্যরা ছিলেন: মিরাবো (Mirabeau), প্যারিসের ডেপুটি অ্যাবে সিয়েস (Abbé Sieyès), দফিনের ডেপুটি্ আঁতোয়া বাহনাভ (Antoine Barnave), জেরোম পেটিওঁ (Jérôme Pétion), অ্যাবে গ্রেগোয়াহ (Abbé Grégoire), শার্লে লামেথ (Charles Lameth), আলেক্জান্ডার ল্যামেথ (Alexandre Lameth), ম্যাক্সিমিলিয়েন দ্য রোবসপিয়ের (Maximilien Robespierre), দুক দ্য আগুইয়ঁ (duc d'Aiguillon) এবং লা রেভেলিয়েহ লেপো (La Revellière-Lépeaux). ভারতীয় রাজা টিপু সুলতানও এর সভ্য ছিলেন. জ্যাকোবিন ক্লাবের সভা হতো গোপনে এবং এতে ঘটে যাওয়া কোন ঘটনারই ছাপ রাখা হতো না।


title: জ্যাকোবিন ক্লাব

text: প্যারিসে স্থানান্তরিত হবার পর ব্যাপক পরিবর্তন ঘটে এই সংঘের। এর প্রথম ধাপ ছিল সভ্য সংখ্যা বৃদ্ধি। ডেপুটি ছাড়াও সদস্য ও অ্যাসোসিয়েট হিসেবে সংঘে যোগ দেবার সুযোগ করা হয় তখন। জ্যাকোবিন ক্লাবের সভাগুলো ক্রমেই র‌্যাডিকাল ও উস্কানিমূলক ভাষনের কেন্দ্র হয়ে ওঠে যেখানে প্রচারিত হত প্রজাতন্ত্রবাদ, শিক্ষাবিস্তার, বিশ্বব্যাপী দুর্দশা, চার্চ ও রাষ্ট্রের বিচ্ছেদের মতো বিষয় সমূহ।


title: জ্যাকোবিন ক্লাব

text:
১৭৯০ সালের ৮ই ফেব্রুয়ারীতে সংঘটি বিশেষ কিছু নীতিকে আনুষ্ঠানিক ভাবে গ্রহণ করে।
ক্লাবের লক্ষ্য হয় নিম্নরূপ:


title: জ্যাকোবিন ক্লাব

text: এই সময় ক্লাবের কার্যধারা ও নির্বাচন পদ্ধতি নির্ধারন করা হয়। প্রতি মাসে একজন সভাপতি, চারজন সচিব, একজন কোষাধক্ষ্য এবং কমিটি নির্বাচন করা হতো। কোন সভ্য যদি ক্লাবের নীতি বিরুদ্ধ কাজ করতেন, তাকে ততক্ষনাত বহিস্কার করা হতো। পরে এই প্রক্রিয়াকেই ক্লাবে শুদ্ধিকরনে ব্যবহার করা হয়, যাতে ক্লাবে সকল উদার সভ্যদের একে একে বহিস্কার করা হয়েছিল।


title: জ্যাকোবিন ক্লাব

text: ১৭৯১ সালের বসন্তের শুরুতে ক্লাব তার কেন্দ্রীভূতরূপ নিয়ে ক্ষমতাধর হয়ে আত্মপ্রকাশ করে।


title: জ্যাকোবিন ক্লাব

text: That "Britannica" article, in turn, gives the following references:


title: খিলাফত আন্দোলন

text: খিলাফত আন্দোলন (১৯১৯-১৯২৪) ভারতীয় জাতীয়তাবাদের প্রভাবে উদ্ভূত একটি প্যান-ইসলামি আন্দোলন। ওসমানীয় সুলতান দ্বিতীয় আবদুল হামিদ (১৮৭৬-১৯০৯) প্যান-ইসলামি কর্মসূচি শুরু করেছিলেন। নিজ দেশে জাতীয়তাবাদী গণতান্ত্রিক আন্দোলন নির্মূল করার লক্ষ্যে এবং বিদেশী শক্তির আক্রমণ থেকে তাঁর ক্ষয়িষ্ণু সাম্রাজ্যকে রক্ষা করে বিশ্ব-মুসলিম সম্প্রদায়ের ‘সুলতান-খলিফা’ মর্যাদায় নিজেকে প্রতিষ্ঠিত করার উদ্দেশ্যে তিনি এ আন্দোলনের সূচনা করেন। উনিশ শতকের শেষের দিকে তাঁর দূত জামালুদ্দীন আফগানি প্যান-ইসলামবাদ প্রচারের জন্য ভারত সফর করার পর এ মতবাদের প্রতি কিছু ভারতীয় মুসলমানের মধ্যে অনুকূল সাড়া জাগে।


title: খিলাফত আন্দোলন

text: বিভিন্ন গ্রন্থ


title: শ্রীশচন্দ্র বিদ্যারত্ন

text: শ্রীশচন্দ্র বিদ্যারত্ন ঊনবিংশ শতকের একজন বাঙালি সমাজ সংস্কারক এবং ঈশ্বরচন্দ্র বিদ্যাসাগরের সহযোগী ছিলেন। শ্রীশচন্দ্র কলকাতার সংস্কৃত কলেজে অধ্যয়ন করে 'বিদ্যারত্ন' উপাধি পান এবং ১৮৫৬ খ্রিস্টাব্দে প্রথম "বিধবা বিবাহ" করে ঈশ্বরচন্দ্র বিদ্যাসাগরের প্রচেষ্টায় প্রবর্তিত "বিধবা বিবাহ আইন" সামাজিক ক্ষেত্রে প্রচলন করেন।


title: শ্রীশচন্দ্র বিদ্যারত্ন

text:
শ্রীশচন্দ্র বিদ্যারত্ন চব্বিশ পরগণা জেলার প্রাচীন কুশদহ পরগনার খাঁটুরার বাসিন্দা ছিলেন। তাঁর পিতা ছিলেন খ্যাতনামা কথক রামধন তর্কবাগীশ এবং দাদা গণেশচন্দ্র। শ্রীশচন্দ্র সংস্কৃত কলেজের অধ্যাপক ছিলেন।শ্রীশচন্দ্র প্রতিষ্ঠিত খাঁটুরার বামোড়-তীরের ঘাট ও পোড়ামাটির ভাস্কর্যের দুটি শিবমন্দির এখনো বিদ্যমান।
১৮৫৬ খ্রিস্টাব্দে ঈশ্বরচন্দ্র বিদ্যাসাগরের উদ্যোগে বিধবা বিবাহ আইন সরকারি অনুমোদন লাভ করে । তারপর শ্রীশচন্দ্র প্রচলিত সামাজিক প্রথা করেনমাজ সংস্কারকে অগ্রাহ্য করে সর্বপ্রথম বিধবা বিবাহ করতে এগিয়ে আসেন । ৭ই ডিসেম্বর ১৮৫৬ খ্রিস্টাব্দে কলকাতায় রাজকৃষ্ণ বন্দ্যোপাধ্যায়ের সুকিয়া স্ট্রীটের বাড়িতে বিদ্যাসাগর, রমাপ্রসাদ রায়, নীলকমল মুখোপাধ্যায়, কালীপ্রসন্ন সিংহ, প্যারীচাঁদ মিত্র, রামগোপাল ঘোষ প্রমুখ ব্যক্তিদের উপস্থিতিতে বর্ধমানের বাল-বিধবা কালীমতীকে তিনি বিবাহ করেন । রক্ষণশীল হিন্দু সমাজের পক্ষ থেকে এই বিবাহ পণ্ড করার চেষ্টা হলেও পুলিস প্রহরা থাকায় কোন গণ্ডগোল ঘটেনি । এই বিবাহের অধিকাংশ ব্যয়ভার বিদ্যাসাগর বহন করেছিলেন।


title: সন্তোষকুমার ঘোষ

text: সন্তোষকুমার ঘোষ (জন্ম: ৯ সেপ্টেম্বর ১৯২০ - মৃত্যু: ২৬ ফেব্রুয়ারি ১৯৮৫) একজন বিখ্যাত সাহিত্যিক এবং সাংবাদিক ।


title: সন্তোষকুমার ঘোষ

text: সন্তোষকুমার ঘোষ বর্তমান বাংলাদেশের ফরিদপুরের রাজবাড়ীর বাসিন্দা ছিলেন । তিনি ১৯৪০ খ্রিস্টাব্দে বিএ পাস করেন ।


title: সন্তোষকুমার ঘোষ

text: কবিতা দিয়ে তাঁর সাহিত্য রচনার শুরু হয় । তাঁর প্রথম উপন্যাস "নানা রঙের দিন" থেকেই তাঁর মধ্যে এক নতুন রচনাশৈলির পরিচয় পাওয়া যায় । "কিনু গোয়ালার গলি" তাঁর একটি উল্লেখযোগ্য উপন্যাস । তাঁর আত্মজীবনীমূলক উপন্যাস "শেষ নমস্কার - শ্রীচরণেষু মাকে" । এই গ্রন্থটি ১৯৭৩ খ্রিস্টাব্দে সাহিত্য অকাদেমি পুরস্কার লাভ করে । কয়েক দশক ধরে তিনি নিজস্ব ভঙ্গিতে বহু ছোটগল্প লিখেছেন । তাঁর অন্যান্য বইয়ের মধ্যে উল্লেখযোগ্য "জল দাও", "সময় আমার সময়" প্রভৃতি।


title: সন্তোষকুমার ঘোষ

text: তাঁর সাংবাদিক জীবনের শুরু ১৯৪২ খ্রিস্টাব্দে যুগান্তর পত্রিকার সহ-সম্পাদক হিসাবে । এরপর বাংলা ও ইংরেজি আরও কয়েকটি পত্রিকায় কাজ করেন। ১৯৫৮ খ্রিস্টাব্দে তিনি আনন্দবাজার পত্রিকার বার্তা-সম্পাদক হিসাবে যোগ দিয়ে বাংলা সাংবাদিকতায় নতুনত্ব আনেন । পরবর্তীকালে তিনি এই পত্রিকার সংযুক্ত সম্পাদক হন । তিনি অনেক সাংবাদিকও গড়ে তুলেছিলেন।


title: সন্তোষকুমার ঘোষ

text: সন্তোষকুমার ঘোষ একজন রবীন্দ্র অনুরাগী ছিলেন ।


title: সিটি অফ গড (দ্ব্যর্থতা নিরসন)

text: সিটি অফ গড দ্বারা নিচের যে কোনটি বোঝাতে পারে:


title: রজার ইবার্ট

text: রজার জোসেফ ইবার্ট (জন্ম: ১৮ই জুন, ১৯৪২) পুলিৎজার পুরস্কার বিজয়ী মার্কিন চলচ্চিত্র সমালোচক ও চিত্রনাট্য লেখক।


title: রজার ইবার্ট

text: তিনি মূলত শিকাগো সান-টাইম্‌স পত্রিকায় চলচ্চিত্র বিষয়ক সাপ্তাহিক কলাম লেখার জন্য পরিচিত। এছাড়া জিন সিস্কেলের সাথে "সিস্কেল অ্যান্ড ইবার্ট অ্যাট দ্য মুভিস" নামে ২৩ বছর ধরে নিয়মিত একটি টেলিভিশন প্রোগ্রাম উপস্থাপনা করে আসছেন। ১৯৯৯ সালে সিস্কেল মারা যাওয়ার পর রিচার্ড রোপারকে নিয়ে উপস্থাপনা শুরু করেন। এ কারণে ২০০০ সাল থেকে অনুষ্ঠানটির নাম হয়ে যায় "ইবার্ট অ্যান্ড রোপার অ্যাট দ্য মুভিস"। অনুষ্ঠানটি এখনও এই নামে সম্প্রচারিত হয়। কিন্তু ২০০৬ সালের মাঝামাঝি সময়ে তার স্বাস্থ্যহানী ঘটে এবং এ কারণে বাকশক্তি হারিয়ে ফেলেন। এরপর আর কখনও এই অনুষ্ঠানে অংশ নেননি। এখন রোপার একাই উপস্থাপনা করেন। অনুষ্ঠানের একেক পর্বে একেক সমালোচক অংশ নেন। এ পর্যন্ত মাইকেল ফিলিপ্‌স সর্বোচ্চ বার অংশ নিয়েছেন।


title: রজার ইবার্ট

text: ইবার্টের রিভিউ যুক্তরাষ্ট্র ও অন্যান্য দেশের প্রায় ২০০টি পত্রিকায় প্রকাশিত হয়েছে। বার্ষিক মুভি ইয়ারবুক সহ ১৫ 'র অধিক বই লিখেছেন। ১৯৭৫ সালে পুলিৎজার পুরস্কার পান। এর আগে কোন চলচ্চিত্র সমালোচক সমালোচনার জন্য এই পুরস্কার পায়নি। টিভি অনুষ্ঠানটিও বহুল প্রশংসিত যা এমি অ্যাওয়ার্ড এর জন্য মনোনয়ন পেয়েছিল। ২০০৫ সালের জুনে ইবার্টকে হলিউড ওয়াক অফ ফেইমের স্টার প্রদান করা হয়। এর আগে কোন পেশাদার সমালোচক এই পদকটিও পায়নি। ফোর্বস ম্যাগাজিন তাকে যুক্তরাষ্ট্রের সবচেয়ে প্রভাবশালী পণ্ডিতের মর্যাদা দিয়েছে। তিনি ইউনিভার্সিটি অফ কলোরাডো, অ্যামেরিকান ফিল্ম ইনস্টিটিউট ও শিকাগোর "স্কুল অফ দ্য আর্ট ইনস্টিটিউট" থেকে সম্মানসূচক ডিগ্রি লাভ করেছেন।


title: রজার ইবার্ট

text: ১৯৯৪ সালে গ্রেট মুভিস নামে একটি সিরিজ শুরু করেন। এই সিরিজের অধীনে তার দৃষ্টিতে সবচেয়ে গুরুত্বপূর্ণ সিনেমাগুলো স্থান পেয়েছে। এই সিনেমাগুলোর রিভিউ আলাদাভাবে প্রকাশিত হচ্ছে। ১৯৯৯ সাল থেকে ইলিনয়ের শ্যাম্পেনে "রজার ইবার্ট্‌স ওভারলুক্‌ড ফিল্ম ফেস্টিভাল" আয়োজন ও উপস্থাপনা করে আসছেন।


title: হোসনি মুবারক

text: মুহাম্মদ হোসনি সাইদ মুবারাক () (জন্ম ৪ই মে, ১৯২৮) মিশরের সামরিক নেতা এবং ১৪ই অক্টোবর, ১৯৮১ থেকে ২০১১ খ্রিষ্টাব্দ পর্যন্ত দেশটির রাষ্ট্রপতির দায়িত্বপালন করেছেন। তিনি ১৯৭৫ সালের উপ-রাষ্ট্রপতি হিসেবে নিযুক্ত হন এবং সাদাত নিহত হবার পর ১৯৮১ সালের ১৪ই অক্টোবর মুবারাক মিশরের রাষ্ট্রপতি হন এবং মোহাম্মদ আলীর পর প্রেসিডেন্ট হোসনি মোবারক হচ্ছেন মিসরের সবচেয়ে দীর্ঘস্থায়ী শাসক। রাজনীতিতে প্রবেশের পূর্বে মুবারাক মিশরীয় বিমান বাহিনীর একজন কমান্ডার হিসেবে ১৯৭২ থেকে ১৯৭৫ সাল পর্যন্ত দায়িত্ব পালন করেন। জানুয়ারি ৩০ ২০১১ অনুযায়ী মিশরে মুবারাক তার শাসনের বিরুদ্ধে বিক্ষোভ দেখা দিয়েছে।


title: হোসনি মুবারক

text: মুবারাক কাফর-আল মেসেলহা -তে জন্মগ্রহণ করেন। তাঁর বাবা ছিলেন বিচার মন্ত্রণালয়ের একজন ইন্সপেক্টর। মুবারাক মিশরের জাতীয় সামরিক অ্যাকাডেমি, বিমানবাহিনী অ্যাকাডেমি এবং মস্কো-র ফ্রুনযে জেনারেল স্টাফ অ্যাকাডেমিতে শিক্ষালাভ করেন। মিশরীয় রাষ্ট্রপতি আনোয়ার আল সাদাতের অধীনে তিনি বেশ কিছু সামরিক পদে দায়িত্বপালন করেন। এর মধ্যে ১৯৭২ থেকে ১৯৭৫ সাল পর্যন্ত তিনি উপ-যুদ্ধমন্ত্রী ছিলেন। ১৯৭৫ সালে তিনি মিশরের উপ-রাষ্ট্রপতি হন।


title: হোসনি মুবারক

text: ১৯৮১ সালের ৬ই অক্টোবর সাদাতকে হত্যা করা হলে মুবারাক মিশরের রাষ্ট্রপতি হন। ক্ষমতায় এসে তিনি একটি অর্থনৈতিক পুনরুজ্জীবন প্রকল্প শুরু করেন। তিনি ১৯৭৯ সালে ইসরায়েলের সাথে সাক্ষরিত শান্তিচুক্তি ধরে রাখার ব্যাপারেও অনমনীয় ছিলেন। মিশরের সাথে ইসরায়েলের শান্তিচুক্তির ফলে অন্যান্য আরব রাষ্ট্রের মধ্যে যে বিরূপ প্রতিক্রিয়ার সৃষ্টি হয়, তিনি তার অনেকটাই সামাল দেন। তিনি বৃহৎ শক্তিগুলির প্রতি "ইতিবাচক নিরপেক্ষতা"-র নীতি গ্রহণ করেন। ১৯৮৭ সালের অক্টোবর মাসে তাঁর নেতৃত্বাধীন রাজনৈতিক দল ন্যাশনাল ডেমোক্র‌্যাটিক পার্টি নির্বাচনে জিতলে তিনি পুনরায় মিশরের রাষ্ট্রপতি হন।


title: হোসনি মুবারক

text: অর্থনৈতিক সমস্যা এবং ইসলামী মৌলবাদের মত অভ্যন্তরীণ সমস্যা থাকলেও মুবারাক ইসরায়েল ও আরবরাষ্ট্রগুলির মধ্যকার অচলাবস্থা নিরসনের উদ্যোগ নেন। ১৯৮৮ সালে তিনি এ ব্যাপারে কথা বলতে মার্কিন যুক্তরাষ্ট্রে যান। ১৯৯০ সালে ইরাক কুয়েত দখল করলে জাতিসংঘের ইরাকের বিরুদ্ধে বাণিজ্য নিষেধাজ্ঞা আরোপ করলে মুবারাক তা সমর্থন করেন, ইরাকের আগ্রাসনের বিরুদ্ধে আরব লীগকে মত দিতে উদ্বুদ্ধ করেন, ১৯৯১ সালে উপসাগরীয় যুদ্ধে প্রায় ৩৯ হাজার সেনা সরবরাহ করেন এবং মধ্যপ্রাচ্যে শান্তি ফিরিয়ে আনতে যুদ্ধ-পরবর্তী পদক্ষেপগুলিকে সমর্থন দেন।


title: হোসনি মুবারক

text: ১৯৯৩ সালে মুবারাক পুনরায় নির্বাচিত হন। এবার মুবারাক মৌলবাদী বিরোধী দলগুলির উপর ধর-পাকড় আরম্ভ করেন। ১৯৯৫ সালের জুন মাসে ইথিওপিয়ার রাজধানী আদ্দিস আবাবা-তে তাঁকে হত্যার একটি চেষ্টা চালানো হয়, কিন্তু তিনি বেঁচে যান। পাঁচজন আততায়ীকে হত্যা করা হয় এবং বাকীরা সুদানে পালিয়ে যায়। ধারণা করা হয়, সুদান থেকেই হত্যাকাণ্ডটির পরিকল্পনা করা হয়েছিল। মুবারাকের উপর ছয়বার হত্যাপ্রচেষ্টা চালানো হয়েছে। ১৯৯৫ সালের নভেম্বর মাসে সংসদীয় নির্বাচনের ঠিক আগে মুবারক সরকার মুসলিম ব্রাদারহুডের বিরুদ্ধে জঙ্গী ইসলামী দলদের মদদ দেবার অভিযোগ আনেন। মুসলিম ব্রাদারহুডের বহু নেতাকর্মীকে এর জের ধরে গ্রেফতার করা হয়। কিন্তু সমালোচকেরা বলেন যে মুবারাক শান্তিপ্রিয় বিরোধীদেরও নির্মূল করার চেষ্টা চালাচ্ছেন। নির্বাচনে মুবারাকের দলের বিশাল জয় হয় এবং ১৯৯৯ সালে মুবারাক চতুর্থবারের মত ৬ বছরের জন্য রাষ্ট্রপতি পদে নির্বাচিত হন।


title: হোসনি মুবারক

text: ২০০০-এর দশকে মুবারাক চরমপন্থী ইসলামীদের দমনের ধারা অব্যাহত রাখেন এবং কেবল দর্বল বিরোধীদেরই দল গঠনের অনুমতি দেন। তিনি ২০০১ সালের ১১ই সেপ্টেম্বরের হামলার নিন্দা জানান। একই সময়ে দেশের মধ্যপন্থী ইসলামী দলগুলি ইসলামী শরিয় অনুসারে দেশ চালানোর জন্য চাপ দিতে থাকে। ২০০৫ সালে ফিলিস্তিনে অনুষ্ঠিত অপেক্ষাকৃত উন্মুক্ত নির্বাচনের পর মিশরীয়রা নিজদেশেও অধিকতর গণতন্ত্রের প্রত্যাশা প্রকাশ করে।


title: হোসনি মুবারক

text: ২০০৫ সালে মুবারাকের চতুর্থ মেয়াদ শেষ হয়ে আসলে কিছু দল সংবিধানের সংশোধন কামনা করে। ২০০৫ সালের মে মাসে সংবিধানে সংশোধন আনা হয় এবং মিশরের ইতিহাসে প্রথমবারের মত সরাসরি বহুদলীয় রাষ্ট্রপতি নির্বাচনের ব্যবস্থা করা হয়। সেপ্টেম্বরে অনুষ্ঠিত নির্বাচনে মুবারাক ৮৫%-এরও বেশি ভোট পেয়ে পঞ্চমবারের মত ছয় বছর মেয়াদের জন্য রাষ্ট্রপতি নির্বাচিত হন। কিন্তু বিরোধী প্রার্থীরা তার বিরুদ্ধে ভোটারদের ভয়ভীতি দেখানোর অভিযোগ আনেন এবং রাষ্ট্রায়ত্ত গণমাধ্যমে মুবারাকার নিয়ন্ত্রণের ফলে তাদের প্রচারে বিঘ্ন ঘটেছে বলে দাবী করেন।


title: আলতাই পর্বতমালা

text: আলতাই পর্বতমালা () এশিয়া মহাদেশের একটি পর্বতমালা। মধ্য এশিয়াতে অবস্থিত এই পর্বতমালাতে রাশিয়া, চীন, মঙ্গোলিয়া এবং কাজাকিস্তান এসে মিলিত হয়েছে। এখান থেকে ইর্তিশ নদী, ওব নদী এবং ইয়েনিসেই নদীর উৎপত্তি। আলতাই পর্বতমালা রাশিয়ার দক্ষিণ সাইবেরিয়াতে ওব ও ইর্তিশ নদীর উৎসস্থল থেকে শুরু হয়ে গণচীনের শিঞ্জিয়াং উইগুর স্বায়ত্তশাসিত অঞ্চল হয়ে মঙ্গোলিয়া পর্যন্ত বিস্তৃত। পর্বতমালাটির উত্তর-পশ্চিম প্রান্ত ৫২° উত্তর অক্ষাংশে ৮৪° এবং ৯০° পূর্ব দ্রাঘিমার অভ্যন্তরে অবস্থিত। সেখানে এটি পূর্বে সায়ান পর্বতমালার সাথে মিলে গেছে। সেখান থেকে এটি দক্ষিণ-পূর্বে প্রায় পর্যন্ত বিস্তৃত হয়ে গোবি মরুভূমির উচ্চ মালভূমির সাথে মিশে গেছে। তুর্কি ভাষায় "আলতাই" শব্দের অর্থ স্বর্ণপর্বত।


title: আলতাই পর্বতমালা

text: বেলুখা এই পর্বতমালার সর্বোচ্চ পর্বতশৃঙ্গ এবং এর উচ্চতা ৪৬২০ মিটার। ১৮৩০ মিটারের নিচে পর্বতগুলি ঘন পাইন, সিডার, লার্চ, ফার ও বার্চ অরণ্যে আব্রৃত। পাহাড়ের পাদদেশের এই অরণ্য এবং পাহাড়ের বরফময় ঊর্ধ্বাংশের মধ্যবর্তী অঞ্চলে, ২৪৪০ থেকে ৩০৫০ মিটার উচ্চতায় আল্পীয় চারণভূমি অবস্থিত। এই পর্বতগুলি খনিজে সমৃদ্ধ। বিশেষ করে কয়লা, দস্তা, সীসা এখানে প্রচুর পাওয়া যায়। এছাড়াও এখানে স্বল্প পরিমাণে সোনা, লোহার আকরিক, তামা, রূপা এবং টিন পাওয়া যায়।


title: কিজিলকুম মরুভূমি

text: কিজিলকুম মরুভূমি () মধ্য এশিয়াতে কাজাকিস্তানের দক্ষিণাংশ এবং উজবেকিস্তানের উত্তর অংশ জুড়ে অবস্থিত একটি মরুভূমি। এটি একটি তুর্কি শব্দ যার অর্থ লাল বালু। কিজিলকুম আরব সাগরের দক্ষিণ-পূর্বে সির দরিয়া এবং আমু দরিয়া নদী দুইটির উপত্যকার মধ্যবর্তী অঞ্চলে অবস্থিত। এটি প্রায় পুরোটাই বালিতে আবৃত। সমুদ্র সমতল থেকে এর সর্বোচ্চ উচ্চতা ৯২২ মিটার। মরুভূমিতে যে স্বল্প উদ্ভিদ জন্মে তা ভেড়া, উট ও ঘোড়ার খাবার হিসেবে ব্যবহার করা হয়। এখানে স্বর্ণখনি ও প্রাকৃতিক গ্যাসক্ষেত্র আছে। মরুভূমিটির আয়তন ২,৯৮,০০০ বর্গকিলোমিটার। এটি বিশ্বের ১১তম বৃহত মরুভূমি।


title: আন্দামান সাগর

text: আন্দামান সাগর () ভারত মহাসাগরের উত্তর-পূর্ব অংশে অবস্থিত একটি সাগর। এর পশ্চিমে আন্দামান ও নিকোবর দ্বীপপুঞ্জ, উত্তরে মায়ানমার, পূর্বে মায়ানমার, থাইল্যান্ড ও মালয়েশিয়া, এবং দক্ষিণে ইন্দোনেশিয়ার সুমাত্রা দ্বীপ। আন্দামান সাগর মালাক্কা প্রণালীর মাধ্যমে দক্ষিণ চীন সাগরের সাথে সংযুক্ত। ইরাবতি নদী, সিতাং নদী, এবং সালউইন নদী এই সাগরে পতিত হয়েছে। সাগরটির পৃষ্ঠদেশের ক্ষেত্রফল ৭,৯৭,৭০০ বর্গকিমি।


title: আইরিন খান

text: আইরিন জুবাইদা খান (জন্ম ২৪শে ডিসেম্বর, ১৯৫৬, ঢাকা, পূর্ব পাকিস্তান (বর্তমান বাংলাদেশ)) অ্যামনেস্টি ইন্টারন্যাশনাল মানবাধিকার সংস্থার ৭ম মহাসচিব। ২০১০ সনের ১৫ই মে তিনি ঢাকার ইংরেজি দৈনিক দি ডেইলি স্টারে পরামর্শদাতা সম্পাদক হিসেবে যোগদান করেন।


title: আইরিন খান

text: আইরিন খান পূর্ব পাকিস্তানের একটি বিত্তবান পরিবারে বেড়ে ওঠেন। তিনি পড়াশোনার জন্য ইংল্যান্ডে যান এবং সেখানে ভিক্টোরিয়া ইউনিভার্সিটি অভ ম্যানচেস্টার-এ পড়ালেখা করেন। সেখান থেকে তিনি হার্ভার্ড ল' স্কুল-এ পড়তে মার্কিন যুক্তরাষ্ট্রে গমন করেন। সেখানে তিনি আন্তর্জাতিক আইন এবং মানবাধিকার নিয়ে গবেষণা করেন এবং ১৯৭৮ সালে স্নাতক হন।


title: আইরিন খান

text: আইরিন ১৯৭৭ সালে কনসার্ন ইউনিভার্সাল নামের একটি সংস্থা প্রতিষ্ঠায় সাহায্য করেন। সংস্থাটি চিলড্রেন ইন ক্রসফায়ার নামের আরেকটি রিলিফ সংস্থার সাথে অংশীদারীতে কাজ করত। ১৯৭৯ সালে তিনি ইন্টারন্যাশনাল কমিশন অভ জুরিস্টস-এর অধীনে একজন মানবাধিকার কর্মী হিসেবে ক্যারিয়ার শুরু করেন।


title: আইরিন খান

text: ১৯৮০ সালে আইরিন জাতিসংঘে কাজ করতে যান। তিনি জাতিসংঘের শরণার্থীদের হাই কমিশনার প্রকল্পে ২০ বছর চাকুরি করেন। ১৯৯৫ সালে তিনি সংস্থাটির ভারতীয় চিফ অভ মিশন নিযুক্ত হন।


title: আইরিন খান

text: কসভো সংকটের সময়ে আইরিন ম্যাসিডোনিয়াতে ইউএনএইচসিআর-এর কার্যক্রমে নেতৃত্ব দেন।


title: আইরিন খান

text: ২০০১ সনে আইরিন খান মহাসচিব পদে অ্যামনেস্টি ইন্টারন্যাশনালে যোগ দেন। তিনি প্রথম মহিলা, প্রথম বাংলাদেশী, প্রথম এশীয় এবং প্রথম মুসলিম হিসেবে এই মর্যাদা লাভ করেন। মহাসচিব হিসেবে প্রথম বছরে তিনি সংকটপুর্ণ পরিস্থিতে অ্যামনেস্টি যেভাবে সাড়া দেয় তা সংস্কার করেন এবং নারীদের প্রতি দাঙ্গার বিরুদ্ধে বৈশ্বিক অভিযানের সুচনা করেন।


title: আইরিন খান

text: খান একটি ফোর্ড ফাউন্ডেশন ফেলোশিপ, পিলকিংটন ওম্যান অভ দি ইয়ার পুরস্কার (২০০২) এবং সিডনি শান্তি পুরস্কার (২০০৬) লাভ করেছেন। ২০০৭ সালে গেন্ট বিশ্ববিদ্যালয় তাঁকে একটি প্রাতিষ্ঠানিক সম্মানসূচক ডক্টরেট ডিগ্রী প্রদান করে। ম্যানচেস্টার বিশ্ববিদ্যালয়ের নতুন চ্যান্সেলর নির্বাচনের জন্য যে দুজন ব্যক্তি মনোনিত হন, তার মধ্যে তিনি একজন। তিনি ২০০৯ সনের জুলাইএ স্যালফোর্ড বিশ্ববিদ্যালয়ের উপাচার্য নিযুক্ত হন।


title: গোবি মরুভূমি

text: গোবি মরুভূমি (চৈনিক ভাষা: 戈壁(沙漠) Gēbì (Shāmò); মঙ্গোলীয় ভাষা: Говь, Govi or Gov',) এশিয়া মহাদেশের সবচেয়ে বড় মরুভূমি যা চীন এবং মঙ্গোলিয়ার দক্ষিণাংশ জুড়ে রয়েছে।


title: তিয়ান সান

text: তিয়ান সান মধ্য এশিয়ার একটি পর্বতমালা।


title: রেশম পথ

text: সিল্ক রোড এশিয়ার উপমহাদেশীয় অঞ্চলগুলো মধ্য দিয়ে পূর্ব ও পশ্চিম এশিয়া, ইউরোপ ও ভূমধ্যসাগরীয় অঞ্চলকে সংযুক্ত করে একটি প্রাচীন UB বাণিজ্যিক পথ। প্রায় ৪০০০ মাইল(৬৫০০ কি.মি.) দীর্ঘ এই পথের নামকরণ করা হয়েছে চীনা সিল্ক ব্যবসার নামে যা হান রাজত্বকালে আরম্ভ হয়েছিলো। যদিও সিল্কই ছিল প্রধান পণ্য, অন্যান্য নানা পণ্যও এই পথে আনা-নেওয়া করা হত। চীনা, ভারতীয়, ফার্সী,আরব ও ইউরোপিয় সভ্যতার উন্নয়নে এই বাণিজ্য পথের বিশাল প্রভাব ছিল। এটি গড়ে ওঠে খ্রিষ্টপূর্ব প্রথম শতকে চীনের হ্যান রাজবংশের আমলে। দশম শতাব্দীতে চীনের সং রাজবংশের আমলে বন্ধ হয়ে যায়। এটি নতুন করে চালুর উদ্যোগ নেয়া হয় ২০১৪ সালে। উদ্দেশ্য ৩ মহাদেশব্যাপী যোগাযোগ অবকাঠামো নির্মান ও আন্তর্জাতিক অর্থনৈতিক অঞ্চল ও করিডোর প্রতিষ্ঠা। এর আওতায় রয়েছে ৬৮টি দেশ ও ৬০ শতাংশ জনসংখ্যা ও ৪০ শতাংশ বৈশ্বিক প্রবৃদ্ধি।


title: দে কিউইতাতে দেই

text: দে কিউইতাতে দেই (লাতিন ভাষায়: De Civitate Dei; ইংরেজি নাম: The City of God, "ঈশ্বরের নগরী") হিপ্পোর আউগুস্তিন (ইংরেজিতে সেন্ট অগাস্টিন নামে পরিচিত) কর্তৃক রচিত বই। ৫ম শতকে রচিত এই বইয়ে ঈশ্বর, শাহাদাত, ইহুদি ধর্ম এবং অন্যান্য খ্রিস্টীয় দর্শন নিয়ে আলোচনা করা হয়েছে।


title: দে কিউইতাতে দেই

text: সাধু আউগুস্তিন মনে করতেন মানবজাতির ইতিহাস "ঈশ্বরের রাজ্য" এবং "জগতের রাজ্য" নামে দুটি আলাদা রাজ্যে বিভক্ত। এগুলো পৃথক পৃথক রাজনৈতিক রাজ্য নয়। বরং প্রতিটি মানুষের মধ্যেই এই দুই রাজ্যের অস্তিত্ব আছে। রাজ্য দুটির মধ্যে অবিরাম সংঘর্ষ চলে। প্রতিটি রাজ্যই চেষ্টা করে অন্যের ওপর আধিপত্য প্রতিষ্ঠার। বাইবেলে যিশুর শিক্ষা থেকেই এই রাজ্যের ধারণা এসেছে। এখানে নগরী বলতে তিনি রাজ্যই বুঝিয়েছেন।


title: অস্ট্রেলীয় আদিবাসী ভাষাসমূহ

text: অস্ট্রেলীয় আদিবাসী ভাষা () বলতে অস্ট্রেলিয়া এবং টরেস প্রণালী দ্বীপপুঞ্জের আদিবাসী লোকদের ভাষাকে বোঝায়। ১৮শ শতকের শেষের দিকে যখন এরা প্রথম ইউরোপীয় উপনিবেশ স্থাপকদের সংস্পর্শে আসে, তখন তারা ছিল শিকারী-আহরণকারী লোক। তাদের একটি জটিল কথ্য সংস্কৃতি ছিল। তারা ভূমিকে পবিত্র মনে করত এবং স্বপ্নের গুরুত্ব দিত। তারা ঠিক কবে এখানে এসেছিল জানা যায় না, তবে ধারণা করা হয় তারা প্রায় ৫০ হাজার বছর আগে দক্ষিণ-পূর্ব এশিয়া থেকে এসে এখানে বসতি স্থাপন করেছিল।


title: অস্ট্রেলীয় আদিবাসী ভাষাসমূহ

text: অস্ট্রেলীয় আদিবাসী ভাষাগুলির সাথে বিশ্বের অন্য ভাষাগুলির কোন সুস্পষ্ট সম্পর্ক স্থাপন করা সম্ভব হয়নি। কোন লিখিত নিদর্শন নেই বলে এগুলির উৎপত্তি সম্পর্কেও কোন নিশ্চিত তত্ত্ব দেওয়া যায়নি। ধারণা করা হয় ইউরোপীয়দের উপনিবেশ স্থাপনের আগে এখানে প্রায় ৬০০টি আদিবাসী ভাষা প্রচলিত ছিল। কিন্তু আদিবাসীদেরকে ইংরেজি ভাষা শিখতে বাধ্য করার ফলে এদের বেশির ভাগই বিলুপ্ত হয়ে যায়।


title: অস্ট্রেলীয় আদিবাসী ভাষাসমূহ

text: অস্ট্রেলিয়াতে প্রায় ১ লক্ষ ৭০ হাজার আদিবাসী বাস করেন এবং এদের মধ্যে প্রায় ৪৭ হাজার লোক ২৬৩টির মত আদিবাসী ভাষার কোন একটি সম্পর্কে জ্ঞান রাখেন। এদের মধ্যে খুবই স্বল্পসংখ্যক ভাষার ১ হাজারের বেশি বক্তা আছে; এমনকি এগুলিও আজ হুমকির মুখে।


title: অস্ট্রেলীয় আদিবাসী ভাষাসমূহ

text: অস্ট্রেলীয় আদিবাসী ভাষাগুলিকে ২৮টি দলে ভাগ করা হয়েছে। দলগুলি একে অপরের সাথে সম্পর্কিত। একটি বাদে বাকি সব দলের ভাষাগুলি পশ্চিম অস্ট্রেলিয়া, নর্দার্ন টেরিটোরি এবং কুইন্সল্যান্ড অঙ্গরাজ্যগুলির উত্তরাংশে প্রচলিত। মহাদেশের বাকী অংশে একটি মাত্র ভাষা পরিবার, পামা-নিউংগান পরিবারের প্রায় ৫০টি ভাষা প্রচলিত।


title: অপভ্রংশ

text: অপভ্রংশ বলতে মধ্য ইন্দো-আর্য ভাষার (তথা প্রাকৃত ও পালি ভাষার) পরবর্তী ঐতিহাসিক ধাপকে বোঝায়।


title: অপভ্রংশ

text: সংস্কৃত ব্যাকরণবিদ পতঞ্জলির "মহাভাষ্য" গ্রন্থে সর্বপ্রথম "অপভ্রংশ" শব্দটির উল্লেখ পাওয়া যায়। তিনি সংস্কৃত থেকে উদ্ভূত কিছু অশিষ্ট শব্দকে নির্দেশ করার জন্য শব্দটি ব্যবহার করেছিলেন। পতঞ্জলি যাকে অপভ্রংশ বলতেন, বর্তমানে তাদেরকে পালি ও প্রাকৃত বলা হয়। কোন কোন প্রাচীন বৈয়াকরণ অপভ্রংশকে আলাদা ভাষা হিসেবেও উল্লেখ করেছেন। তবে বর্তমান ভাষা গবেষণায় অপভ্রংশকে প্রাকৃতের শেষ স্তর হিসেবেই গণ্য করা হয়। বর্তমান ভাষাবিদদের মতে সমস্ত প্রাকৃত ভাষারই শেষ স্তরটি হল অপভ্রংশ এবং এই অপভ্রংশগুলি থেকেই সমস্ত নব্য ইন্দো-আর্য ভাষা উদ্ভূত হয়েছিল।


title: অপভ্রংশ

text: উদাহরণস্বরূপ, পূর্ব ভারতে প্রচলিত মাগধী প্রাকৃত ভাষা থেকে পূর্বী অপভ্রংশ উদ্ভূত হয়েছিল এবং সেই পূর্বী অপভ্রংশ থেকে মগহী, মৈথিলী ও ভোজপুরী---এই তিনটি বিহারী ভাষা এবং বাংলা, অসমীয়া ও ওড়িয়া---এই তিনটি গৌড়ীয় ভাষার উৎপত্তিলাভ ঘটে। অন্যদিকে, পশ্চিমের শৌরসেনী অপভ্রংশ থেকে হিন্দি ও অন্যান্য নব্য ইন্দো-আর্য ভাষার উদ্ভব হয়।


title: অপভ্রংশ

text: অপভ্রংশ সাহিত্যের কিছু কবি ও সাহিত্যিক হলেন:


title: অপভ্রংশ

text: মহাকবি শ্যাম্ভুদেব (৮ম শতাব্দী)


title: অপভ্রংশ

text:
মহাকবি পুষ্পাদন্ত (১০ম শতাব্দী)
হেমাচন্দ্র (১২শ শতাব্দী)


title: অস্ট্রো-তাই ভাষাসমূহ

text: অস্ট্রো-তাই অণুকল্পে () দক্ষিণ-পূর্ব এশিয়ার তাই ভাষাপরিবার এবং কাদাই ভাষাপরিবারের সদস্যগুলি নিয়ে গঠিত একটি বৃহত্তর ভাষাপরিবার প্রস্তাব করা হয়েছে। ১৯৪০-এর দশকে মার্কিন ভাষাবিজ্ঞানী পল বেনেডিক্ট এ ব্যাপারে বিস্তারিত লেখেন।


title: অস্ট্রোনেশীয় ভাষাসমূহ

text: অস্ট্রোনেশীয় ভাষাসমূহ () একটি বিরাট ভৌগোলিক এলাকা জুড়ে বিস্তৃত। এরা মাদাগাস্কার থেকে ইস্টার দ্বীপ পর্যন্ত এবং তাইওয়ান ও হাওয়াই থেকে নিউজিল্যান্ড পর্যন্ত ছড়িয়ে আছে। ভাষার সংখ্যা এবং ভৌগোলিক বিস্তার উভয় দিক থেকেই এটি বিশ্বের অন্যতম বৃহৎ ভাষাপরিবার। এই পরিবারে ১২৪৪টি ভাষা আছে।


title: অস্ট্রোনেশীয় ভাষাসমূহ

text: মাদাগাস্কার, মালয় উপদ্বীপ, ইন্দোনেশিয়া, নিউ গিনি, ফিলিপাইন, তাইওয়ান, মেলানেশিয়া, মাইক্রোনেশিয়া, পলিনেশিয়া ও নিউজিল্যান্ডের প্রায় ৩০ কোটি লোক বিভিন্ন অস্ট্রোনেশীয় ভাষাতে কথা বলেন। বর্তমানে এদের মধ্যে চারটি ভাষা চারটি দেশে সরকারী মর্যাদা লাভ করেছে। এগুলি হলঅস্ট্রোনেশীয় ভাষাগুলি নিয়ে বিগত দশকগুলিতে ব্যাপক গবেষণা করা হলেও এদের উৎস ও প্রাচীন ইতিহাস সম্পর্কে খুব বেশি কিছু জানা যায়নি। এদের শ্রেণীকরণ সম্পর্কিত বিভিন্ন তত্ত্ব থাকলেও কোনটিই সুপ্রতিষ্ঠিত নয়। ভাষাবিজ্ঞানীরা মনে করেন এগুলি কোন একটি আদি ভাষা থেকে ৪০০০ বছর বা তারও আগে পৃথক হওয়া শুরু করে।


title: অস্ট্রোনেশীয় ভাষাসমূহ

text: ধারণা করা হয় আদি অস্ট্রোনেশীয় ভাষাটির বক্তারা মালয় উপদ্বীপের কাছে বাস করত এবং সেখান থেকে তারা পশ্চিমে মাদাগাস্কার পর্যন্ত এবং পূর্বে প্রশান্ত মহাসাগরে ছড়িয়ে পড়ে। এই বিস্তরণ সম্ভবত দুই হাজার বছরেরও আগে সংঘটিত হয়েছল। একে অপরের থেকে বহু দূরে অবস্থিত হাজার হাজার দ্বীপে বসবাসের ফলে আদি ভাষাটি থেকে অনেকগুলি উপভাষার উৎপত্তি ঘটে যেগুলি পরে একেকটি স্বতন্ত্র ভাষাতে রূপ নেয়।


title: অস্ট্রোনেশীয় ভাষাসমূহ

text: অস্ট্রোনেশীয় ভাষাগুলিকে দুইটি শাখায় ভাগ করা হয়--- মালয়-পলিনেশীয় এবং ফরমোসীয়। এদের মধ্যে মালয়-পলিনেশীয় শাখাতি বৃহত্তর। মালয়-পলিনেশীয় শাখাটিকে আবার দুইটি উপশাখায় ভাগ করা যায়। এগুলি হল


title: অস্ট্রোনেশীয় ভাষাসমূহ

text: বহু অস্ট্রোনেশীয় ভাষা আজ বিপন্ন। বিশেষ করে মেলানেশিয়ার ভাষাগুলিতে গড়ে ১৫০০-র বেশি বক্তা নেই।


title: মোট বক্তার সংখ্যা অনুসারে ভাষাসমূহের তালিকা

text:
"এথনোলগ"-এর ২০১৭ সালে প্রকাশিত ২০শ সংস্করণ অনুযায়ী নিম্নোক্ত ২৬টি ভাষার প্রতিটিতে ৫ কোটি বা তার বেশি মোট বক্তা কথা বলেন। মার্কিন যুক্তরাষ্ট্রে অবস্থিত এসআইএল ইন্টারন্যাশনাল নামক সংস্থা "এথনোলগ" নামক ভাষা-বিষয়ক আকরগ্রন্থটি প্রকাশ করে থাকে। তবে মোট বক্তাসংখ্যাগুলি তেমন নির্ভরযোগ্য নয়, কারণ ভিন্ন ভিন্ন তারিখে প্রকাশিত ভিন্ন ভিন্ন উৎস (সাধারণত অনুল্লেখিত) থেকে প্রাপ্ত সংখ্যা যোগ করে এগুলি হিসাব করা হয়। এছাড়া
বেশির ভাগ জাতীয় পর্যায়ের আদমশুমারিগুলিতে ভাষা বিষয়ক উপাত্ত সংগ্রহ করা হয় না।


title: নঈম চৌধুরী

text: ডঃ নঈম চৌধুরী (ইংরেজি: Dr. Naiyyum Choudhury) (জন্ম সেপ্টেম্বর ২৭, ১৯৪৬) বাংলাদেশের একজন প্রখ্যাত জীবপ্রযুক্তিবিদ। তিনি বাংলাদেশ জাতীয় জীবপ্রযুক্তি পলিসি উন্নয়নে অগ্রগামী ভূমিকা রাখেন। তিনি বাংলাদেশ পরমাণু শক্তি কমিশন এর সাবেক চেয়ারম্যান। তিনি আন্তর্জাতিক পরমাণু শক্তি প্রতিষ্ঠান (IAEA) এর আঞ্চলিক সহায়তা (RCA) এর চেয়ার পার্সন ছিলেন। তিনি বাংলাদেশ বিজ্ঞান একাডেমি এর একজন ফেলো, এবং বর্তমানে এর সেক্রেটারী পদে নিয়োজিত আছেন। তিনি আন্তঃ একাডেমিয় প্যানেল (IAP) এর কন্ট্যাক্ট পার্সন


title: নঈম চৌধুরী

text: তিনি সিডনির নিউ সাউথ ওয়েলস বিশ্ববিদ্যালয় থেকে ১৯৮২ সালে পি এইচ ডি ডিগ্রি অর্জন করেন।


title: বাংলাদেশ বিজ্ঞান একাডেমি

text: বাংলাদেশ বিজ্ঞান একাডেমি (ইংরেজি: Bangladesh Academy of Science) বা B.A.S. বলে পরিচিত প্রতিষ্ঠানটি ১৯৭৩ সালে প্রতিষ্ঠিত একটি জাতীয়-বেসরকারি প্রতিষ্ঠান। এটি বাংলাদেশ সরকার পরিচালিত এবং বিজ্ঞান ও প্রযুক্তি বিষয়ক ক্ষেত্রে দেশের কর্ণধার বলে বিবেচিত।


title: ডেভিড লিঞ্চ

text: ডেভিড কিথ লিঞ্চ (ইংরেজি ভাষায়: David Keith Lynch) (জন্ম: ২০শে জানুয়ারি, ১৯৪৬) মার্কিন চলচ্চিত্র পরিচালক, প্রযোজক, চিত্রনাট্যকার, সুরকার, চিত্রশিল্পী এবং ভিডিও ও পারফরম্যান্স শিল্পী। লিঞ্চ তিন বার সেরা পরিচালক হিসেবে একাডেমি পুরস্কার মনোনয়ন লাভ করেছেন, ১৯৮০ সালে দি এলিফ্যান্ট ম্যান, ১৯৮৬ সালে ব্লু ভেলভেট এবং ২০০১ সালে মুলহল্যান্ড ড্রাইভ এর জন্য। এছাড়া কান চলচ্চিত্র উৎসব ও ভেনিস চলচ্চিত্র উৎসবে পুরস্কৃত হয়েছেন। যে তিনটি চলচ্চিত্রের জন্য অস্কার মনোনয়ন পেয়েছেন সেগুলোই তার করা সেরা চলচ্চিত্র। এছাড়া টেলিভিশন সিরিজ টুইন পিক্‌স নির্মাণ করে প্রশংসিত হয়েছেন। "দ্য গার্ডিয়ান" তাকে "এই যুগের সবচেয়ে গুরুত্বপূর্ণ পরিচালক" বলে বর্ণনা করে। অলমুভি তাকে "আধুনিক মার্কিন চলচ্চিত্র নির্মাণের রেনেসাঁ পুরুষ" বলে অভিহিত করে। তার চলচ্চিত্রের জনপ্রিয়তার জন্য তাকে "প্রথম জনপ্রিয় পরাবাস্তববাদী" আখ্যা প্রদান করা হয়।


title: দ্য পিয়ানিস্ট (২০০২-এর চলচ্চিত্র)

text: দ্য পিয়ানিস্ট রোমান পোলানস্কি পরিচালিত একাডেমি পুরস্কার বিজয়ী চলচ্চিত্র। পোল্যান্ড, ফ্রান্স, জার্মানি ও ব্রিটেনের যৌথ প্রযোজনায় নির্মীত এই ছবিটি ২০০২ সালে মুক্তি পেয়েছিল। ছবির প্রধান চরিত্রে অভিনয় করেছেন অ্যাড্রিয়েন ব্রডি। পোল্যান্ডের ইহুদি পিয়ানো বাদক Władysław Szpilman এর একই নামের আত্মজীবনী গ্রন্থ থেকে ছবিটি করা হয়েছে।


title: দ্য পিয়ানিস্ট (২০০২-এর চলচ্চিত্র)

text: দ্য পিয়ানিস্ট কান চলচ্চিত্র উৎসবে সেরা ছবির পুরস্কার তথা পাম দোর অর্জন করে। এছাড়া তিনটি ক্ষেত্রে একাডেমি পুরস্কার অর্জন করে: সেরা অভিনেতা, সেরা পরিচালক এবং সেরা অভিযোজিত চিত্রনাট্য। ফ্রান্সের সেজার পুরস্কার লাভ করে তিনটি ক্ষেত্রে: সেরা পরিচালক, সেরা অভিনেতা ও সেরা চলচ্চিত্র। অ্যাড্রিয়েন ব্রডি একমাত্র মার্কিন চলচ্চিত্র অভিনেতা যিনি সেজার পুরস্কার জিতেছেন।


title: মুলহল্যান্ড ড্রাইভ (চলচ্চিত্র)

text: মুলহল্যান্ড ড্রাইভ (ইংরেজি ভাষায়: Mulholland Drive) ডেভিড লিঞ্চ পরিচালিত রহস্য চলচ্চিত্র। ২০০১ সালে মুক্তি পেয়েছে। লিঞ্চ এতে নয়ার চলচ্চিত্র ও পরাবাস্তববাদী বিভিন্ন উপাদানের সমন্বয় ঘটিয়েছেন। ছবিটি সমালোচকদের দ্বারা বিপুল প্রশংসিত হয়েছে এবং এর জন্যই লিঞ্চ কান চলচ্চিত্র উৎসবে পাম দর অর্জন করেছেন। এছাড়া সেরা পরিচালক হিসেবে একাডেমি পুরস্কার মনোনয়ন লাভ করেছেন এর জন্যই। ইরেজারহেড (১৯৭৭) ও ব্লু ভেলভেটের (১৯৮৬) পাশাপাশি একেও লিঞ্চের করা অন্যতম সেরা সিনেমা হিসেবে বিবেচনা করা হয়।


title: সুনীতিকুমার চট্টোপাধ্যায়

text: সুনীতিকুমার চট্টোপাধ্যায় (জন্ম : ২৬শে নভেম্বর, ১৮৯০— মৃত্যু : ২৯শে মে, ১৯৭৭) একজন বাঙালি ভাষাতাত্ত্বিক পণ্ডিত, সাহিত্যিক ও শিক্ষাবিদ।


title: সুনীতিকুমার চট্টোপাধ্যায়

text: মধ্যবিত্ত পরিবারের সন্তান সুনীতিকুমার ভারতের পশ্চিমবঙ্গের হাওড়া জেলার শিবপুরে জন্মগ্রহণ করেন। তাঁর পিতা হরিদাস চট্টোপাধ্যায় ছিলেন ইংরেজদের সদাগরি অফিসের কেরানি। তিনি মতিলাল শীল ফ্রি স্কুল থেকে ১৯০৭ সালে এন্ট্রান্স পরীক্ষায় ৬ষ্ঠ স্থান অধিকার করে কুড়ি টাকা বৃত্তি লাভ করেন। স্কটিশ চার্চ কলেজ থেকে ১৯০৯ সালে ৩য় স্থান অধিকার করে এফ.এ পরীক্ষায় উত্তীর্ণ হন তিনি। অতঃপর প্রেসিডেন্সী কলেজ থেকে ১৯১১ সালে ইংরেজিতে সম্মানসহ বি.এ শ্রেণিতে ১ম স্থান অধিকার করেন। ১৯১৩ সালে কলকাতা বিশ্ববিদ্যালয় থেকে ইংরেজিতে এম.এ শ্রেণিতে ১ম স্থান অর্জন করেন।


title: সুনীতিকুমার চট্টোপাধ্যায়

text: ১৯১৮ সালে সংস্কৃতের শেষ পরীক্ষায় পাস করেন এবং প্রেমচাঁদ রায়চাঁদ বৃত্তি এবং জুবিলি গবেষণা পুরস্কার অর্জন করেন।


title: সুনীতিকুমার চট্টোপাধ্যায়

text: কৃতিত্বের সাথে এম.এ ডিগ্রি অর্জনের পর তিনি কলকাতা বিদ্যাসাগর কলেজে ইংরেজির অধ্যাপক হিসেবে কর্মজীবন শুরু করেন। এরপর ১৯১৪ - ১৯১৯ সাল পর্যন্ত কলকাতা বিশ্ববিদ্যালয়ে একই বিষয়ের অধ্যাপক হিসেবে যোগদান করেন। ১৯১৯ সালে তিনি ভারত সরকারের পৃষ্ঠপোষকতায় লন্ডনে যান এবং লন্ডন বিশ্ববিদ্যালয় থেকে ধ্বনিবিজ্ঞানে ডিপ্লোমা লাভ করেন। ১৯২১ সালে ঐ একই বিশ্ববিদ্যালয় থেকে ডি.লিট ডিগ্রি লাভ করেন। তাঁর অভিসন্দর্ভের বিষয়বস্তু ছিল 'ইন্দো-আরিয়ান ফিললজি'। লন্ডনে থাকাকালীন সময়ে তিনি ধ্বনিতত্ত্ব ও ইন্দো-ইউরোপীয় ভাষাতত্ত্ব ছাড়াও প্রাকৃত ভাষা, ফার্সি ভাষা, প্রাচীন আইরিশ ভাষা, পুরনো ইংরেজি ও গোথিক ভাষায় ব্যুৎপত্তি লাভ করেন। অতঃপর লন্ডন থেকে তিনি প্যারিসে গমন করেন। সেখানে তিনি প্যারিস বিশ্ববিদ্যালয়ে স্লাভ ও ইন্দো-ইউরোপিয়ান ভাষাতত্ত্ব, প্রাচীন সগডিয়ান ও প্রাচীন খোতানি ভাষা, গ্রিক ও লাতিন ভাষার ইতিহাস এবং অস্ট্রো কলকাতা বিশ্ববিদ্যালয়ের এশিয়াটিক ভাষাতত্ত্ব বিষয়ে অধ্যয়ন করেন। ১৯২২ সালে দেশে ফিরে আসার পর স্যার আশুতোষ মুখোপাধ্যায় কর্তৃক ভারতীয় ভাষাতত্ত্বের 'খয়রা' অধ্যাপক হিসেবে কলকাতা বিশ্ববিদ্যালয়ে পুনরায় কর্মজীবন শুরু করেন। এখানে দীর্ঘ ৩০ বছর কাজ করার পর ১৯৫২ সালে এমেরিটাস অধ্যাপক হিসেবে পুনঃনিযুক্ত হন।


title: সুনীতিকুমার চট্টোপাধ্যায়

text: অধ্যাপক তারাপুরওয়ালা'র কাছে আবেস্তা অধ্যয়ন করেন। বাংলা ভাষার উৎপত্তি ও ক্রমবিকাশ সম্পর্কে ৩ খণ্ডের "দি অরিজিন এন্ড ডেভেলপম্যান্ট অব দ্য বেঙ্গলি ল্যাঙ্গুয়েজ" গ্রন্থখানি রচনা করে অসাধারণ বিদ্যাবত্তার পরিচয় প্রদান করেন।


title: সুনীতিকুমার চট্টোপাধ্যায়

text: অন্যান্য রচনাবলি হলো : বেঙ্গলি ফোনেটিক রিডার, কিরাত জনকৃতি, ভারত-সংস্কৃতি, বাঙ্গালা ভাষাতত্ত্বের ভূমিকা, পশ্চিমের যাত্রী, ইউরোপ ভ্রমণ, জাতি সংস্কৃতি সাহিত্য, ভারতের ভাষা ও ভাষা সমস্যা, সংস্কৃতি কী, দ্বীপময় ভারত, রবীন্দ্র সঙ্গমে, শ্যামদেশ ইত্যাদি।


title: সুনীতিকুমার চট্টোপাধ্যায়

text: ১৯২৭ সালে রবীন্দ্রনাথ ঠাকুরের চারজন ভ্রমণসঙ্গীর একজন হয়ে সুনীতিকুমার দক্ষিণ-পূর্ব এশিয়া সফরে যান। এই সময় তিনি ভ্রমণ করেন বালি, জাভা, কুয়ালালামপুর, মালাক্কা, পেনাং, সিয়াম ও সিঙ্গাপুর। "যাত্রী" গ্রন্থে রবীন্দ্রনাথ এই ভ্রমণের বিবরণ লিপিবদ্ধ করেন। এসব দেশে তিনি রবীন্দ্রনাথের আদর্শ এবং ভারতীয় সংস্কৃতি ও শিল্প সম্বন্ধে বক্তৃতা প্রদান করেন।


title: সুনীতিকুমার চট্টোপাধ্যায়

text: এছাড়াও, সুনীতিকুমার চট্টোপাধ্যায় ভাষাচার্য উপাধি গ্রহণ করেন কবিগুরু রবীন্দ্রনাথ ঠাকুরের কাছ থেকে।


title: লুয়ালাবা নদী

text: লুয়ালাবা নদী () গণপ্রজাতন্ত্রী কঙ্গোর একটি নদী। এটি মূলত কঙ্গো নদীর ঊর্ধ্ব অংশ। এটি দেশের দক্ষিণ-পূর্ব অংশে উৎপত্তি লাভ করে উত্তর দিকে ১,৮০০ কিলোমিটার ধরে স্ট্যানলি জলপ্রপাত পর্যন্ত প্রবাহিত হয়েছে এবং সেখান থেকে কঙ্গো নদী নামধারণ করেছে। লুয়ালাবার প্রধান উপনদীগুলি হল লুকুগা ও লুভুয়া নদী।


title: উবাঙ্গি নদী

text: উবাঙ্গি নদী () মধ্য আফ্রিকার একটি নদী। এটি কঙ্গো নদীর প্রধান উপনদী। গণপ্রজাতন্ত্রী কঙ্গোর উত্তরাংশে ইয়াকোমার কাছে উয়েলে নদী এবং ম্‌বোমু নদীর সম্মিলনে এর উৎপত্তি এবং এখান থেকে নদীটি উত্তর-পশ্চিম দিকে প্রবাহিত হয়ে গণপ্রজাতন্ত্রী কঙ্গো এবং কেন্দ্রীয় আফ্রিকান প্রজাতন্ত্রের মধ্যে সীমান্ত গঠন করেছে। মধ্য আফ্রিকান প্রজাতন্ত্রের ফর দ্য পোসেল-এর কাছে নদীটি দক্ষিণ-পশ্চিমে বাঁক নিয়ে আবার গণপ্রজাতন্ত্রী কঙ্গো এবং কঙ্গো প্রজাতন্ত্রের মধ্য দিয়ে প্রবাহিত হয়ে শেষ পর্যন্ত তুম্বা হ্রদের কাছে কঙ্গো নদীতে গিয়ে পড়েছে। উবাঙ্গি নদী ১,১৩০ কিলোমিটার দীর্ঘ। কঙ্গোর সাথে এর সঙ্গমস্থল থেকে মধ্য আফ্রিকান প্রজাতন্ত্রের বাংগুই পর্যন্ত ৬০০ কিলোমিটার পর্যন্ত এটি নৌ চলাচলের উপযোগী।


title: অভ্র কী-বোর্ড

text: অভ্র কিবোর্ড হল মাইক্রোসফট উইন্ডোজ, ম্যাক ওএস, লিনাক্স, অ্যান্ড্রয়েড, এবং আইওএস এর জন্য গ্রাফিক্যাল কী-বোর্ড সফটওয়্যার যা ইউনিকোড ও এএনএসআই সমর্থিত বাংলা লেখার জন্যে বিনামূল্যের ও মুক্ত সফটওয়্যার। এই সফটওয়্যারটির অনন্য বৈশিষ্ট্য হল এতে ফোনেটিক (ইংরেজিতে উচ্চারণ করে বাংলা লেখা) পদ্ধতিতে বাংলা লেখা যায়।


title: অভ্র কী-বোর্ড

text: উইন্ডোজে ইউনিকোড ভিত্তিক বাংলা লেখার জন্য ২০০৩ সালের ২৬শে মার্চ অভ্র কীবোর্ড সফটওয়্যারটি আবির্ভূত হয়। এটার সাহায্যে বাংলা লিপি ব্যবহার করে এমন সব ভাষাতেই টাইপ করা যায়। এ ধরনের ভাষার মধ্যে অসমীয়া ভাষা অন্যতম। মেহদী হাসান খান নামে ময়মনসিংহ মেডিকেল কলেজের একজন ছাত্র ২০০৩ সালে অভ্র কীবোর্ড তৈরির কাজ শুরু করেন। তিনি এটি সর্বপ্রথম তৈরি করেছিলেন ভিজুয়াল বেসিক প্রোগ্রামিং ভাষা দিয়ে, পরবর্তীতে তিনি তা ডেলফিতে ভাষান্তর করেন। এই সফটওয়্যারটির লিনাক্স সংস্করণ লেখা হয়েছে সি++ প্রোগ্রামিং ভাষায়। পরবর্তীতে রিফাত-উন-নবী, তানবিন ইসলাম সিয়াম, রাইয়ান কামাল, শাবাব মুস্তফা, ওমর ওসমান, সারিম খান এবং নিপুন হক এই সফটওয়্যারের উন্নয়নের সাথে যুক্ত হন।


title: অভ্র কী-বোর্ড

text: ২০০৭ সালে 'অভ্র কীবোর্ড পোর্টেবল এডিশন' বিনামূল্যে ব্যবহারের জন্যে উন্মুক্ত করা হয়। অভ্র কীবোর্ডের সাম্প্রতিকতম সংস্করণ ৫.৫.০ গত ২১ ফেব্রুয়ারি ২০১৪ এ প্রকাশিত হয়। সফটওয়্যারটির আগের সংস্করণের লিনাক্স অপারেটিং সিস্টেম সমর্থিত সোর্সকোড আগে থেকেই মুক্ত ছিল এবং ২০১০ সালে উইন্ডোজে অভ্র কীবোর্ডের ৫ ভার্সনের সাথে এর সোর্স কোড মোজিলা পাবলিক লাইসেন্স এর আওতায় উন্মুক্ত করা হয়।


title: অভ্র কী-বোর্ড

text: অভ্র সফটওয়্যারে বাংলা লেখার জন্য প্রয়োজনীয় সব কিছু ইচ্ছামত সাজিয়ে নেওয়া যায়। এতে বাংলা লেখার জনপ্রিয় সকল পদ্ধতিই যুক্ত করা হয়েছে। এর নিম্নরুপ বৈশিষ্ট্যসমূহ বিদ্যমান।যেহেতু বাংলা ভাষা একটি যৌগিক ভাষা লিপি এবং এর জন্য যেহেতু একমাত্র ইউনিকোড ই পরিপূর্ণভাবে সমর্থন করে তাই অভ্রতে আউটপুট প্রদান হিসেবে ইউনিকোডকে ব্যবহার করা হয়।


title: অভ্র কী-বোর্ড

text: ২০০৭ সালে অভ্র কীবোর্ডের বহনযোগ্য সংস্করণ প্রকাশ করা হয়। এতে অভ্র কীবোর্ড পূর্ণ সংস্করণের সমস্ত সুবিধা রয়েছে। এছাড়া কম্পিউটারে অ্যাডমিন অ্যাক্সেস নেই এমন কম্পিউটারে অভ্র কীবোর্ড চলাকালীন অবস্থায় অস্থায়ীভাবে বাংলা ফন্ট ইন্সটল করার জন্য রয়েছে "ভার্চুয়াল বাংলা ফন্ট ইন্সটলার" নামে একটি প্রোগ্রাম। পূর্ণ সংস্করণ থেকে এটি আকারেও অনেক ছোট।


title: অভ্র কী-বোর্ড

text: অভ্রতে সাম্প্রতিকতম সংস্করণে যেসব বাংলা লেআউট পাওয়া যাবে,কম্পিউটারে বাংলা লেখার বাণিজ্যিক ক্লোজ সোর্স সফটওয়্যার বিজয় কিবোর্ড এর স্বত্বাধিকারী এবং ‘আনন্দ কম্পিউটার্স’ এর প্রধান নির্বাহী মোস্তাফা জব্বার ৪ঠা এপ্রিল ২০১০ তারিখে দৈনিক জনকন্ঠের একটি নিবন্ধে অভ্রর দিকে ইঙ্গিত করে দাবী করেন যে- হ্যাকাররা তার ‘বিজয়’ সফটওয়্যারটি চুরি করে ইন্টারনেটে ছড়িয়ে দিচ্ছে। তিনি অভ্র কীবোর্ডকে পাইরেটেড সফটওয়্যার হিসেবে অভিহিত করেন। তিনি অভিযোগ করেন যে ইউএনডিপি হ্যাকারদের সহযোগিতা করেছে। তিনি আরও অভিযোগ করেন যে ইউএনডিপি-র প্ররোচনাতেই জাতীয় তথ্যভান্ডার তৈরির কাজে বাংলাদেশ নির্বাচন কমিশন অভ্র কীবোর্ড ব্যবহার করেছে। মেহেদী হাসান খান জানান যে ক্লোজড সোর্স প্রোগ্রাম হ্যাক করা সম্ভব নয় বিধায় বিজয়ের সিস্টেম হ্যাক করা সম্ভব নয়। অপরদিকে, অভ্র'র পক্ষ থেকে মেহদী হাসান খান সকল নালিশ অস্বীকার করেন এবং অভিযোগ করেন যে, মোস্তাফা জব্বার বিভিন্ন পর্যায়ে ও গণমাধ্যমে তাদেরকে চোর বলেন এবং তাদের প্রতিবাদ সেখানে উপেক্ষিত হয়। কম্পিউটারে বাংলা নিয়ে যারা কাজ করছেন তাদের জন্য উকিল নোটিশ, আইন প্রয়োগকারী সংস্থা দিয়ে আক্রমণের হুমকি উপেক্ষা করে কাজ করা স্বাভাবিক অভিজ্ঞতা। তিনি আরো বলেন যে নির্বাচন কমিশনে জাতীয় পরিচয় পত্র প্রকল্পে বাণিজ্যিক বিজয়-এর পরিবর্তে বিনামূল্যের অভ্র ব্যবহার করাতে প্রায় ৫ কোটি টাকা লোকসান হওয়ায় মোস্তাফা জব্বার এমন অভিযোগ করেছেন।


title: অভ্র কী-বোর্ড

text: অভ্র ৪.৫.১ সফটওয়্যারের সাথে ইউনিবিজয় নামে একটি কীবোর্ড লেয়াউট সরবরাহ করা হয়। এই ইউনিবজয় কীবোর্ড লেয়াউট প্যাটেন্টকৃত বিজয় কীবোর্ড লেয়াউটের নকল দাবী করে মোস্তাফা জব্বার কপিরাইট অফিসে কপিরাইট আইন ভঙ্গের জন্য মেহদী হাসান খানের বিরুদ্ধে অভিযোগ করেন। এর ভিত্তিতে কপিরাইট অফিস খানকে কারণ দর্শাও নোটিশ পাঠায়। পরবর্তিতে মেহদী হাসান খানের আবেদনের প্রেক্ষিতে এর সময়সীমা ২৩ মে ২০১০ পর্যন্ত বাড়ানো হয়।


title: অভ্র কী-বোর্ড

text: ১৬ জুন ২০১০ তারিখে ঢাকার আগারগাঁও এ অবস্থিত বাংলাদেশ কম্পিউটার কাউন্সিল অফিসে অনেক তথ্য প্রযুক্তি বিশেষজ্ঞের উপস্থিতিতে আনুষ্ঠানিক বৈঠকে মেহদী হাসান খান ও মোস্তাফা জব্বারের মধ্যে একটি সমঝোতা হয় এই মর্মে, ২০ আগস্ট, ২০১০ এর মধ্যে, অভ্র কীবোর্ড সফটওয়্যার থেকে ইউনিবিজয় লেআউট সরিয়ে নেওয়া হবে এবং কপিরাইট অফিস থেকে মেহদী হাসান খানের বিরুদ্ধে দায়েরকৃত কপিরাইট লঙ্ঘনের অভিযোগ প্রত্যাহার করে নেওয়া হয়। সেই চুক্তি অনুযায়ী, অভ্রর ৪.৫.৩ সংস্করণ থেকে ইউনিবিজয় কীবোর্ড বাদ দেওয়া হয়। মোস্তাফা জব্বার অভ্র কর্তৃপক্ষের এই পদক্ষেপকে স্বাগত জানান।


title: ফ্রাঙ্ক ক্যাপ্রা

text: ফ্রাঙ্ক রাসেল ক্যাপ্রা () (মে ১৮, ১৮৯৭সেপ্টেম্বর ৩, ১৯৯১) একজন ইতালীয় জন্মগ্রহণকারী আমেরিকান চলচ্চিত্র পরিচালক, প্রযোজক এবং লেখক, যিনি লস অ্যাঞ্জেলেসের ইতালীয় ঘেটো থেকে নিজস্ব উপায় ১৯৩০ এবং ১৯৪০ শতাব্দীর প্রধান পুরস্কার বিজয়ী কিছু চলচ্চিত্র নির্মানের পেছনে সৃজনশীল শক্তি হয়ে কাজ করেন। তাঁর গরিব-থেকে-ধনী হবার গল্পগুলো চলচ্চিত্র ঐতিহাসিকদের প্রভাবিত করেছে যেমন, ইয়ান ফ্রির তাঁকে "মূর্ত আমেরিকান স্বপ্ন" হিসাবে আখ্যায়িত করেন।


title: ভের্নার হের্ৎসগ

text: ভের্নার হের্ৎসগ () (জন্ম: ৫ই সেপ্টেম্বর, ১৯৪২) জার্মান চলচ্চিত্র পরিচালক, চিত্রনাট্যকার, অভিনেতা এবং অপেরা পরিচালক। রাইনার ভের্নার ফাসবিন্ডার, মার্গারেটে ফন ট্রট্টা, ফোকার শ্লোনডর্ফ, ভিম ভেন্ডার্স এবং অন্যান্যদের সাথে তাকেও জার্মান নবতরঙ্গ আন্দোলনের অন্যতম ব্যক্তি হিসেবে গণ্য করা হয়। তার ছবিতে অসম্ভব স্বপ্নকে তাড়া করে বেড়ানো নায়ক চরিত্র এবং খুব সাধারণ কোন ক্ষেত্রে সাধারণ মানুষের ব্যতিক্রমধর্মী ও অনন্য গুণের পরিচয় পাওয়া যায়।


title: সোনিয়া গান্ধী

text: সোনিয়া গান্ধী (; জন্মঃ এদভিগ এনতোনিয়া এ্যালবিনা মেইনো, ৯ ডিসেম্বর ১৯৪৬) হলেন একজন ইতালীয় বংশোদ্ভূত ভারতীয় রাজনীতিবিদ। তিনি ভারতীয় জাতীয় কংগ্রেসের সাবেক সভাপতি এবং ভারতের প্রাক্তন প্রধানমন্ত্রী প্রয়াত রাজীব গান্ধীর স্ত্রী।


title: সোনিয়া গান্ধী

text: রাজীব গান্ধির সাথে পরিচয় ক্যামব্রিজ বিশ্ববিদ্যায়ে।এরপর প্রেম তারপর বিয়ে।


title: গম

text: গম () বিশ্বব্যাপী উৎপাদিত একটি ঘাস জাতীয় উদ্ভিদ যার আদি উৎপত্তি মধ্যপ্রাচ্যের লেভান্ট অঞ্চলে, কিন্তু এখন গম সারাবিশ্বে চাষ করা হয়। ২০০৭ সনে গমের বিশ্ব উৎপাদন ছিল ৬০৭ মিলিয়ন টন, যা ছিল বিশ্বের ৩য় সর্বাধিক উৎপাদিত শস্য। ১ম ও ২য় অবস্থানে ছিল যথাক্রমে ধান ও ভুট্টা। বিশ্বব্যাপী গম এখন প্রোটিনের নিরামিষ উৎস হিসেবে জন্যে অত্যন্ত গুরুতপূর্ণ যা মানুষের খাদ্যে থাকা অত্যন্ত গুরুত্বপূর্ণ, গমে অধিক পরিমানে প্রোটিন থাকে, এছাড়াও ধান ও ভূট্টাতেও এই প্রোটিন পাওয়া যায়। খাবার জন্যে ব্যবহৃত মোট উৎপাদিত শস্য অনুযায়ী, গম রয়েছে দ্বিতীয় অবস্থানে যখন থেকে ভুট্টাকে পশু খাদ্যের জন্যে ব্যবহার শুরু হয় এবং ধান রয়েছে প্রথম অবস্থানে যেহেতু ধান মানুষ্য খাদ্যের প্রধান শস্য।


title: গম

text: গম মানবসভ্যতার শুরুতে নগরভিত্তিক সমাজ ব্যবস্থার উদ্ভবের প্রধান হেতু ছিল কারণ গম ছিল আদি শস্য উপাদানের মধ্যে একটি যে শস্য বৃহৎ পরিমানে চাষ করা যায় এবং অতিরিক্ত ফসল অনেক দিন পর্যন্ত গুদামজাত করে রাখা যায়। গম দানা একটি গুরুত্বপূর্ণ খাবার উপাদান যা গুড়ো করে তৈরি আটা নানারকম রুটি, বিস্কুট, কুকিজ, কেক, পিঠা, পাস্তা, নুডলস, তৈরিতে ব্যবহার করা হয়। এছাড়া বিয়ার, ভদকা ইত্যাদি মদ্য এবং জৈবজ্বালানী তৈরি করতেও গম ব্যবহৃত হয়। গমের খড় গৃহপালিত পশুর খাদ্য হিসেবে ব্যবহৃত হয় এবং খড়ের ছাউনির জন্য নির্মাণ সামগ্রী হিসেব ব্যবহার করা হয়।


title: গম

text:
ভারত
Bangladesh
Indonesia
Africa
Nepal
Bhutan


title: জৈবজ্বালানী

text: জৈবজ্বালানী সাধারণত সাম্প্রতিক কালে মৃত জৈবিক পদার্থ, মূলত গাছপালা, থেকে উৎপাদিত কঠিন, তরল, অথবা গ্যাসীয় জ্বালানীকে বোঝান হয়। এটি জীবাশ্ম-জ্বালানীর থেকে আলাদা এই কারণে যে জীবাশ্ম-জ্বালানীর উৎপত্তি হয় সুদীর্ঘকাল আগে মৃত জৈবিক পদার্থ থেকে।


title: জৈবজ্বালানী

text: তাত্ত্বিকভাবে জৈবজ্বালানী যেকোন জৈবিক কার্বন উৎ‍স থেকে তৈরি করা যাবে। তবে এখনও পর্যন্ত মূলত সালোকসংশ্লেষণকারী গাছপালা এবং এই ধরণের গাছপালা থেকে উদ্ভূত পদার্থ জৈবজ্বালানী উৎ‍পাদনের জন্য ব্যবহার করা হয়।


title: ভূপেন্দ্রনাথ দত্ত

text: ভূপেন্দ্রনাথ দত্ত (জন্ম: ৪ সেপ্টেম্বর ১৮৮০ - মৃত্যু: ২৫ ডিসেম্বর ১৯৬১) একজন ব্রিটিশ বিরোধী স্বাধীনতা সংগ্রামী, সমাজতান্ত্রিক এবং গবেষক ।


title: ভূপেন্দ্রনাথ দত্ত

text: ভূপেন্দ্রনাথ কলকাতার বাসিন্দা ছিলেন । তাঁর পিতা ছিলেন অ্যাটর্নী বিশ্বনাথ দত্ত এবং মা ছিলেন ভুবনেশ্বরী দেবী । তাঁর দুই দাদা ছিলেন নরেন্দ্রনাথ বা স্বামী বিবেকানন্দ এবং সাধক মহেন্দ্র । তাঁর দুই ভ্রাতা এবং মাতা ভুবনেশ্বরী তাঁকে শিক্ষাক্ষেত্রে সহায়তা করেন। ভূপেন্দ্রনাথ কলকাতা মেট্রোপলিটান ইনস্টিটিউট থেকে এন্ট্রান্স পাস করে উচ্চশিক্ষার জন্য বিদেশ যাবার আগে তিনি ব্রাহ্মধর্মের প্রতি আকৃষ্ট হন এবং শিবনাথ শাস্ত্রীর সাথে পরিচিত হয়ে হিন্দুসমাজের ভেদবুদ্ধির বিরুদ্ধে বিদ্রোহী হয়ে ওঠেন ।


title: ভূপেন্দ্রনাথ দত্ত

text: বৈপ্লবিক ধারায় ইংরেজকে ভারত থেকে তাড়ানোর জন্য তিনি ১৯০২ খ্রিস্টাব্দে ব্যারিস্টার পি মিত্রের নিখিল বঙ্গ বৈপ্লবিক সমিতিতে যোগ দেন । এখানে তিনি যতীন বন্দ্যোপাধ্যায়, ভগিনী নিবেদিতা, অরবিন্দ ঘোষ প্রমুখের সাহচর্য পান । মাৎসিনী এবং গ্যারিবল্ডির আদর্শ তাঁর প্রাথমিক বৈপ্লবিক জীবনে গভীর প্রভাব ফেলেছিল । তাঁর দাদা বিবেকানন্দের রচনাও তাঁকে প্রভাবিত করেছিল ।


title: ভূপেন্দ্রনাথ দত্ত

text: অরবিন্দ ঘোষের সহায়তায় ১৯০৬ খ্রিস্টাব্দে প্রতিষ্ঠিত বিপ্লবীদের পত্রিকা সাপ্তাহিক যুগান্তরের সম্পাদক হন । দেশের বৈপ্লবিক চেতনা বাড়ানোর জন্য এই পত্রিকাটি ছাড়াও সোনার বাঙলা নামে একটি বেআইনী ইস্তাহার প্রকাশের জন্য ১৯০৭ খ্রিস্টাব্দে তাঁর এক বছরের সশ্রম কারাদণ্ড হয় । মুক্তির পর তিনি সহকর্মীদের পরামর্শে ছদ্মবেশে আমেরিকা যাত্রা করেন । সেখানে তিনি ইন্ডিয়া হাউসে আশ্রয় পান । এরপর তিনি ১৯১২ খ্রিস্টাব্দে নিউইয়র্ক বিশ্ববিদ্যালয়ের স্নাতক হন এবং দুই বছর পর ব্রাউন বিশ্ববিদ্যালয়ের এম.এ ডিগ্রি লাভ করেন ।


title: ভূপেন্দ্রনাথ দত্ত

text: তিনি ক্যালিফোর্নিয়ার গদর পার্টি এবং সোশ্যালিস্ট ক্লাবের সংস্পর্শে এসে সমাজতন্ত্রবাদে বিশেষ জ্ঞানলাভ করেন । আমেরিকায় থাকাকলে শ্বেতাঙ্গদের দ্বারা নির্যাতিত হয়ে তাঁকে অর্থকষ্টে দিন কাটাতে হয়েছিল । ১৯১৪ খ্রিস্টাব্দে প্রথম বিশ্বযুদ্ধ শুরু হবার পর বিপ্লবী আন্দোলনকে জোরদার করতে তিনিও অন্যান্য ভারতীয় বিপ্লবীদের মত বার্লিনে আসেন । ১৯১৬ থেকে ১৯১৮ খ্রিস্টাব্দ পর্যন্ত তিনি ঐতিহাসিক বার্লিন কমিটির সম্পাদক ছিলেন । ১৯১৫ খ্রিস্টাব্দে তিনি ছদ্মবেশে দক্ষিণ ইউরোপ পৌছান । বার্লিন কমিটির অনুরোধে জার্মান সরকার তাঁকে গ্রিস থেকে বার্লিনে আনেন । তাঁর নেতৃত্বে বার্লিন কমিটি তাঁদের কর্মক্ষেত্র পশ্চিম এশিয়ায় বিস্তৃত করে । এই সমস্ত অঞ্চলে অত্যন্ত বিপদসঙ্কুল কাজে যেসব বীর ভারতবাসী প্রাণ দিয়েছেন বা লিপ্ত ছিলেন তাঁদের তথ্যাদির প্রামানিক চিত্র তিনি তাঁর বইতে বর্ণনা করেছেন ।


title: ভূপেন্দ্রনাথ দত্ত

text: বৈপ্লবিক আন্দোলনের সাথে সাথে তিনি সমাজতত্ত্ব এবং নৃতত্বের গবেষণা চালিয়ে ১৯২৩ খ্রিস্টাব্দ থেকে হামবুর্গ বিশ্ববিদ্যালয় থেকে ডক্টরেট উপাধি পান । ১৯২০ খ্রিস্টাব্দে জার্মান অ্যানথ্রোপলজিক্যাল সোসাইটি এবং ১৯২৪ খ্রিস্টাব্দে জার্মান এশিয়াটিক সোসাইটির সদস্য ছিলেন । ১৯২১ খ্রিস্টাব্দে তৃতীয় কমিউনিস্ট আন্তর্জাতিকের আহ্বানে বীরেন্দ্রনাথ বন্দ্যোপাধ্যায়ের সাথে তিনি মস্কোতে আসেন । এই অধিবেশনে মানবেন্দ্রনাথ রায় এবং বীরেন্দ্রনাথ দাশগুপ্ত উপস্থিত ছিলেন । তিনি সোভিয়েট নেতা লেনিনের কাছে ভারতের স্বাধীনতা আন্দোলন এবং রাজনৈতিক পরিস্থিতি নিয়ে একটি গবেষণাপত্র প্রদান করেন ।


title: ভূপেন্দ্রনাথ দত্ত

text: ১৯২২ খ্রিস্টাব্দে জাতীয় কংগ্রেসের অধিবেশনে ভারতের শ্রমিক কৃষক আন্দোলনের একটি কর্মসূচী পাঠান । ১৯২৭-২৮ খ্রিস্টাব্দে তিনি বঙ্গীয় প্রাদেশিক কমিটির এবং ১৯২৯ খ্রিস্টাব্দে নিখিল ভারত কংগ্রেস কমিটির সদস্য হন । ১৯৩০ খ্রিস্টাব্দে কংগ্রেসর করাচী অধিবেশনে শ্রমিক এবং কৃষকদের মৌলিক অধিকার নিয়ে একটি প্রস্তাব নেহেরুকে দিয়ে গ্রহণ করান । এছাড়াও তিনি বহু শ্রমিক এবং কৃষক আন্দোলনের নেতৃত্ব দেন । ১৯৩৬ খ্রিস্টাব্দ থেকে ভারতের কৃষক আন্দোলনে যুক্ত থেকে বঙ্গীয় কৃষক সভার অন্যতম সভাপতি এবং দুবার অখিল ভারত ট্রেড ইউনিয়ন কংগ্রেসের অধিবেশনে সভাপতি হন । আইন অমান্য আন্দোলনে কারাবরণ করেন ।


title: ভূপেন্দ্রনাথ দত্ত

text: সমাজবিজ্ঞান, নৃতত্ব, ইতিহাস, সাহিত্য, বৈষ্ণবশাস্ত্র, হিন্দু আর্যশাস্ত্র, মার্কসীয় দর্শন প্রভৃতি বিষয়ে তাঁর পাণ্ডিত্য ছিল । বাংলা, ইংরেজি, জার্মান, হিন্দি, ইরানী প্রভৃতি ভাষায় তাঁর অনেক রচনা প্রকাশিত হয়েছে ।


title: ভূপেন্দ্রনাথ দত্ত

text: তাঁর রচিত উল্লেখযোগ্য গ্রন্থ:


title: ভোলফগাং পেটারসেন

text: ভোল্‌ফগাং পেটারসেন () (জন্ম: ১৪ই মার্চ, ১৯৪১) জার্মান চলচ্চিত্র পরিচালক। তাঁর পরিচালিত বিখ্যাত ছবিগুলির মধ্যে আছে "আউটব্রেক", "ডাস বুট", "ইন দ্য লাইন অফ ফায়ার", "এয়ার ফোর্স ওয়ান", "দ্য পারফেক্ট স্টর্ম" এবং ২০০৪ সালের "ট্রয়"। "ডাস বুট"-এর জন্য তিনি ১৯৮১ সালে সেরা পরিচালক হিসেবে একাডেমি পুরস্কার মনোনয়ন লাভ করেছিলেন।


title: দেবেন্দ্রনাথ ঠাকুর

text: মহর্ষি দেবেন্দ্রনাথ ঠাকুর( ১৫ মে ,১৮১৭ – ১৯ জানুয়ারি, ১৯০৫)ছিলেন একজন ব্রাহ্মধর্ম প্রচারক ও দার্শনিক। ১৮১৭ সালের ১৫ মে কলকাতার জোড়াসাঁকো ঠাকুরবাড়িতে তিনি জন্মগ্রহণ করেন। তাঁর পিতা প্রিন্স দ্বারকানাথ ঠাকুর এবং মাতা দিগম্বরী দেবী। বিশ্বকবি রবীন্দ্রনাথ ঠাকুর তাঁর কনিষ্ঠ পুত্র।


title: দেবেন্দ্রনাথ ঠাকুর

text: দেবেন্দ্রনাথ ১৮২৩-২৫ সাল পর্যন্ত বাড়িতেই পড়াশোনা করেন। ১৮২৭ সালে তিনি রাজা রামমোহন রায় প্রতিষ্ঠিত অ্যাংলো হিন্দু কলেজে ভর্তি হন। সেখানে কিছুকাল পড়াশোনার পর তিনি পিতার বিষয়সম্পত্তি ও ব্যবসা দেখাশোনার পাশাপাশি দর্শন ও ধর্মচর্চা শুরু করেন। ১৮৩৮ সালে পিতামহীর মৃত্যুকালে তাঁর মানসিক পরিবর্তন ঘটে। তিনি ধর্মবিষয়ে আগ্রহী হয়ে মহাভারত, উপনিষদ ও প্রাচ্য-পাশ্চাত্য দর্শনসহ বিভিন্ন বিষয় অধ্যয়ন শুরু করেন। এর ফলে পার্থিব বিষয়ের প্রতি তাঁর বীতস্কৃহা জন্মে এবং তাঁর মধ্যে ঈশ্বরলাভের আকাঙ্ক্ষা প্রবল হয়। তত্ত্বালোচনার উদ্দেশ্যে তিনি ‘তত্ত্বরঞ্জনী সভা’ (১৮৩৯) স্থাপন করেন, পরে যার নাম হয় তত্ত্ববোধিনী সভা । এ সময় তিনি কঠোপনিষদের বাংলা অনুবাদ প্রকাশ করেন (১৮৪০)।


title: দেবেন্দ্রনাথ ঠাকুর

text: ১৮৪২ সালে দেবেন্দ্রনাথ তত্ত্ববোধিনী সভা ও ব্রাহ্মসমাজের দায়িত্বভার গ্রহণ করেন। পরের বছর তাঁরই অর্থে এবং অক্ষয়কুমার দত্তের সম্পাদনায় প্রকাশিত হয় তত্ত্ববোধিনী পত্রিকা। এই পত্রিকায় দেবেন্দ্রনাথকৃত বৃত্তি ও বঙ্গানুবাদসহ উপনিষদ প্রকাশিত হতে থাকে। দেবেন্দ্রনাথের প্রচেষ্টায় প্রকাশ্য সভায় বেদপাঠও শুরু হয়। ১৮৪৪ সালে দেবেন্দ্রনাথ প্রথম ব্রহ্মোপাসনা পদ্ধতি প্রণয়ন করেন এবং পরের বছর থেকে তা ব্রাহ্মসমাজে ব্যবহূত হতে থাকে। দীর্ঘ শাস্ত্রচর্চার ফলে তিনি উপলব্ধি করেন যে, শুধু উপনিষদের ওপর ব্রাহ্মধর্মের ভিত্তি স্থাপন সম্ভব নয়। তাই ১৮৪৮ সাল থেকে তিনি ক্রমাম্বয়ে তত্ত্ববোধিনী পত্রিকায় ঋগ্‌বেদের অনুবাদ প্রকাশ করতে শুরু করেন, যা ব্রাহ্মধর্ম (১৮৬৯) নামে গ্রন্থাকারে প্রকাশিত হয়। ১৮৫০ সালে তাঁর অপর গ্রন্থ আত্মতত্ত্ববিদ্যা প্রকাশিত হয়। ১৮৫৩ সালে তিনি তত্ত্ববোধিনী সভার সম্পাদক নিযুক্ত হন এবং ১৮৫৯ সালে ব্রাহ্মবিদ্যালয় স্থাপন করেন।


title: দেবেন্দ্রনাথ ঠাকুর

text: দেবেন্দ্রনাথ পূজা-পার্বণাদি বন্ধ করে ‘মাঘ উৎসব’, ‘নববর্ষ’, ‘দীক্ষা দিন’ ইত্যাদি উৎসব প্রবর্তন করেন। ১৮৬৭ সালে তিনি বীরভূমের ভুবনডাঙ্গা নামে একটি বিশাল ভূখণ্ড ক্রয় করে আশ্রম স্থাপন করেন। এই আশ্রমই আজকের বিখ্যাত শান্তিনিকেতন । এছাড়াও তিনি হিন্দু চ্যারিট্যাবল ইনস্টিটিউশনের বেথুন সোসাইটির অন্যতম প্রতিষ্ঠাতা ছিলেন।


title: দেবেন্দ্রনাথ ঠাকুর

text: দেবেন্দ্রনাথ কিছুদিন রাজনীতির সঙ্গে সক্রিয়ভাবে যুক্ত ছিলেন। ১৮৫১ সালের ৩১ অক্টোবর ব্রিটিশ ইন্ডিয়ান অ্যাসোসিয়েশন স্থাপিত হলে তিনি তার সম্পাদক নিযুক্ত হন। তিনি দরিদ্র গ্রামবাসীদের চৌকিদারি কর মওকুফের জন্য আপ্রাণ চেষ্টা করেন এবং ভারতের স্বায়ত্তশাসনের দাবি সম্বলিত একটি পত্র ব্রিটিশ পার্লামেন্টে প্রেরণ করেন। দেবেন্দ্রনাথ বিধবাবিবাহ প্রচলনে উৎসাহী ছিলেন, তবে বাল্য ও বহু বিবাহের বিরোধী ছিলেন। শিক্ষাবিস্তারেও তাঁর বিশেষ অবদান ছিল। খ্রিষ্টধর্মের প্রভাব থেকে ভারতীয় যুবকদের রক্ষার জন্য ১৮৬৭ সালে রাধাকান্ত দেব তাঁকে ‘জাতীয় ধর্মের পরিরক্ষক’ ও ব্রাহ্ম সমাজ ‘মহর্ষি’ উপাধিতে ভূষিত করে। ১৯০৫ সালের ১৯ জানুয়ারি কলকাতায় তাঁর জীবনাবসান ঘটে।


title: দ্বারকানাথ ঠাকুর

text: প্রিন্স দ্বারকানাথ ঠাকুর (১৭৯৪ – ১লা আগষ্ট, ১৮৪৬) কলকাতার সুবিদিত জোড়াসাঁকো ঠাকুর বাড়ির প্রতিষ্ঠাতা এবং ব্যবসায় বিনিয়োগকারী ও উদ্যোক্তা। দ্বারকানাথ ঠাকুরের জীবনযাপন ছিল রাজসিক ও জাঁকজমকপূর্ণ।


title: দ্বারকানাথ ঠাকুর

text: ব্রিটেনে অবস্থানকালে তাঁর সমকালীনরা তাঁকে প্রিন্স নামে অভিহিত করেন এবং এভাবেই কলকাতায়ও তিনি প্রিন্স হিসেবে পরিচিতি লাভ করেন। দেবেন্দ্রনাথ ঠাকুরের পিতা এবং রবীন্দ্রনাথ ঠাকুরের পিতামহ দ্বারকানাথ ঠাকুর ছিলেন ঐ সকল সমকালীন বানিয়া ও মুৎসুদ্দিদের (ইউরোপীয় বণিকদের প্রতিনিধি ও কর্মকর্তা) একজন যারা বাঙালি শিল্প-বাণিজ্যের উদ্যোক্তা ও সামাজিক-রাজনৈতিক কর্মযোগীদের প্রথম প্রজন্ম সৃষ্টি করেছিলেন।


title: দ্বারকানাথ ঠাকুর

text:
ঠাকুররা ছিলেন রাঢ়ী শ্রেণির ব্রাহ্মণ৷তাঁদের এক পূর্বপুরুষ দীননাথ বর্ধমান জেলার কুশ নামক একটি গ্রাম পান৷সেই থেকে তাঁর নাম হয় দীননাথ কুশারী৷
পরবর্তীকালে কুশারীরা বর্ধমান থেকে সারা বাংলায় ছড়িয়ে যায়৷একটি শাখা যায় যশোরে৷
ঠাকুর পরিবারের যে ব্যক্তিটি প্রথমবারের মতো যশোরের পৈতৃক বাড়ি পরিত্যাগ করে ভাগ্যাম্বেষণে কলকাতায় আসেন এবং ইউরোপীয় কোম্পানিতে বানিয়া হিসেবে যোগ দেন তাঁর নাম পঞ্চানন ঠাকুর। সপ্তদশ শতাব্দীর শেষ দিকে তিনি ফরাসি কোম্পানিতে কাজ করেন।
সেকালের বাংলার অন্যান্য কুলীন ব্রাহ্মণ পরিবারের মতো ঠাকুর পরিবারও নিজেদের কুলীন ব্রাহ্মণ হিসেবে দাবি করেন। রাজা আদিশূর বেশ কয়েকটি ব্রাহ্মণ পরিবারকে কনৌজ থেকে আমন্ত্রণ জানান। ঠাকুর পরিবার নিজেদের তাদেরই উত্তরসূরি বলে দাবি করতেন। কিন্তু কোন কোন গবেষকের মতে, তাঁরা স্থানীয় এবং অপেক্ষাকৃত নীচুবর্ণের ব্রাহ্মণ যাঁরা পীরালি ব্রাহ্মণ হিসেবে পরিচিত ছিলেন। উঁচু বর্ণের ব্রাহ্মণদের সঙ্গে তাঁদের কোনরকম সম্পর্ক ছিল না। ঠাকুর পরিবারের আদি প্রতিষ্ঠাতা জয়রাম ১৭৬০-৬২ সাল পর্যন্ত চব্বিশ পরগনা জেলার একজন আমিন ছিলেন। তাঁর চারপুত্রের একজন নীলমণি (মৃঃ ১৭৯১) ছিলেন চট্টগ্রাম জেলার সেরেস্তাদার। তিনি অগাধ অর্থবিত্তের অধিকারী হয়ে জয়রাম নির্মিত পাথুরিয়াঘাটার পৈতৃক বাড়ি ছেড়ে জোড়াসাঁকোয় এক সুরম্য ভবন নির্মাণ করে সেখানে বসবাস করেন। এ বাড়িতেই রবীন্দ্রনাথ ঠাকুর জন্মগ্রহণ করেন ও বেড়ে ওঠেন। নীলমণির পুত্র রামলোচনও একজন ধনী বানিয়া ও বাণিজ্যপতি হিসেবে প্রতিষ্ঠা লাভ করেন। তিনি অপুত্রক ছিলেন বলে ভ্রাতা রামমণি ঠাকুরের পুত্র দ্বারকানাথকে দত্তক পুত্ররূপে গ্রহণ করেন।তাঁদের পারিবারিক উপাধি ‘ঠাকুর’ গোবিন্দপুর গ্রামের মৎস্যজীবী লোকদের দেওয়া। কারণ নিম্নবর্ণের এসব জেলে পাল-পার্বণে পীরালি ব্রাহ্মণগণের পৌরোহিত্য লাভ করাকে তারা সৌভাগ্য বলে মনে করত।


title: দ্বারকানাথ ঠাকুর

text: সে যুগের সামাজিক গতিচেতনা ও নবজাগরণে ঠাকুর পরিবার উদ্যোগীর ভূমিকায় অবতীর্ণ হয়ে সমাজে নিজেদের অবস্থান সুদৃঢ করতে সক্ষম হয়। এ পারিবারিক ও সামাজিক প্রেক্ষাপটেই কর্মযোগী দ্বারকানাথ ঠাকুরের আবির্ভাব। কয়েক পুরুষ ধরে উচ্চবর্ণের ব্রাহ্মণদের সঙ্গে শ্লথ সম্পর্ক এবং জ্ঞাতিকলহের কারণে মানসিকভাবে আহত দ্বারকানাথ ঠাকুর নিজের উদ্ভাবনাশক্তি ও আত্মমর্যাদাবোধে স্থিতধী হয়ে স্বাধীন বণিকবৃত্তিতে নিয়োজিত হন। বর্ণগত বৈষম্যের কারণে ঠাকুর পরিবারের কোন সদস্য এমনকি রবীন্দ্রনাথ ঠাকুর পর্যন্ত কোন কুলীন ব্রাহ্মণ পরিবারের সঙ্গে বৈবাহিক সম্পর্ক স্থাপন করতে পারেন নি।


title: দ্বারকানাথ ঠাকুর

text: রবার্ট গুটলার ফারগুসন নামক একজন ব্রিটিশ আইনজীবীর অধীনে শিক্ষানবিশ হিসেবে দ্বারকানাথ চিরস্থায়ী বন্দোবস্ত সম্পর্কিত আইন এবং কলকাতা সুপ্রিম কোর্ট, সদর ও জেলা আদালতের যাবতীয় আইন ও কার্যপ্রণালী বিষয়ে অধ্যয়ন করেন। ১৮১৫ সালে তিনি সফলভাবে আইন ব্যবসা শুরু করেন। অচিরেই তিনি পিতা রামলোচনের নিকট থেকে উত্তরাধিকারসূত্রে প্রাপ্ত জমিদারির সীমানা প্রসারে সক্রিয় হয়ে ওঠেন। ১৮৩০ সালে দ্বারকানাথ রাজশাহী জেলার কালীগ্রামের জমিদারি এবং ১৮৩৪ সালে পাবনার শাহজাদপুরের জমিদারি নিলামে ক্রয় করেন। তাঁর জমিদারিতে বেশ কিছু অংশীদার ও সহ-অংশীদার ছিলেন। কিন্তু তিনি বহরমপুর, পাণ্ডুয়া, কালীগ্রাম ও শাহজাদপুরে চারটি বড় জমিদারির মালিক ছিলেন এবং এগুলিতে তাঁর কোন অংশীদার ছিল না। ১৮৪০ সালে সেগুলি তিনি তাঁর সন্তান ও তাঁদের উত্তরাধিকারীদের ট্রাস্ট করে দেন। দ্বারকানাথ ঠাকুরের জমিদারি পরিচালনার একটি বিশেষ বৈশিষ্ট্য ছিল। তিনি এটিকে সামন্ততন্ত্রের দৃষ্টিকোণ থেকে না দেখে মূলধনের সৃষ্টিশীল প্রসার হিসেবে বিবেচনা করেন। এক্ষেত্রে তিনি সমকালীন জমিদারদের চেয়ে ব্যতিক্রম ছিলেন। জমিদারি পরিচালনার জন্য তিনি কয়েকজন ইউরোপীয় বিশেষজ্ঞ নিয়োগ করেছিলেন।


title: দ্বারকানাথ ঠাকুর

text: দ্বারকানাথের জীবনে সৌভাগ্যের অগ্রযাত্রা শুরু হয় ১৮২৮ সালে তাঁর সেরেস্তাদারের চাকরি লাভের মধ্য দিয়ে। পরবর্তী সময়ে লবণ ও আফিমের আবগারি বোর্ডে দীউয়ানের পদ লাভ করে তাঁর আরও উন্নতি হয়। দীউয়ান হিসেবে তিনি বারো বছর চাকরি করেন। চাকরির পাশাপাশি লবণ প্রস্তুতকারক ও অন্যান্যদের মধ্যে অর্থ লগ্নি করে তিনি মহাজনি ব্যবসায় যোগ দেন। তাঁর সহকর্মী ও সমসাময়িক ব্যক্তিবর্গ এ কাজটিকে প্রকারান্তরে উৎকোচ গ্রহণের শামিল বলে মনে করতেন। ঘটনাক্রমে একবার দ্বারকানাথকে এ জন্য অভিযুক্ত করা হয়। কিন্তু যথাযথ প্রমাণের অভাবে তিনি কোর্ট থেকে সসম্মানে অব্যাহতি লাভ করেন। মহাজনি ব্যবসা ছাড়াও তিনি বিখ্যাত ম্যাকিনটশ অ্যান্ড কোম্পানির সঙ্গে যৌথভাবে রপ্তানি বাণিজ্যে মূলধন বিনিয়োগ করেন। ১৮২৯ সালে প্রতিষ্ঠিত ইউনিয়ন ব্যাংক-এরও তিনি অংশীদার ছিলেন। জমিদারি পরিচালনাসহ দ্বারকানাথের এসব কর্মকাণ্ড কোম্পানির অধীনে চাকরি করার পাশাপাশি চলতে থাকে।


title: দ্বারকানাথ ঠাকুর

text: ১৮৩৫ সালে সরকারের পক্ষ থেকে দ্বারকানাথকে সম্মানসূচক ‘জাস্টিস অব দি পীস’ পদ প্রদান করা হয়। তখন থেকেই এ পদটি প্রথমবারের মতো ভারতীয়দের জন্য চালু হয়। ১৮৪০ সালের মধ্যে দ্বারকানাথ তাঁর মূলধনি কারবারের সাফল্যের শিখরে উপনীত হন। তিনি জাহাজ ব্যবসা, রপ্তানি বাণিজ্য, বীমা, ব্যাংকিং, কয়লা খনি, নীলচাষ, শহরের গৃহায়ণ প্রকল্প এবং জমিদারি তালুকে অর্থ বিনিয়োগ করেন। তাঁর ব্যবসার তদারকি করার জন্য তিনি কয়েকজন ইউরোপীয় ম্যানেজার নিযুক্ত করেন।


title: দ্বারকানাথ ঠাকুর

text:
ইউরোপীয় ও স্বদেশী বন্ধুদের উৎসাহে অনুপ্রাণিত হয়ে দ্বারকানাথ ঠাকুর তাঁর বন্ধু ও দার্শনিক রাজা রামমোহন রায় এর মতো ব্রিটেন যাওয়ার সিদ্ধান্ত গ্রহণ করেন। ১৮৪২ সালের ৯ জানুয়ারি তিনি নিজস্ব স্টিমার ‘দি ইন্ডিয়া’ যোগে সুয়েজের পথে যাত্রা করেন। তাঁর সফরসঙ্গী ছিলেন ইউরোপীয় চিকিৎসক ডা. ম্যাকগাওয়ান, তাঁর ভাগনে চন্দ্রমোহন চ্যাটার্জী, ব্যক্তিগত সহকারী পরমানন্দ মৈত্র, তিন জন হিন্দু ভৃত্য ও একজন মুসলমান বাবুর্চি। বিলেতে তাঁকে রাজকীয় সংবর্ধনা জ্ঞাপন করেন ব্রিটিশ প্রধানমন্ত্রী রবার্ট পীল, বোর্ড অব কন্ট্রোল এর প্রেসিডেন্ট লর্ড ফিটজার্যাল্ড, প্রিন্স এলবার্ট, কেন্ট-এর রাজকুমারী এবং রানী ভিক্টোরিয়া। ২৩ জুন তিনি রানীর সঙ্গে রাজকীয় সৈন্যবাহিনী পরিদর্শন করে অতিবাহিত করেন। ৮ জুলাই রানী তাঁকে নৈশভোজে আপ্যায়ন করেন। দ্বারকানাথ সম্পর্কে রানী তাঁর ডায়রিতে লেখেন :
১৫ অক্টোবর দ্বারকানাথ ইংল্যান্ড থেকে প্যারিসে যান। ২৮ অক্টোবর ফ্রান্সের রাজা লুই ফিলিপ তাঁকে সেন্ট ক্লাউডে এক সংবর্ধনা দেন। ১৮৪২ সালের ডিসেম্বরে তিনি কলকাতা প্রত্যাবর্তন করেন। উনিশ শতকের চল্লিশের দশকের গোড়ার দিকের ব্যবসায়িক মন্দা এবং দ্বারকানাথের নবলব্ধ আড়ম্বরপূর্ণ জীবনযাপন এ দুয়ে মিলে তাঁর ব্যবসাক্ষেত্রে বিরূপ প্রতিক্রিয়া সৃষ্টি করে। ফলে তিনি বহু ব্যক্তি ও কোম্পানির কাছে ঋণী হয়ে পড়েন। এ ঋণের বোঝা তাঁর মৃত্যু পর্যন্ত ক্রমাগতভাবে বাড়তেই থাকে। পরিণামে তাঁর পুত্র দেবেন্দ্রনাথকে পিতার ঋণের দায় বহন করতে হয় এবং গোটা পরিবারকে দায়মুক্ত করতেই তাঁর সারাজীবন কেটে যায়। মহামন্দায় কেবল দ্বারকানাথই নন, আরও অনেক ব্যবসায়ীর জীবনে চরম বিপর্যয় নেমে আসে।


title: দ্বারকানাথ ঠাকুর

text: বস্তুত, ১৮৩০-৩৩-এর মহামন্দায় দ্বারকানাথের উত্থান ঘটে এবং ১৮৪৫-৪৮-এ তিনি এর শিকার হন। অবশ্য তাঁর শ্রেষ্ঠ সাফল্য নিহিত রয়েছে অন্যত্র। ব্যবসা-বাণিজ্যে ইউরোপীয়দের সঙ্গে সহযোগিতা চলে আসছিল দীর্ঘদিন ধরেই। কিন্তু দ্বারকানাথই প্রথম বাঙালি যিনি ইউরোপীয়দের সমকক্ষ হিসেবে স্বীকৃতি লাভ করেন। স্বীয় যোগ্যতাবলে ব্রিটিশ বণিকদের বাণিজ্য জগতে একজন সমান অংশীদার রূপে নিজের অবস্থান প্রতিষ্ঠা করে দ্বারকানাথ প্রচলিত নিয়মের ব্যত্যয় ঘটান।


title: দ্বারকানাথ ঠাকুর

text: ১৮৪৬ সালে লন্ডনে কিছুকাল রোগভোগের পর তাঁর জীবনাবসান ঘটে।


title: জোড়াসাঁকো ঠাকুরবাড়ি

text: জোড়াসাঁকো ঠাকুরবাড়ি কলকাতার জোড়াসাঁকোতে অবস্থিত ঠাকুর পরিবারের প্রাচীন বাড়ি। এই বাড়িটি বর্তমানে রবীন্দ্র ভারতী বিশ্ববিদ্যালয়ের প্রাঙ্গন হিসাবে ব্যবহার করা হয়। এই বাড়িতে কবি এবং প্রথম অ-ইউরোপীয় নোবেল পুরষ্কার প্রাপ্ত রবীন্দ্রনাথ ঠাকুর জন্মগ্রহণ করেন। এই বাড়িতেই কবি তার শৈশবকাল কাটান এবং ৭ আগস্ট, ১৯৪১ সালে মারা যান।


title: জোড়াসাঁকো ঠাকুরবাড়ি

text: এটি আঠারো শতকে দ্বারকানাথ ঠাকুর (রবীন্দ্রনাথ ঠাকুরের পিতামহ) নির্মাণ করেন। বিশ্বকবি রবীন্দ্রনাথ ঠাকুর এই বাড়িতেই জন্মগ্রহণ করেন।


title: ফাতিহ আকিন

text: ফাতিহ আকিন (তুর্কী ভাষায়: Fatih Akın) (জন্ম: ২৫শে আগস্ট, ১৯৭৩) তুর্কী বংশোদ্ভূত জার্মান চলচ্চিত্র পরিচালক। তার জন্ম জার্মানির "হামবুর্গ" শহরে এক তুর্কী পরিবারে।


title: আউফ ডের আন্ডেরেন সাইটে

text: আউফ ডের আন্ডেরেন সাইটে () ফাতিহ আকিন পরিচালিত চলচ্চিত্র যা ২০০৭ সালে কান চলচ্চিত্র উৎসবে সেরা চিত্রনাট্যের পুরস্কার অর্জন করে। ২০০৭ সালে "সেরা বিদেশী ভাষার চলচ্চিত্র" হিসেবে জার্মানি থেকে এই ছবিটিই নিবেদন করা হয়েছিল। অবশ্য সেরা পাঁচের মধ্যে আসতে পারেনি তথা চূড়ান্ত অস্কার মনোনয়ন পায়নি।


title: আউফ ডের আন্ডেরেন সাইটে

text: ফ্রান্সের কান চলচ্চিত্র উৎসবেই এর প্রথম প্রদর্শনী হয়েছিল। ছবির অভিনয় হয়েছে তুরস্ক এবং জার্মানিতে। চরিত্রগুলোর সাথেও এই দেশ দুটি জড়িয়ে আছে। ছবির মূলভাবের অনেকটা জুড়ে ছিল মৃত্যু।ছবিটি সমালোচকদের কাছে ব্যাপক প্রশংসা অর্জন করেছে। রিভিউ সংগ্রাহক সাইট রটেন টম্যাটোস-এ এর রেটিং ৯০% অর্থাৎ শতকরা ৯০ জন সমালোচকই প্রশংসা করেছেন। আইএমডিবি-তে রেটিং ১০ এর মধ্যে ৮.১।


title: রামকৃষ্ণ মিশন

text: রামকৃষ্ণ মিশন হল একটি ভারতীয় ধর্মীয় সংগঠন। এই সংগঠন রামকৃষ্ণ আন্দোলন বা বেদান্ত আন্দোলন নামক বিশ্বব্যাপী আধ্যাত্মিক আন্দোলনের প্রধান প্রবক্তা। এটি একটি জনকল্যাণমূলক স্বেচ্ছাসেবী সংগঠন। ১৮৯৭ সালের ১ মে রামকৃষ্ণ পরমহংসের প্রধান শিষ্য স্বামী বিবেকানন্দ রামকৃষ্ণ মিশন প্রতিষ্ঠা করেন। মিশন স্বাস্থ্য পরিষেবা, প্রাকৃতিক দুর্যোগে ত্রাণকার্য, গ্রামোন্নয়ন, আদিবাসী কল্যাণ, বুনিয়াদি ও উচ্চশিক্ষা এবং সংস্কৃতির প্রসারে গুরুত্বপূর্ণ ভূমিকা গ্রহণকরেছে। এটি শতাধিক সংঘবদ্ধ সন্ন্যাসী ও সহস্রাধিক গৃহস্থ শিষ্যের একটি যৌথ উদ্যোগ। রামকৃষ্ণ মিশন কর্মযোগের ভিত্তিতে কাজকর্ম চালায়।


title: রামকৃষ্ণ মিশন

text: রামকৃষ্ণ মিশনের প্রধান কার্যালয় ভারতের পশ্চিমবঙ্গ রাজ্যের রাজধানী কলকাতার নিকটবর্তী হাওড়া জেলায় অবস্থিত বেলুর মঠে অবস্থিত। এই সংগঠন প্রাচীন হিন্দু দর্শন বেদান্তের অনুগামী। এটি সন্ন্যাসী সংগঠন রামকৃষ্ণ মঠ কর্তৃক অনুমোদিত। রামকৃষ্ণ মঠের সদস্যরা রামকৃষ্ণ মিশনেরও সদস্য।


title: রামকৃষ্ণ মিশন

text: ১৯শ শতাব্দীর সন্ত রামকৃষ্ণ পরমহংস কর্তৃক অনুপ্রাণিত এবং তাঁর প্রধান শিষ্য স্বামী বিবেকানন্দ কর্তৃক প্রতিষ্ঠিত ধর্মীয় ও সামাজিক রামকৃষ্ণ আন্দোলনের কাজকর্ম পরিচালনার জন্য দুটি প্রধান সংগঠন হল রামকৃষ্ণ মঠ ও রামকৃষ্ণ মিশন। এই দুটিকে রামকৃষ্ণ সংঘও বলা হয়ে থাকে। রামকৃষ্ণ মঠ হল একটি সন্ন্যাসী সংঘ। ১৮৮৬ সালে রামকৃষ্ণ পরমহংস কর্তৃক প্রতিষ্ঠিত রামকৃষ্ণ মঠ প্রধানত আধ্যাত্মিক প্রশিক্ষণ ও সংঘের শিক্ষা প্রসারের জন্য কাজ করে।


title: রামকৃষ্ণ মিশন

text: ১৮৯৭ সালে বিবেকানন্দ রামকৃষ্ণ মিশন প্রতিষ্ঠা করেছিলেন। এটি একটি জনকল্যাণমূলক সংগঠন। এটির কাজ স্বাস্থ্য পরিষেবা প্রদান, প্রাকৃতিক দুর্যোগে ত্রাণ বণ্টন ও শিক্ষাবিস্তার। দুটি সংগঠনের প্রধান কার্যালয়ই বেলুড় মঠ। ১৯০৯ সালে রামকৃষ্ণ মিশন ১৮৬০ সালের একুশ সংখ্যক আইন অনুসারে বৈধ স্বীকৃতি লাভ করে। একটি পরিচালন পরিষদ রামকৃষ্ণ মিশন পরিচালনা করে। রামকৃষ্ণ মিশন ও তার শাখাকেন্দ্রগুলির পৃথক আইনি সত্ত্বা থাকলেও এগুলি রামকৃষ্ণ মঠের সঙ্গে অঙ্গাঙ্গীভাবে জড়িত। মঠের নির্বাচিত অছি পরিষদ মিশনের পরিচালন পরিষদ হিসেবে কাজ করে। বেদান্ত সোসাইটিগুলি সংঘের আমেরিকান শাখার অঙ্গ। এগুলি সামাজিক কল্যাণের পরিবর্তে কেবলমাত্র আধ্যাত্মিক ক্ষেত্রেই কাজ করে।


title: রামকৃষ্ণ মিশন

text: ২০১২ সালের ৭ ফেব্রুয়ারি ভারতের ত্রিপুরা রাজ্যের রাজধানী আগরতলায় রামকৃষ্ণ মঠ ও মিশনের শাখাকেন্দ্রটি উদ্বোধন করেন মিশনের সহ-সংঘাধ্যক্ষ স্বামী স্মরণানন্দ। এটি স্বামী বিবেকানন্দের সার্ধশতবর্ষ উদযাপনের অঙ্গ হিসেবে পালিত হয়। আগরতলা শাখার অধ্যক্ষ স্বামী পূর্ণাত্মানন্দের প্রচেষ্টায় আগরতলায় মিশনের শাখাকেন্দ্রটি গড়ে উঠেছে।


title: রামকৃষ্ণ মিশন

text: নিচে রামকৃষ্ণ মঠ ও মিশনের অধ্যক্ষগণের তালিকা দেওয়া হল:


title: রামকৃষ্ণ মিশন

text: ১৯০১ সালের পর ‘সাধারণ অধ্যক্ষ’ শব্দবন্ধটি পরিত্যক্ত হয় এবং ‘অধ্যক্ষ’ শব্দটি গৃহীত হয়।


title: বিমলাচরণ লাহা

text: বিমলাচরণ লাহা (জন্ম: ১২৯৮ বঙ্গাব্দ (?) - মৃত্যু ২০ বৈশাখ ১৩৭৬ বঙ্গাব্দ) একজন বাঙালি গবেষক ।


title: বিমলাচরণ লাহা

text: কলকাতার বিখ্যাত লাহা পরিবারে বিমলাচরণের জন্ম হয় । ১৯১৬ খ্রিস্টাব্দে পালি ভাষায় এমএ পরীক্ষায় প্রথম শ্রেণীতে প্রথম স্থান অধিকার করেন । ১৯২৪ খ্রিস্টাব্দে তিনি ডক্টরেট উপাধি পান । এরপর তিনি আইন পাস করেন ।


title: বিমলাচরণ লাহা

text: তিনি বহু গবেষণামূলক গ্রন্থের রচয়িতা । বৌদ্ধধর্ম, জৈনধর্ম, আইন, প্রাচীন শ্লোকসমূহ, ইতিহাস, ভূগোল, সভ্যতা, সংস্কৃতি, জাতিতত্ত্ব প্রভৃতি বিষয়ে তাঁর অসাধারণ জ্ঞান ছিল । তিনি "বেঙ্গল পাস্ট অ্যান্ড প্রেজেন্ট" পত্রিকার সম্পাদক ছিলেন । এছাড়াও তিনি এশিয়াটিক সোসাইটির সভাপতি, কলকাতার শেরিফ, এবং রয়্যাল এশিয়াটিক সোসাইটির বিশিষ্ট সদস্য ছিলেন । বহু সাংস্কৃতিক প্রতিষ্ঠানের সাথেও তাঁর যোগাযোগ ছিল।


title: বিমল রায়

text: বিমল রায় (জন্ম: ১২ই জুলাই ১৯০৯ - মৃত্যু: ৮ জানুয়ারি ১৯৬৬) একজন আন্তর্জাতিক খ্যাতিসম্পন্ন বাঙালি চিত্র পরিচালক এবং প্রযোজক।


title: বিমল রায়

text: ১৯০৯ সালের ১২ জুলাই বাংলাদেশের অধুনা ঢাকার সুত্রাপুরের এক জমিদার বাড়িতে জন্ম হয় বিমল রায়ের। তারা ছিলেন সাত ভাই। ঢাকার জগন্নাথ কলেজে পড়াকালীন বাবা মারা যান। এরপর মা ও ভাইদের নিয়ে বিমল চলে আসেন কলকাতায়।


title: বিমল রায়

text: ক্যামেরার প্রতি অসম্ভব ঝোঁক ছিল ছোটবেলা থেকেই। তাই শুরুটা হয়েছিল নিতিন বোসের হাত ধরে তার ক্যামেরার সহকারী হিসেবে নিউ থিয়েটার্সে। সেই সুবাদে প্রমথেশ বড়ুয়ার ছায়াছবির প্রচারের জন্য ছবি তোলার কাজ পান। তারপর মেধা ও চেষ্টায় সুযোগ হয়ে যায় প্রথম বড় মাপের সাফল্যের। ১৯৩৫ সালে প্রমথেশ বড়ুয়ার ‘দেবদাস’-এর সিনেমাটোগ্রাফার ও সহকারী পরিচালক হিসেবে। অবশ্য পরের দশকে ছবিটি তিনি রিমেক করেছিলেন নিজের পরিচালনায়। ত্রিশের দশকের শুরুতে ব্রিটিশ সরকারের হয়ে দুটি তথ্যচিত্র তৈরি করেছিলেন- How Kerosene Tins Are Made, I Grand Trunk Road| কিন্তু ছবি দুটি নিয়ে আজ আর বিশেষ কোনো তথ্য পাওয়া যায় না। প্রমথেশ বড়ুয়ার ওই সময়ের ছবি ‘মুক্তি’, ‘মায়া’, ‘বড়ি দিদি’তেও সিনেমাটোগ্রাফার ছিলেন বিমল রায়।


title: বিমল রায়

text: ১৯৪৪ সালে নিউ থিয়েটার্সের বাংলা ছবি ‘উদয়ের পথে’ মুক্তি পায় বিমল রায়ের পরিচালনায়। শ্রেণী সংগ্রামভিত্তিক বলিষ্ঠ ছবি উদয়ের পথে ভূয়সী প্রশংসা পেয়েছিল ওই সময়ের চলচ্চিত্র সমালোচকদের কাছ থেকে। পরের বছর ছবিটির হিন্দি ‘হামরাহী’ নির্মাণ করেন তিনি।


title: বিমল রায়

text: চল্লিশের দশকের শেষে দেশভাগের পর নিউ থিয়েটার্সের প্রতিপত্তি কমতে থাকে। এক সময় নিউ থিয়েটার্স বন্ধ হয়ে গেলে অশোক কুমারের উদ্যোগে মুম্বাইয়ে হিমাংশু রাই-দেবিকা রানী প্রতিষ্ঠিত ‘বম্বে টকিজ’-এ যোগ দেয়ার আমন্ত্রণ পান বিমল রায়। ওই বম্বে টকিজ থেকে ছবি করেন ‘মা’। এটি মুক্তি পায় ১৯৫২ সালে। এছাড়া ১৯৫৩ সালে শরৎচন্দ্রের ‘পরিণীতা’ উপন্যাস অবলম্বনে দুই প্রতিবেশীর মিষ্টি প্রেমের এ ছবির পরিচালক বিমল রায়। এরপর নিজেই একটি ছবির কোম্পানি খোলেন। বিমল রায় প্রডাকশনের প্রথম ছবি ছিল ‘দো বিঘা জমিন’।


title: বিমল রায়

text: বিমল রায় এক সঙ্গে দুটি ছবির কাজ শুরু করেন- শরৎচন্দ্র চট্টোপাধ্যায়ের ‘পরিণীতা’ ও সলিল চৌধুরীর লেখা গল্প ‘রিকশাওয়ালা’ অবলম্বনে ‘দো বিঘা জমিন’। পরিণীতা ছিল বড় বাজেটের ছবি। এর পাশে দো বিঘা জমিন কম পয়সায় কাজ চালিয়ে নেয়া। অথচ পরিণীতা সেভাবে চললো না। অথচ দো বিঘা জমিন ভারতীয় সিনেমায় এক নতুন দিগন্ত খুলে দিল। ইটালির নিওরিয়ালিস্টিক ছাদে তোলা এই ছবি বক্স অফিসে খুব একটা সাফল্য লাভ না করলেও দেশি ও বিদেশি চিত্র সমালোচকদের অকুণ্ঠ প্রশংসা পায়। লীলা চিটনিস, ভারত ভূষণ ও শ্যামা অভিনীত এ ছবির গল্প ছিল একেবারেই গতে বাঁধা মেলোড্রামা। কিন্তু ছবিটি উতরে গিয়েছিল বিমল রায়ের হাতের ছোঁয়ায়।


title: বিমল রায়

text: বাণিজ্যিক ও সমান্তরাল সিনেমার এক অভূতপূর্ব মেলবন্ধন সূচনা করলো ভারতীয় সিনেমা New Wave-এর দো বিঘা জমিন-এ বিমল রায়ের নব্য বাস্তববাদী সত্তার প্রথম সার্থক প্রতিফলন ঘটেছিল।


title: বিমল রায়

text: [With his very first film Udayer Pathe (Hamrahi in Hindi), Bimal Roy was able to sweep aside the cobwebs of the old tradition and introduce a realism and subtlety that was wholly suited to the cinema. He was undoubtedly a pioneer. He reached his peak with a film that still reverberates in the minds of those who saw it when it was first made. I refer to Do Bigha Zamin, which remains one of the landmarks of Indian Cinema. – Satyajit Ray.]


title: বিমল রায়

text: ১৯৫৪ সালে Cannes Film Festival-এ পুরস্কৃত হয় দো বিঘা জমিন। আন্তর্জাতিক খ্যাতি আসে চীন, ইংল্যান্ড, রাশিয়া, ইটালি থেকেও।


title: বিমল রায়

text: এরপর শরৎচন্দ্র চট্টোপাধ্যায়ের গল্প নিয়ে বিমল রায় আরও দুটি ছবি করেন হিন্দিতে- ‘বিরাজ বউ’ (১৯৫৪) ও ‘দেবদাস’ (১৯৫৫)। এর মাঝে ১৯৫৪ সালে আরও দুটি ছবি পরিচালনা করেন- ‘বাপ-বেটি’ ও ‘নৌকরি’। এ ছবিগুলোতেই বিমল রায়ের শিল্পী সত্তার পূর্ণ পরিচয় থাকলেও বাণিজ্যিকভাবে খুব একটা সফল হয়নি।


title: বিমল রায়

text: বিমল রায়ের মধ্যে সব সময়ই ছিল একটা সমাজ সচেতনতা। তিনি সমাজতান্ত্রিক ভাবনায় উদ্বুদ্ধ ছিলেন। ১৯৫৮ সালে তৈরি করলেন দুটি ছবি- ‘মধুমতী’ ও ‘ইয়েহুদি’। বাণিজ্যিকভাবে দুটি ছবিই সুপারহিট। নিঃসন্দেহে মধুমতী সবচেয়ে জনপ্রিয় ছবি।


title: বিমল রায়

text: শোনা যায়, মুম্বাইয়ে তার সাফল্যে কিছুটা ঈর্ষান্বিত হয়ে পূর্বজন্ম নিয়ে একটি অতি সাধারণ গল্প তাকে দেন ঋত্বিক ঘটক। কিন্তু ওই সাধারণ গল্পই অসাধারণ হয়ে ওঠে বিমল রায়ের কুশলী হাতে মধুমতী ছবিতে। এর সুরকার ছিলেন সলিল চৌধুরী। নিছক বিনোদনের জন্য এই ছবি ক্যামেরার কাজ ও সুরের জন্য হিন্দি সিনেমা জগতে চিরস্থায়ী আসন পেল।


title: বিমল রায়

text: আজ ৫০ বছর পরও মধুমতী একই রকম চর্চিত। এটি ৯টি   ফিল্মফেয়ার অ্যাওয়ার্ড পেয়েছিল। তখন ফিল্মফেয়ার অ্যাওয়ার্ড দেয়া হতো ছবির গুণগত মান বিচার করে।


title: বিমল রায়

text: মস্কোয় ১৯৫৯ সালে প্রথম আন্তর্জাতিক চলচ্চিত্র উৎসবের বিমল রায় অন্যতম জুরি ছিলেন। তিনি কিছুকাল ফিল্ম গিল্ড অফ ইন্ডিয়ার সহকারী সভাপতি এবং ভারতীয় চলচ্চিত্র প্রযোজক সমিতির সভাপতি হয়েছিলেন।


title: বিমল রায়

text: বাণিজ্যিক সাফল্যের চূড়া থেকে নেমে এসে ১৯৫৯ সালে বিমল রায় আরেকবার তার নব্য বাস্তববাদী সত্তার পরিচয় রাখলেন ‘সুজাতা’য়। এই সিনেমার মাধ্যমে প্রকাশ পায় আমাদের সমাজে প্রচলিত ‘জাতের নামে বজ্জাতি’র কুরূপ উন্মোচন করা এক সহানুভূতিশীল প্রতিবেদন। সংবেদনশীল মন নিয়ে বিমল রায়ের সুসংযত পরিচালনা ও নায়িকা নূতনের অপূর্ব অভিনয় সুজাতা ছবির মস্ত সম্পদ।


title: বিমল রায়

text: এরপর বিমলের শিল্পী সত্তার এক নতুন দিকের পরিচয় পাওয়া যায় ‘পরখ’ (১৯৬০)-এ। অর্থলোভ নিয়ে এক অসাধারণ স্যাটায়ার তৈরি করেছিলেন তিনি। আজও তা ভীষণভাবে প্রাসঙ্গিক। ‘সুজাতা’ ও ‘পরখ’ দিয়ে ফিল্মফেয়ারের সেরা পরিচালকের দ্বিতীয় হ্যাটট্রিক করেন। প্রথমটির শুরু ছিল ১৯৫৩ সালে ‘দো বিঘা জমিন’, ১৯৫২ সালে ‘পরিণীতা’ ও ১৯৫৫ সালে ‘বিরাজ বউ’। ১৯৬২ সালে অগ্রগামীর ছবি ‘সাগরিকা’ অবলম্বনে বিমল রায় তৈরি করেন ‘প্রেমপত্র’। বাংলায় ‘সাগরিকা’ সুপারহিট হলেও ‘প্রেমপত্র’ খুব একটা চলেনি।


title: বিমল রায়

text: বিমল রায় পরিচালিত শেষ কাহিনীচিত্র ‘বন্দিনী’ (১৯৬৩)। নূতনের অভিনয় প্রতিভা তিনি আবার কাজে লাগালেন জরাসন্ধ-এর লৌহ কপাট থেকে নেয়া গল্প ‘বন্দিনী’ ছবিতে। জরাসন্ধের গল্প, নবেন্দু ঘোষের চিত্রনাট্য, নূতনের অসামান্য অভিনয় ও শচীন দেববর্মণ এর সংগীত- সব মিলিয়ে বন্দিনী-কে যে অনেক চিত্র সমালোচকই বিমল রায়ের শ্রেষ্ঠ ছবি বলে থাকেন তা খুব একটা অসঙ্গত নয়। বন্দিনীতেই তার মধ্যে সব থেকে বেশি করে আবিষ্কার করা যায় কুইন্টেসেনশিয়াল নব্য বাস্তববাদী পরিচালক ভিত্তোরিও দে সিকা-র ছায়া।


title: বিমল রায়

text: বিমল রায় প্রডাকশনের পরের ছবি ‘বেনজীর’ (১৯৬৪)। এর পরিচালক ছিলেন এস খলিল। এর আগে ও পরে বিমল রায় তিনটি তথ্যচিত্র নির্মাণ করেছিলেন- Immortal Stupa (1961), Life and Message of Swami Vivekananda (1964) I Gautama The Buddha (1967) তার দুটি গুরুত্বপূর্ণ কাজ অসমাপ্ত থেকে গেছে- Amrit Kumbh I The Mahabharata|


title: বিমল রায়

text: বিমল রায় প্রায় আধা ডজন তথ্যচিত্র বানাতে চেয়েছিলেন পলাশির যুদ্ধ, শরৎচন্দ্র ও রবীন্দ্রনাথের জীবনী, নেহরুর ‘ডিসকভারি অফ ইন্ডিয়া’ ও রামায়ণ-কে নিয়ে রাশিয়ার সঙ্গে জয়েন্টভেঞ্চার কালকূটের ‘অমৃতকুম্ভের সন্ধানে’ ও তারাশংকরের ‘মহাশ্বেতা’ কাহিনী নিয়েও ছবি বানানোর ইচ্ছা ছিল। পারেননি তা করতে তবু যা পেরেছেন এর মধ্যে ‘অঞ্জনগড়’, ‘দো বিঘা জমিন’, ‘দেবদাস’, ‘সুজাতা’, ‘বন্দিনী’, ‘কাবুলিওয়ালা’ এখনো বলিউডের ক্ল্যাসিক পর্যায়ে পড়ে কিছুদিন আগে বিমল রায়ের ছেলে জয় একটি স্বল্পদৈর্ঘ্যরে ছবি Images of Kumbh Mela নির্মাণ করেন। এতে তার বাবার ১৯৬০ সালে তোলা অনেক ফুটেজ ব্যবহার করেছেন তিনি। হারিয়ে যাওয়া ওই ছবিগুলো দেখলে বোঝা যায় কতোটা কুশলী শিল্পী ছিলেন বিমল রায়।


title: বিমল রায়

text: With his very first film Udayer Pathe (Hamrahi in Hindi), Bimal Roy was able to sweep aside the cobwebs of the old tradition and introduce a realism and subtlety that was wholly suited to the cinema. He was undoubtedly a pioneer. He reached his peak with a film that still reverberates in the minds of those who saw it when it was first made. I refer to Do Bigha Zamin, which remains one of the landmarks of Indian Cinema. – Satyajit Ray.


title: বিমল রায়

text: বিমল রায় কতোটা উঁচু দরের পরিচালক ছিলেন এর স্বীকৃতি পাওয়া যায় ভারতীয় চলচ্চিত্রের প্রথম পুরুষ সত্যজিৎ রায়ের এই উক্তি থেকে। বিমল রায়এর চলচ্চিত্র জীবন শুরু কলকাতায় ক্যামেরাম্যান হিসেবে। পরবর্তী ৩০ বছর তিনি সঁপে দিয়েছিলেন ভারতীয় সিনেমায়। একটি অতি সাধারণ গল্পটিকেই তিনি রূপ দিয়েছেন ফিল্মি আঙ্গিক ও বাঙালির আবেগে। সবচেয়ে কম সময় মুম্বাই ইন্ডাস্ট্রিজ থেকে একের পর এক বিখ্যাত বিখ্যাত সিনেমার জন্ম দিয়েছেন তিনি। একেই বলে বাঙালি।বিমল রায় বাংলা গল্প ও উপন্যাসের স্বাদ তিনি বহু অবাঙালির কাছে পৌঁছে দিয়েছেন হিন্দি ছবির মাধ্যমে।


title: বিমল রায়

text: বেশ কিছুদিন ফুসফুসের ক্যানসারে ভোগার পর ১৯৬৬ সালের ৮ জানুয়ারি মাত্র ৫৬ বছর বয়সে বিমল রায়ের মৃত্যু হয়।


title: বিমল রায়

text: তাঁর পরিচালিত সাড়া জাগানো চলচ্চিত্রের ভিতরে "উদয়ের পথে", "অঞ্জনগড়", "মা", "দো বিঘা জমীন" প্রভৃতি উল্লেখযোগ্য। তাঁর নিজস্ব সংস্থায় তোলা প্রথম ছবি দো বিঘা জমীন (১৯৫৩) কান চলচ্চিত্র উৎসব, কার্লোভিভেরি এবং ভেনিস চলচ্চিত্র উৎসব থেকে পুরস্কার লাভ করেছিল। তাঁর প্রযোজনায় এবং হেমেন গুপ্তের পরিচালনায় কাবুলিওয়ালা ছবিটি জনপ্রিয় হয়েছিল। মস্কোয় ১৯৫৯ খ্রিস্টাব্দে প্রথম আন্তর্জাতিক চলচ্চিত্র উৎসবের তিনি অন্যতম জুরি ছিলেন । তিনি কিছুকাল ফিল্ম গিল্ড অফ ইন্ডিয়ার সহকারী সভাপতি এবং ভারতীয় চলচ্চিত্র প্রযোজক সমিতির সভাপতি হয়েছিলেন।


title: ব্রজকিশোর চক্রবর্তী

text: ব্রজকিশোর চক্রবর্তী () (জন্ম: ১৯১৩ - মৃত্যু: ২৫ অক্টোবর ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম সংগ্রামী ও শহীদ। তিনি গোপন বিপ্লবী দল বেঙ্গল ভলান্টিয়ার্সের কার্যকলাপে অংশগ্রহণ করে মেদিনীপুরের ডিস্ট্রিক্ট ম্যাজিস্ট্রেট বার্জ হত্যা ষড়যন্ত্রে অভিযুক্ত হন। মেদিনীপুর সেন্ট্রাল জেলে তিনি ফাঁসিতে শহীদ হন।


title: ব্রজকিশোর চক্রবর্তী

text: ব্রজকিশোর মেদিনীপুরের বল্লভপুরের বাসিন্দা ছিলেন । তাঁর পিতার নাম উপেন্দ্রনাথ চক্রবর্তী। ব্রজকিশোর ছাত্রাবস্থায় ১৯৩০ খ্রিস্টাব্দে আইন অমান্য আন্দোলনে যোগ দেন।


title: ব্রজকিশোর চক্রবর্তী

text: ১৯৩৩ সালের ২ সেপ্টেম্বর শ্বেতাঙ্গ ম্যাজিস্ট্রেট বার্জ সাহেব মেদিনীপুর কলেজ মাঠে মোহামেডান স্পোর্টিং-এর বিরুদ্ধে মেদিনীপুর ক্লাবের হয়ে ফুটবল খেলতে নামেন। খেলা প্রাকটিসের ছল করে বল নিয়ে মাঠে নামেন অনাথবন্ধু পাঁজা ও মৃগেন্দ্রনাথ দত্ত। মাঠেই দুই বন্ধু বার্জ সাহেবকে আক্রমণ করলে তিনি মারা যান। জোন্স নামে একজন আহত হন। পুলিস প্রহরী দুজনের উপর পাল্টা গুলি চালায়। এতে তাঁরা দুজন নিহত হন এবং অপর সঙ্গীরা পলায়ন করতে সক্ষম হন। এই ঘটনার পর ব্রজকিশোর চক্রবর্তী, রামকৃষ্ণ রায়, নির্মলজীবন ঘোষ, নন্দদুলাল সিং, কামাখ্যা ঘোষ, সুকুমার সেন, সনাতন রায়ের বিরুদ্ধে ষড়যন্ত্রের মামলা হয়। বিচারে ব্রজকিশোর, রামকৃষ্ণ ও নির্মলজীবনের ফাঁসি হয়। নন্দদুলাল সিং, কামাখ্যা ঘোষ, সুকুমার সেন এবং সনাতন রায়-এর যাবজ্জীবন দ্বীপান্তর দণ্ড হয়।


title: মাহমুদুল হক

text:
মাহমুদুল হক (ডিসেম্বর ১৬, ১৯৪০ - জুলাই ২১, ২০০৮) বাংলা সাহিত্যের শক্তিমান বাংলাদেশী কথাশিল্পী।
মাহমুদুল হক ১৯৪০ সালে পশ্চিমবঙ্গের বারাসাতে জন্ম গ্রহণ। তার পিতার নাম সিরাজুল ইসলাম, মায়ের নাম মাহমুদা বেগম। ১৯৪৭ এর দেশ ভাগের সময় পর পিতা সরকারের উচ্চপদে চাকরিসূত্রে পূর্ব পাকিস্তানে যোগদান করেন এবং বেশ পরে তিনি পরিবারের অন্যান্য সদস্যদের নিয়ে ১৯৫১ সালে আজিমপুরে বসবাস শুরু করেন। তিনি ছয় ভাই চার বোনের মধ্যে চতুর্থ ছিলেন।


title: মাহমুদুল হক

text: মাহমুদুল হকের পড়ালেখার হাতেখড়ি হয়েছিল বারাসাতের কালীকৃষ্ণ প্রাথমিক বিদ্যালয়ে। কিন্তু দেশ ছাড়তে হয়েছিল তাঁকে ১৯৫২ সালে লালবাগের ওয়েস্ট এন্ড স্কুলে ষষ্ঠ শ্রেণীতে ভর্তি হয়েছিলেন। রাতকানা রোগের কারণে মাঝখানে কিছুদিন তিনি পড়ালেখায় বিরতি দেন। পরে তিনি ১৯৫৮ সালে মেট্রেকুলেশন পাস করেন। পরে তিনি জগন্নাথ কলেজে (বর্তমান জগন্নাথ বিশ্ববিদ্যালয়) ভর্তি হলেও পড়ালেখার চেয়ে আড্ডাবাজিতে মগ্ন হয়ে প্রাতিষ্ঠানিক পড়ালেখার ইতি ঘটান। দৈনিক সংবাদ পত্রিকার অনুবাদক হিসেবে তিনি কর্মজীবন শুরু করেন। কিন্তু তিন মাসের মাথায় চাকরি ছেড়ে দিয়ে তিনি প্রথমে মনোহারি পরে জুয়েলারি ব্যবসার সাথে যুক্ত হন। পরে অবশ্য মীজানুর রহমান এবং প্রতাপউদ্দিনের সাথে মিলি ‘গাঙচিল প্রেস’ প্রতিষ্ঠা করেন ১৯৬৭ সালে; কিন্তু এ ব্যবসাও তার টেকে নি।